Izziņa par atzinumos sniegtajiem iebildumiem par Plastmasu saturošu izstrādājumu likumprojektu (VSS-948)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 16.12.2020. – starpinstitūciju sanāksme  08.01.2021. – elektroniskā saskaņošana  06.01.2021. – VARAM sanāksme ar TM un PTAC  19.01.2021. – VARAM sanāksme ar ražotāju asociāciju pārstāvjiem (LPUF, LADS, Latvijas Piensaimnieku Centrālā Savienība u.c.)  25.01.2021. – VARAM/TM/PTAC/PVD sanāksme ar ražotāju asociāciju pārstāvjiem (LPUF, LADS, Latvijas Piensaimnieku Centrālā Savienība)  29.01.2021. – elektroniskā saskaņošana  11.02.2021. – elektroniskā saskaņošana  18.02.2021. – elektroniskā saskaņošana | |
|  |  | |
| Saskaņošanas dalībnieki | Finanšu ministrija, Tieslietu ministrija, Ekonomikas ministrija, Veselības ministrija, Zemkopības ministrija, Valsts kanceleja, Latvijas Pašvaldību savienība, Latvijas Darba devēju konfederācija, Latvijas Tirgotāju asociācija, Patērētāju tiesību aizsardzības centrs, Latvijas Pārtikas uzņēmumu federācija, Latvijas Alus Darītāju savienība, Valsts vides dienests, Latvijas Piensaimnieku Centrālā Savienība, Lauksaimnieku organizāciju sadarbības padome, Bezdūmu nozares asociācija, VSIA "Latvijas Vides, ģeoloģijas un meteoroloģijas centrs", Valsts vides dienests, Veselības inspekcija | |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Finanšu ministrija, Tieslietu ministrija, Ekonomikas ministrija, Zemkopības ministrija, Valsts kanceleja, Latvijas Pašvaldību savienība, Latvijas Darba devēju konfederācija, Latvijas Tirgotāju asociācija, Patērētāju tiesību aizsardzības centrs, Latvijas Pārtikas uzņēmumu federācija, Latvijas Alus Darītāju savienība, Valsts vides dienests, Veselības inspekcija |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  |  | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1. | Likumprojekta nosaukums “Par plastmasu saturošiem izstrādājumiem” | | **Tieslietu ministrija**  Saskaņā ar Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – noteikumi Nr. 108) 6. punktu likumprojekta nosaukumu veido iespējami īsu un atbilstošu likumprojekta saturam. Likumprojekta nosaukumu veido no vārdiem, kas atklāj likumprojekta saturu, un noslēdz ar vārdu "likums". Savukārt saskaņā ar noteikumu Nr. 108 7. punktu, ja, izmantojot šo noteikumu 6. punktā minēto paņēmienu, nav iespējams izveidot stilistiski pareizu likumprojekta nosaukumu, to sāk ar vārdu "par" un tad raksta vārdus, kas atklāj likumprojekta saturu. Vārdu "likums" nosaukumā neietver. Proti, šo nosaukuma veidošanas paņēmienu izmanto retos izņēmuma gadījumos. Ņemot vērā, ka likumprojekta nosaukumu var izveidot atbilstoši noteikumu Nr. 108 6. punktā noteiktajam, lūdzam precizēt likumprojekta nosaukumu, izsakot to, piemēram, šādā redakcijā: "Plastmasu saturošu izstrādājumu likums". | **Ņemts vērā.** | | Likumprojekta nosaukums “**Plastmasu saturošu izstrādājumu likums**” |
| 2. | Likumprojekts kopumā | | **Tieslietu ministrija**  Vēršam uzmanību, ka likumprojektam ir septiņi pielikumi, kuri neatbilst normatīvo aktu izstrādes juridiskās tehnikas prasībām par pielikumiem, jo ir izteikti vienkārša teksta veidā ar punktiem un apakšpunktiem par konkrētiem izstrādājumiem. Ievērojot minēto un to, ka atbilstoši juridiskās tehnikas prasībām likumam var būt pielikumi vienīgi izņēmuma gadījumā, minētajos likumprojekta pielikumos esošo regulējumu nepieciešams iekļaut likumprojekta pamattekstā atbilstoši attiecīgā regulējuma vietai likumprojektā.  Vienlaikus vēršam uzmanību, ka pielikumos ietverto saturu (un nosaukumu) nepieciešams skaidri un nepārprotami salāgot ar likumprojekta pamattekstā ietverto atsauci uz likumprojekta pielikumiem (piemēram, likumprojekta 13. panta ievaddaļā norādīts, ka likumprojekta 7. pielikumā noteikti plastmasu saturoši izstrādājumi, kamēr minētajā pielikumā norādīts uz vienreizlietojamiem plastmasu saturošiem izstrādājumiem. Tāpat, piemēram, no likumprojekta 10. panta pirmajā daļā ietvertā tiesiskā regulējuma izriet, ka likumprojekta 5. pielikuma 2. punktā noteikti arī plastmasu saturoši zvejas rīki, kamēr minētajā pielikumā attiecīgi zvejas rīki nav norādīti u.tml.). Norādām, ka atbilstoši juridiskās tehnikas prasībām likumprojekta pielikumos ietver tehniskos normatīvus, tabulas, veidlapu paraugus, kartes, zīmējumus u.tml. Likumprojekta pielikumos neietver pastāvīgas tiesību normas un normas, kas neizriet no likumprojekta pamatteksta.  **Tieslietu ministrija**  Lūdzam izvērtēt un saskaņot terminoloģiju attiecībā uz likumprojektā, kā arī likumprojektā un likumprojekta anotācijā minētajiem jēdzieniem:  1) "marķējums" un "grafiskais simbols" (sk. likumprojekta 17. panta otro daļu un pārejas noteikumu 3. punktu);  2) "tara", "iepakojums" un "pudele" likumprojekta pielikumos, proti, nereti tiek lietots vārds "tara", savukārt citos gadījumos vārdi "iepakojums" vai "pudele".  Uzsveram, ka viena jēdziena izteikšanai jāizmanto vieni un tie paši termini. Iekšējā terminoloģiskā konsekvence nodrošina iekšējā normatīvā akta skaidrību, novēršot pretrunīgus viedokļus vai šaubas par dažādu terminu saturu.  **Tieslietu ministrija (priekšlikums)**  Lūdzam pārskatīt un visā likumprojekta tekstā novērst tehniskas kļūdas, lietojot latviešu valodas gramatikai atbilstošas vārdu formas, kā arī ievērojot interpunkcijas prasības (jo īpaši lūdzam sk. likumprojekta 10. panta sestās daļas 2. punktu, 13. panta pirmās daļas ievaddaļu, 14. panta pirmo daļu, 17. panta pirmo un otro daļu, pārejas noteikumu 7. punkta 2. apakšpunktu).  **Tieslietu ministrija (priekšlikums)**  Lūdzam pārskatīt un likumprojekta tekstu rakstīt normatīvajiem aktiem atbilstošā vienotā stilistikā, izmantojot vienveidīgas un standartizētas vārdiskās izteiksmes atbilstoši noteikumu Nr. 108 2.3. apakšpunktam. Piemēram, norādām, ka likumprojektā vairākās vietās norādīts uz plastmasu saturošiem zvejas rīkiem, kamēr citviet likumprojektā, piemēram, likumprojekta 1. panta 6. punktā ietvertajā skaidrojumā norādīts vienīgi uz zvejas rīkiem, kaut gan no attiecīgā termina "piegružošana" skaidrojuma izriet, ka tas attiecināms uz plastmasu saturoša izstrādājuma vai plastmasu saturoša zvejas rīka izmešanu vai atstāšana tam neparedzētā vietā.  **Tieslietu ministrija (priekšlikums)**  **(pēc 2021. gada 8. janvāra elektroniskās saskaņošanas)**  Lūdzam likumprojektā atsauces uz Eiropas Savienības tiesību aktiem konsekventi noformēt atbilstoši Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumi” 170.-172. punktam, atsaucē uz Eiropas Savienības tiesību aktu norādot šādu informāciju: institūcija (Komisija, Padome, Eiropas Parlaments), kas izdevusi attiecīgo tiesību aktu; tiesību akta pieņemšanas datums; veids (regula, direktīva, lēmums); numurs un nosaukums atbilstoši tiesību akta nosaukumam latviešu valodā *EUR-Lex* datu bāzē. Piemēram, Padomes 2017. gada 20. janvāra Regula (ES) 2017/127, ar ko nosaka konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi.  **Zemkopības ministrija (pēc 2021. gada 8. janvāra elektroniskās saskaņošanas)**  Izsakām priekšlikumu likumprojekta tekstā lietot nesaīsinātu Valsts vides dienesta nosaukumu, jo nav tāda prakse un tas arī rada neskaidrību, jo likumprojektā minēti arī citi dienesti.  **Tieslietu ministrija (pēc 2021. gada 29. janvāra elektroniskās saskaņošanas)**  Lūdzam likumprojektā pārskatīt un precizēt deleģējumus Ministru kabinetam pieņemt noteikumus, nodrošinot, ka deleģējums katrā gadījumā ir nepieciešams, precīzs, skaidrs un izpildāms, kā arī lūdzam detalizētu informāciju par deleģējuma saturu izsmeļoši ietvert likumprojekta anotācijā. Piemēram, bet ne tikai, likumprojektā šobrīd atrodams neskaidrs deleģējums, kas paredz noteikt kritērijus kādā iesniedz dokumentus un pārskatus, kārtību un kritērijus procentuālam apjomam un termiņam, ziņojuma saturam, komersantam u.tml. Tāpat, piemēram, likumprojekta 10. panta septītā daļa paredz, lai līdz minimumam samazinātu administratīvās izmaksas, Ministru kabinets var noteikt finanšu iemaksas apmēru un kārtību piegružojuma satīrīšanas izmaksām, nosakot pienācīgas fiksētas summas daudziem gadiem. Saistībā ar 10. panta 7. daļā ietverto deleģējumu papildus lūdzam arī likumprojektā norādīt, kas saprotams ar vārdiem “daudziem gadiem”, kā arī likumprojekta anotācijā izvērsti skaidrot, vai attiecīgais deleģējums paredz Ministru kabinetam pienākumu izdot noteikumus, kā arī konkrētā deleģējuma nepieciešamību un mērķi (tai skaitā, kādēļ deleģējumā nav jāparedz pienākums Ministru kabinetam noteikumus izdot).  Kā arī lūdzam nodrošinot, ka informācija, kas sniegta par deleģējumu likumprojekta anotācijā nepārprotami atbilst pašam deleģējumam. Piemēram, anotācijā šobrīd atrodama norāde, Ministru kabineta noteikumos tiks noteikta arī kārtība un kritēriji, kādā ražotājam jāmaksā sankcijas par ražotāja paplašinātās atbildības sistēmas neveidošanu vai līguma neslēgšanu ar ražotāja paplašinātās atbildības sistēmas komersantu.  **Zemkopības ministrija (pēc 2021. gada 29. janvāra elektroniskās saskaņošanas)**  Likumprojektā šobrīd tiek izmantotas definīcijas un termini, piemēram, kompozītmateriāls, žāvēta pārtika, pārtika, ko pārdod aukstu, un kurai vajadzīga tālāka apstrāde u.c., kuru tvērums nav definēts ne likumprojektā, ne pārtikas apriti reglamentējošajos normatīvajos aktos. Tas radīs tiesisko nenoteiktību likuma normu piemērošanas procesā.  **Zemkopības ministrija (pēc 2021. gada 29. janvāra elektroniskās saskaņošanas)**  Vairākos likumprojekta pantos minēts formulējums “dzērienu glāzes”. Praksē ir sastopami arī vienreizlietojami dzērienu kausi. Nav skaidrs, vai likumprojekta prasības ir attiecināmas arī uz šādiem izstrādājumiem.  **Zemkopības ministrija (pēc 2021. gada 11. februāra elektroniskās saskaņošanas)**  Likumprojekta 5. panta trešā daļa šobrīd paredz: “(3) Šā panta prasības par patērētāju informēšanu neattiecas uz tādu dzērienu iepakojumu, šķīvjiem, paciņām un iesaiņojumu, kurā iepakota pārtika, kuros pārtiku individuālam patēriņam iepako jau ražošanas līnijā un kas ir jānogādā uz tirdzniecības vietu no ārpus tirdzniecības vietas esošas ražotnes vai ražotāja noliktavas.”  Ņemot vērā to, ka formulējums “izņemot dzērienu taru, šķīvjus un pārtiku saturošas paciņas un iesaiņojumus” ir ietverts Eiropas Parlamenta un Padomes 2019. gada 5. jūnija Direktīvas (ES) 2019/904 par konkrētu plastmasas izstrādājumu ietekmes uz vidi samazināšanu pielikuma A, B, E un G daļā, lūdzam likumprojektā, pamatojoties uz likumprojekta 5. panta trešās daļas pašreizējo redakciju, ietvert nosacījumu, ka “uz tādu dzērienu iepakojumu, šķīvjiem, paciņām un iesaiņojumu, kurā iepakota pārtika, …………” neattiecas ne tikai prasības par patērētāju informēšanu, bet arī prasības par patēriņa samazināšanu, ražotāja paplašinātās atbildības sistēmas piemērošanu un aizliegums laist tirgū šādus izstrādājumus (likumprojekta 4. panta pirmās daļas 7. punkts, 5. panta otrās daļas 2. punkts un 8. panta 1. punkts) | **Ņemts vērā.**  Pēc izdarītajiem grozījumiem terminoloģija visā likumprojektā precizēta un saskaņota.  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  Likumprojektā vārds “kompozītmateriāls” aizstāts ar “kompozīta iepakojums” atbilstoši Iepakojuma likumā lietotajam terminam.  Anotācijas I sadaļas 2. punkta 2.1. apakšpunktā ir skaidrojums par iepakojumu attiecībā uz žāvētu pārtika un pārtiku, ko pārdod aukstu, un kurai vajadzīga tālāka apstrāde:  “Citi likumprojektā noteiktie izstrādājumu izņēmumi ir:  1) pārtikas iepakojums žāvētai pārtikai (vakuumiepakojums u.c.) vai pārtikai, ko pārdod aukstu un kam vajadzīga turpmāka sagatavošana (iepakojums jēlai gaļai u.c.);”.  **Ņemts vērā.**  Dzērienu kausi ir iekļauti kategorijā “Dzērienu glāzes” (angļu: *Cups for beverages*), jo šai kategorijai Direktīvā 2019/904 nav noteiktu robežu glāzes tilpumam.  **Ņemts vērā.** | | Sk. precizēto likumprojektu un tā anotāciju. |
| 3. | Likumprojekta 1. pants | | **Zemkopības ministrija**  Lūdzam likumprojekta 1. pantu papildināt ar termina “ražotāja paplašinātas atbildības sistēma” skaidrojumu. | **Ņemts vērā.**  Anotācijas I sadaļas 4. daļā “Cita informācija” ir noteikts, ka definīcija “ražotāja paplašinātās atbildības sistēma” ir jau noteikta Dabas resursu nodokļa likumā. | | Sk. likumprojekta anotācijas I sadaļas 4. daļu. |
| 4. | **1. pants.**  1) **bionoārdāma plastmasa** – plastmasa, kura fizikāli un bioloģiski sadalās, pilnībā pārveidojoties par oglekļa dioksīdu (CO2), biomasu un ūdeni, un saskaņā ar Latvijas standartu LVS EN 13432+ AC:2009 L un LVS EN 14995:2009 L ir reģenerējama, izmantojot kompostēšanu un anaerobo noārdīšanos; | | **Tieslietu ministrija**  Atbilstoši juridiskās tehnikas prasībām terminu nebūtu jāskaidro likumprojekta sākumā, ja tas tekstā lietots tikai vienu vai divas reizes (vēl jo vairāk – ja tekstā tas vispār netiek lietots vai tiek lietots vienīgi citā termina skaidrojumā). Norādām, ka terminu, kura izpratne ir svarīga atsevišķā teksta daļā, izņēmuma gadījumā var skaidrot tekstā, izvēloties attiecīgajam kontekstam piemērotu skaidrojuma veidu. Attiecīgi lūdzam pārskatīt likumprojekta 1. panta 1., 2., 4. punktā ietvertos terminu skaidrojumus, lai nodrošinātu, ka katram no tiem ir nozīme likumprojekta tekstā lietoto terminu izpratnes robežu noteikšanā. Nepieciešamības gadījumā lūdzam precizēt likumprojektu.  **Tieslietu ministrija**  Lūdzam atbilstoši noteikumu Nr. 108 175. punktam korekti atspoguļot likumprojekta 1. panta 1. punktā pilnīgu norādi uz Latvijas nacionālajiem standartiem, norādot arī to nosaukumu.  Vienlaikus vēršam uzmanību, ka saskaņā ar Ministru kabineta 2011. gada 25. maija rīkojuma Nr. 217 "Par obligāti piemērojamo Latvijas nacionālo standartu tulkošanu" 3. punktu, izstrādājot tiesību aktu projektu, anotācijā jāpamato, kādēļ tiesību akta projektā nepieciešams norādīt obligāti piemērojamo Latvijas nacionālo standartu, kā arī minēt obligāti piemērojamā Latvijas nacionālā standarta tulkošanas finansējuma avotu un termiņu, kādā paredzēts nodrošināt standarta tulkojumu latviešu valodā, ja tiesību akta projektā norādīts standarts, kas nav iztulkots latviešu valodā. Ievērojot minēto, lūdzam attiecīgi papildināt likumprojekta anotāciju.  **Ekonomikas ministrija**  Likumprojekta 1.panta 1.punktā ir noteikta bionoārdāmas plastmasas definīcija, kurā ir ietvertas tiešas atsauces uz obligāti piemērojamiem standartiem (LVS EN 13432+ AC:2009 un LVS EN 14995:2009), lai gan Direktīvas 2019/904 3.panta 16.punkts neparedz šādu risinājumu. Vēršam uzmanību, ka Ministru kabinets 2016. gada 21. septembrī ar rīkojumu Nr. 534 apstiprināja konceptuālo ziņojumu “Par Latvijas nacionālās standartizācijas sistēmas pilnveidošanu” (turpmāk – Konceptuālais ziņojums), kurā ir aprakstīti risinājumi kā izdarīt normatīvajos aktos atsauces uz standartiem, kā arī ministrijām noteikts pienākums izstrādājot normatīvos aktus vai izdarot grozījumus spēkā esošajos normatīvajos aktos, kuros izmantotas tiešās atsauces uz standartiem (obligāti piemērojamie standarti), izvērtēt iespējas aizstāt tās ar netiešajām atsaucēm (piemērojamie standarti). Turklāt norādāms, ka standarts pēc savas būtības ir tehniska specifikācija, ko pieņēmusi atzīta standartizācijas iestāde privāto tiesību jomā, atkārtotai vai ilgstošai piemērošanai. Līdz ar to, likumprojekta definīcijās lietojot tiešas atsauces uz standartiem neveidojas skaidras un tiesiskas normas attiecībā uz normatīvā akta lietotājiem. Attiecīgi, lūdzam precizēt likumprojektu aizstājot tiešas atsauces uz standartiem ar netiešām atsaucēm uz standartiem.  **Patērētāju tiesību aizsardzības centrs**  *Likumprojekta* 1.panta 1.punktā ir ietverta atsauce uz Latvijas standartu LVS EN 13432+ AC:2009 L un LVS EN 14995:2009 L.  *Direktīvas (ES) 2019/904*[[1]](#footnote-1) 3.panta 16.punktā ir ietverta atsauce uz „*Eiropas standartiem attiecībā uz iepakojumu*”.  *PTAC* vērš uzmanību, ja *Likumprojektā* tiek norādītas standartu konkrētas versijas, ikreiz, kad minētiem standartiem tiks veikti grozījumi vai tie tiks atjaunināti, būs nepieciešams veikt grozījumus arī likumā. | **Ņemts vērā.**  **Ņemts vērā.**  **Ņemts vērā.**  **Ņemts vērā.** | | Izslēgts likumprojekta 1. panta 1. punkts.  Precizēta anotācija. |
| 5. | **1. pants.**  3) **laist tirgū** – izstrādājumu pirmo reizi darīt pieejamu Latvijas Republikas tirgū; | | **Tieslietu ministrija**  Lūdzam izvērtēt un nepieciešamības gadījumā salāgot likumprojekta 1. punktā ietvertos termina skaidrojumus ar pārējo likumprojekta tekstu. Proti, ja likumprojekta 1. pantā ir ietverta kāda konkrēta termina būtiska pazīme, nepieciešams attiecīgu pazīmi nenorādīt (nedublēt) likumprojekta tekstā, jo pretējā gadījumā terminu skaidrojumam zūd jēga. Piemēram, no likumprojekta 1. panta 3. punkta izriet termina "laist tirgū" skaidrojums, kas cita starpā paredz to, ka izstrādājums pirmo reizi tiek darīts pieejams Latvijas Republikas tirgū. Tomēr citviet likumprojekta tekstā, piemēram, 7. pantā līdzās terminam "laist tirgū" jebkurā gadījumā tiek norādīta viena no tā būtiskām pazīmēm, proti, norāde par laišanu tirgū pirmo reizi, turklāt likumprojekta 6. panta pirmās daļas ievaddaļā ietverta norāde par dzērienu laišanu tirgū pirmajam, kas ir neskaidra un neatbilst likumprojektā sniegtajam termina "laist tirgū" skaidrojumam.  **Patērētāju tiesību aizsardzības centrs**  *Likumprojekta* 6.panta pirmajā daļā, 9.panta pirmajā daļā, 10.panta pirmajā daļā un 12.pantā iekļauts formulējums: „*Ražotājs, kas pirmais Latvijas Republikas teritorijā laiž tirgū [..]*”. Nedz *Direktīvas (ES) 2019/904* 3.pantā, nedz *Likumprojekta* 1.pantā nav šādas definīcijas/termina. *PTAC* ieskatā no minētā formulējuma nav pietiekami skaidrs un saprotams, uz kuru ražotāju prasības ir attiecināmas, līdz ar to minētajam formulējumam jāsniedz skaidrojums, piemēram, iekļaujot kā terminu *Likumprojekta* 1.pantā. | **Ņemts vērā.**  Pēc izdarītajiem grozījumiem terminoloģija visā likumprojektā precizēta un saskaņota.  **Ņemts vērā.** | | Izslēgts termins “darīt pieejamu tirgū”.  Precizēts Likumprojekta 1. panta 1. punkts:  1) **laist tirgū** – izstrādājumu pirmo reizi darīt pieejamu jeb komercdarbības gaitā par maksu vai bez maksas piegādāt izstrādājumu izplatīšanai, patēriņam vai izmantošanai Latvijas Republikas tirgū; |
| 6. | **1. pants.**  5) **plastmasa** – materiāls, kas sastāv no polimēra jeb vielas, kas sastāv no molekulām, kuru struktūrā secīgi ir iekļautas viena vai vairāku tipu monomēru vienības, kuram var būt pievienotas piedevas vai citas vielas, un kas spēj funkcionēt kā gatavo izstrādājumu galvenā strukturālā sastāvdaļa, izņemot ķīmiski nemodificētus dabiskos polimērus; | | **Tieslietu ministrija**  Lūdzam precizēt likumprojekta 1. panta 5. punktā ietverto termina "plastmasa" skaidrojumu, papildinot to ar atsauci uz "polimēru", kā tas definēts Eiropas Parlamenta un Padomes 2006. gada 18. decembra Regulas (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK. 3. panta 5. punktā, tādējādi nepārprotami nodrošinot likumprojekta atbilstību direktīvas Nr. 2019/904 3. panta 1. punktam.  **Patērētāju tiesību aizsardzības centrs**  *Likumprojekta* 1.panta 6.punktā noteiktajā terminā „*plastmasa*” būtu saglabājama atsauce uz *Regulas (EK) Nr.1907/2006*[[2]](#footnote-2) 3.panta 5.punktu, kā tas ir *Direktīvas (ES) 2019/904* 3.panta 1.punktā un *Dabas resursu nodokļa likuma* 1.panta 11.punktā, nevis daļēji iekļaut *Regulas (EK) Nr.1907/2006* 3.panta 5.punktā noteikto polimēra definīciju.  Vienlaikus *PTAC* vērš uzmanību, ka *Anotācijas* I sadaļas 2.punkta 2.1.punktā norādīts, ka definīcija „plastmasa” ir noteikta *Dabas resursu nodokļa likumā*.  **Patērētāju tiesību aizsardzības centrs**  **(pēc 2021. gada 8. janvāra elektroniskās saskaņošanas)**  *Likumprojekta* 1.panta 3.punktā noteiktajā terminā „*plastmasa*” joprojām ir daļēji iekļauta *Regulas (EK) Nr.1907/2006*[[3]](#footnote-3) 3.panta 5.punktā noteiktā polimēra definīcija, kas papildināta ar atsauci uz minēto normu. *PTAC* ieskatā terminā „plastmasa” nav nepieciešams iekļaut daļēju polimēra definīciju, bet būtu saglabājama tikai atsauce uz *Regulas (EK) Nr.1907/2006* 3.panta 5.punktu, kā tas ir *Direktīvas (ES) 2019/904*[[4]](#footnote-4) 3.panta 1.punktā un *Dabas resursu nodokļa likuma* 1.panta 11.punktā. | **Ņemts vērā.**  **Ņemts vērā.**  **Ņemts vērā.** | | **1. pants.**  3) **plastmasa** – materiāls, kas sastāv no polimēra atbilstoši Eiropas Parlamenta un Padomes 2006. gada 18. decembra Regulas (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (turpmāk – Regula Nr. 1907/2006) 3. panta 5. punktā noteiktajai definīcijai, kuram var būt pievienotas piedevas vai citas vielas, un kas spēj funkcionēt kā gatavo izstrādājumu galvenā strukturālā sastāvdaļa, izņemot ķīmiski nemodificētus dabiskos polimērus; |
| 7. | **1. pants.**  7) **ražotājs** – jebkura persona, kas veic uzņēmējdarbību Latvijā un kas profesionāli ražo, piepilda, pārdod vai ieved no citām valstīm, neatkarīgi no izmantotās tirdzniecības metodes, kā arī neatkarīgi no distances līguma atbilstoši normatīvajiem aktiem par distances līgumu, un laiž tirgū plastmasu saturošus izstrādājumus, preci plastmasu saturošā iepakojumā vai plastmasu saturošus zvejas rīkus. | | **Zemkopības ministrija**  Lūdzam precizēt likumprojekta 1. panta 7. punktā doto terminu “ražotājs” atbilstoši Direktīvai (ES) 2019/904.  **Patērētāju tiesību aizsardzības centrs**  *Direktīvas (ES) 2019/904* 3.panta 11.punktā ietvertā ražotāja definīcija *Likumprojekta* 1.panta 8.punktā pārņemta daļēji, proti, nav pārņemts *Direktīvas (ES) 2019/904* 3.panta 11.punkta b) apakšpunkts, turklāt *Likumprojekta* 1.panta 8.punktā ietvertais ražotāja termins nav pietiekami skaidrs un saprotams.  *Likumprojekta* 1.panta 8.punktā noteikts: „*ražotājs – jebkura persona, kas veic uzņēmējdarbību Latvijā un kas profesionāli ražo, piepilda, pārdod vai ieved no citām valstīm [..]*”, savukārt *Direktīvas (ES) 2019/904* 3.panta 11.punkta a) apakšpunktā noteikts: „*ražotājs ir* *jebkura fiziska vai juridiska persona, kas veic uzņēmējdarbību dalībvalstī un kas profesionāli ražo, piepilda, pārdod vai importē [..]*”.  *PTAC* ieskatā formulējums „*ieved no citām valstīm*” nav pietiekami skaidrs, jo cita valsts var būt jebkura valsts, kas nav Latvija *–* gan trešā valsts, gan cita Eiropas Savienības dalībvalsts. *PTAC* vērš uzmanību, ka *Direktīvas (ES) 2019/904* 3.panta 11.punkta a) apakšpunkts paredz ievešanu tikai no trešajām valstīm[[5]](#footnote-5).  *Likumprojekta* 1.panta 8.punktā noteikts: „*[..] laiž tirgū plastmasu saturošus izstrādājumus, preci plastmasu saturošā iepakojumā [..]*”, savukārt *Direktīvas (ES) 2019/904* 3.panta 11.punkta a) un b) apakšpunktā noteikts: „*[..]* *laiž tirgū vienreizlietojamus plastmasas izstrādājumus, pildītus vienreizlietojamus plastmasas izstrādājumus [..]*”.  No formulējuma „*plastmasu saturošus izstrādājumus, preci plastmasu saturošā iepakojumā*” nav saprotams, tieši uz kuriem plastmasas izstrādājumiem/iepakojumu tas attiecas, un nav pietiekami to skaidrot *Anotācijas* I sadaļas 2.punkta 2.1.punktā: „*Direktīvas 2019/904 objektu „vienreizlietojami plastmasas izstrādājumi” likumprojektā lieto kā „plastmasu saturoši izstrādājumi”*”. *PTAC* ieskatā attiecībā uz terminu „*vienreizlietojams plastmasas izstrādājums*” ir būtiski visā *Likumprojektā* pārņemt *Direktīvas (ES) 2019/904* oriģinālo tekstu, saglabājot vārdu „*vienreizlietojams*”.  **Tieslietu ministrija (priekšlikums)**  Lūdzam izvērtēt, vai likumprojekta 1. panta 7. punktā terminu "uzņēmējdarbība" nav nepieciešams aizstāt ar terminu "saimnieciskā darbība" vai "komercdarbība". Norādām, ka saskaņā ar Komerclikuma 18. pantu termins "uzņēmums" apzīmē organizatoriski saimniecisku vienību (objektu) un nevis komercdarbības vai saimnieciskās darbības subjektu.  **Patērētāju tiesību aizsardzības centrs**  **(pēc 2021. gada 8. janvāra elektroniskās saskaņošanas)**  *Likumprojekta* 1.panta 5.punkta a) apakšpunktā noteikts: „*ražotājs - jebkura fiziska vai juridiska persona, kas veic komercdarbību Latvijā un kas profesionāli ražo, piepilda, pārdod, ieved no citas Eiropas Savienības dalībvalsts vai importē no trešās valsts [..]*”, savukārt *Direktīvas (ES) 2019/904* 3.panta 11.punkta a) apakšpunktā noteikts: „*ražotājs ir* *jebkura fiziska vai juridiska persona, kas veic uzņēmējdarbību dalībvalstī un kas profesionāli ražo, piepilda, pārdod vai importē [..]*”.  *PTAC* vērš uzmanību, ka *Direktīvas (ES) 2019/904* 3.panta 11.punkta a) apakšpunkts paredz ievešanu tikai no trešajām valstīm[[6]](#footnote-6).  Atbilstoši latviešu valodas gramatikai un lietojuma prasībām *Likumprojekta* 1.panta 5.punkta a) apakšpunktā vārdus „distances līguma” būtu jāaizstāj ar vārdiem „ar distances līgumu”.  *PTAC* ieskatā no *Likumprojekta* 1.panta 5.punkta a) apakšpunkta būtu izslēdzami vārdi „minētajā dalībvalstī”, ja tomēr nepieciešams norādīt dalībvalsti, aizstāt tos ar vārdu „Latvijā”.  Saskaņā ar *Noteikumu Nr.108*[[7]](#footnote-7) 172.punktu, atsaucoties uz regulas normu, norāda tās pilnu nosaukumu (izdevējinstitūcijas nosaukumu, pieņemšanas datumu, numuru, nosaukumu, pamatvienību). Līdz ar to *Likumprojekta* 1.panta 5.punkta a) apakšpunktā atsauce uz *Regulas (ES) Nr.1380/2013*[[8]](#footnote-8) 4.panta 28.punktu jāpapildina ar pieņemšanas datumu un nosaukumu. Vienlaikus *PTAC* vērš uzmanību, ka aiz minētās regulas ir saglabāta *Direktīvas (ES) 2019/904* 3.panta 11.punkta a) apakšpunktā ietvertā atsauce „(22)”.  **Patērētāju tiesību aizsardzības centrs**  **(pēc 2021. gada 8. janvāra elektroniskās saskaņošanas)**  *Direktīvas (ES) 2019/904* 3.panta 11.punkta b) apakšpunktā noteikts: „*ražotājs ir* *jebkura fiziska vai juridiska persona, kas veic uzņēmējdarbību vienā dalībvalstī vai trešā valstī un kas ar distances līgumiem, kas definēti Direktīvas 2011/83/ES 2.panta 7.punktā, profesionāli tieši pārdod [..]*”, proti, norma paredz tikai distances tirdzniecību. Līdz ar to no *Likumprojekta* 1.panta 5.punkta b) apakšpunkta būtu izslēdzami vārdi „un neatkarīgi no izmantotajiem tirdzniecības paņēmieniem, tostarp”, tādējādi nodrošinot atbilstību *Direktīvas (ES) 2019/904* 3.panta 11.punkta b) apakšpunktam.  Atbilstoši latviešu valodas gramatikai un lietojuma prasībām *Likumprojekta* 1.panta 5.punkta b) apakšpunktā vārdus „distances līguma” būtu jāaizstāj ar vārdiem „ar distances līgumu”.  Kā norādīts iepriekš (skat. 2.punktu) saskaņā ar *Noteikumu Nr.108* 172.punktu *Likumprojekta* 1.panta 5.punkta b) apakšpunktā atsauce uz *Regulas (ES) Nr.1380/2013* 4.panta 28.punktu jāpapildina ar pieņemšanas datumu un nosaukumu.  **Veselības inspekcija (pēc 2021. gada 8. janvāra elektroniskās saskaņošanas)**  Inspekcija iebilst pret kļūdaini iekļautu vārdu „pārdod” ražotāja definīcijā 1. panta 5. punktā darbību uzskaitījumā otrajā palīgteikumā. Loģiski neiespējami pārdot pirms laišanas tirgū, ja laist tirgū nozīmē pirmo reizi darīt pieejamu.  **Veselības inspekcija (pēc 2021. gada 8. janvāra elektroniskās saskaņošanas)**  Inspekcija vērš uzmanību, ka 1. panta 5. punktā ir divi a un b apakšpunkti un aicina to novērst.  **Veselības inspekcija (pēc 2021. gada 8. janvāra elektroniskās saskaņošanas)**  Inspekcija lūdz likumprojekta anotāciju papildināt ar skaidrojumu vai ražotājs šā likuma izpratnē ir vai nav persona, kas laiž tirgū **ķīmisku maisījumu**. No likumprojekta 1. panta 5. punkta esošajā redakcijā tas nav skaidri saprotams.  **Patērētāju tiesību aizsardzības centrs (pēc 2021. gada 29. janvāra elektroniskās saskaņošanas)**  *Likumprojekta* 1.panta 5.punkta a) apakšpunktā noteikts: „*ražotājs – jebkura fiziska vai juridiska persona, kas veic komercdarbību Latvijā un kas profesionāli ražo, piepilda, ieved no citas Eiropas Savienības dalībvalsts vai importē no trešās valsts [..]*”, savukārt *Direktīvas (ES) 2019/904*[[9]](#footnote-9) 3.panta 11.punkta a) apakšpunktā noteikts: „*ražotājs ir* *jebkura fiziska vai juridiska persona, kas veic uzņēmējdarbību dalībvalstī un kas profesionāli ražo, piepilda, pārdod vai importē [..]*”.  *PTAC* ieskatā no *Likumprojekta* 1.panta 5.punkta a) apakšpunktā noteiktā ražotāja termina nepamatoti ir izslēgts vārds „pārdod”, tādējādi būtiski sašaurinot tiesību normas tvērumu - par ražotāju uzskatāmo personu loku, kas ir pretrunā minētās tiesību normas jēgai un mērķim, proti, saskaņā ar *Direktīvas (ES) 2019/904* 3.panta 11.punkta a) apakšpunktā noteikto ražotājs ir jebkura fiziska vai juridiska persona piegādes ķēdē.  Vienlaikus *PTAC* vērš uzmanību, ka *Direktīvas (ES) 2019/904* 3.panta 11.punkta a) apakšpunkts paredz ievešanu tikai no trešajām valstīm[[10]](#footnote-10), un, ņemot vērā, ka *Anotācijas* I sadaļas 2.punkta 2.1.apakšpunkta trešajā rindkopā ir skaidrota termina „laist tirgū” nozīme, ietverot arī vārdus „ievests no citas Eiropas Savienības dalībvalsts”, *PTAC* ieskatā nav nepieciešams tos iekļaut *Likumprojekta* 1.panta 5.punkta a) apakšpunktā.  Ievērojot minēto, *PTAC* ieskatā *Likumprojekta* 1.panta 5.punkta a) apakšpunkts ir jāprecizē atbilstoši *Direktīvas (ES) 2019/904* 3.panta 11.punkta a) apakšpunkta redakcijai, piemēram: „*ražotājs – jebkura fiziska vai juridiska persona, kas veic komercdarbību Latvijā un kas profesionāli ražo, piepilda,* *pārdod vai importē [..]*”.  **Patērētāju tiesību aizsardzības centrs (pēc 2021. gada 29. janvāra elektroniskās saskaņošanas)**  *Likumprojekta* 1.panta 5.punkta b) apakšpunktā noteikts: „*ražotājs – jebkura fiziska vai juridiska persona, kas veic komercdarbību Latvijā vai trešā valstī [..], profesionāli tieši pārdod citā dalībvalstī privātām mājsaimniecībām vai lietotājiem, kas nav privātās mājsaimniecības [..]*”, savukārt *Direktīvas (ES) 2019/904* 3.panta 11.punkta b) apakšpunktā noteikts: „*jebkura fiziska vai juridiska persona, kas veic uzņēmējdarbību vienā dalībvalstī vai trešā valstī [..], profesionāli tieši pārdod citā dalībvalstī privātām mājsaimniecībām vai lietotājiem, kas nav privātās mājsaimniecības [..]*”. Vai *Likumprojekta* 1.panta 5.punkta b) apakšpunkts atbilst *Direktīvas (ES) 2019/904* 3.panta 11.punkta b) apakšpunktam un, ņemot vērā *Direktīvas (ES) 2019/904* 3.panta 11.punkta b) apakšpunktā noteikto, *Likumprojekta* 1.panta 5.punkta b) apakšpunkta tvērums nav sašaurināts, izslēdzot no tā komersantus, kas veic komercdarbību citās Eiropas Savienības dalībvalstīs?  Atbilstoši latviešu valodas gramatikai un lietojuma prasībām *Likumprojekta* 1.panta 5.punkta b) apakšpunkts būtu jāpapildina pirms vārdiem „ar distances līgumu” ar vārdiem „un kas”. | **Panākta vienošanās 16.12.2019. starpinstitūciju sanāksmē.**  **Panākta vienošanās 16.12.2019. starpinstitūciju sanāksmē.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.** | | **1. pants.**  5) **ražotājs**:  a) jebkura fiziska vai juridiska persona, kas veic komercdarbību Latvijā un kas profesionāli ražo, piepilda, **pārdod,** ieved no citas Eiropas Savienības dalībvalsts vai importē no trešās valsts, neatkarīgi no izmantotajiem tirdzniecības paņēmieniem, tostarp ar distances līgumu atbilstoši normatīvajiem aktiem par distances līgumu, un Latvijas Republikā laiž tirgū vienreizlietojamus plastmasas izstrādājumus, pildītus vienreizlietojamus plastmasas izstrādājumus vai plastmasu saturošus zvejas rīkus, izņemot personas, kas veic Eiropas Parlamenta un Padomes 2013. gada 11. **decembra** Regulas (ES) Nr. 1380/2013 par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (turpmāk – Regula Nr. 1380/2013) 4. panta 28. punktā definētās zvejas darbības;  b) jebkura fiziska vai juridiska persona, kas veic komercdarbību **citā Eiropas Savienības dalībvalstī** vai trešajā valstī **un kas** ar distances līgumu atbilstoši normatīvajiem aktiem par distances līgumu, profesionāli tieši pārdod citā dalībvalstī privātām mājsaimniecībām vai lietotājiem, kas nav privātās mājsaimniecības, vienreizlietojamus plastmasas izstrādājumus, pildītus vienreizlietojamus plastmasas izstrādājumus vai plastmasu saturošus zvejas rīkus, izņemot personas, kuras veic Regulas Nr. 1380/2013 4. panta 28. punktā definētās zvejas darbības. |
| 8. | **1. pants.**  6) **saskaņotais standarts –** standarts, kas noteikts Regulas (ES) Nr. 1025/2012 2. panta 1. punkta c) apakšpunktā; | | **Zemkopības ministrija (pēc 2021. gada 8. janvāra elektroniskās saskaņošanas)**  Nepieciešams norādīt likumprojektā minēto Regulu pilnos nosaukumus (1. panta 5. punkta “a” apakšpunktā, 6. punktā un 6. panta ceturtajā daļā), kā arī 1. panta 5. punkta “a” apakšpunktā veidot pieņemto saīsinājumu, jo tā pati Regula minēta arī “b” apakšpunktā.  **Tieslietu ministrija (pēc 2021. gada 8. janvāra elektroniskās saskaņošanas)**  Lūdzam likumprojektā neietvert termina "saskaņotais standarts" skaidrojumu, jo likumprojekta pamattekstā tas lietots tikai vienu reizi. Norādām, ka izņēmuma gadījumā terminu var skaidrot likumprojekta pamattekstā.  Vienlaikus norādām, ka saskaņoto standartu izmantošana parasti nav obligāta. Tā obligātais raksturs neizriet arī no direktīvas Nr. 2019/904. Attiecīgi lūdzam atbilstoši precizēt likumprojekta 6. panta 5. punktu, paredzot papildus iespēju izvēlēties citu tehnisko risinājumu, lai izpildītu attiecīgās juridiskās prasības. Alternatīvi lūdzam skaidrot likumprojekta pamatojumu 6. panta 5. punktā paredzētā standarta izmantošanas obligātajam raksturam.  **Patērētāju tiesību aizsardzības centrs**  **(pēc 2021. gada 8. janvāra elektroniskās saskaņošanas)**  Kā norādīts iepriekš (skat. 2.punktu) saskaņā ar *Noteikumu Nr.108* 172.punktu *Likumprojekta* 1.panta 6.punktā atsauce uz *Regulas (ES) Nr.1025/2012*[[11]](#footnote-11) 2.panta 1.punkta c) apakšpunktu jāpapildina ar izdevējinstitūcijas nosaukumu, pieņemšanas datumu un nosaukumu. | **Ņemts vērā.**  **Ņemts vērā.**  **Ņemts vērā.** | | **6. pants.**  (5) **Šā panta pirmajā daļā noteiktais dzērienu iepakojums, kas atbilst saskaņotajiem standartiem** – standartiem, kas noteikti Eiropas Parlamenta un Padomes 2012. gada 25. **oktobra** Regulas (ES) Nr. 1025/2012 par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK 2. panta 1. punkta **“**c**”** apakšpunktā – **vai to daļām, uz kuriem atsauces ir publicētas Eiropas Savienības Oficiālajā Vēstnesī, uzskatāms par atbilstošu šā panta otrajā daļā noteiktajai prasībai**. |
| 9. | **1. pants.**  8) **vienreizlietojams** **plastmasas izstrādājums** – izstrādājums, kas pilnībā vai daļēji izgatavots no plastmasas un kas nav projektēts, izstrādāts un laists tirgū, lai aprites ciklā to pārvietotu vai nodrošinātu tā izmantošanu vairākkārt, to atkārtoti piepildot vai izmantojot tam pašam nolūkam, kādam tas sākotnēji paredzēts; | | **Patērētāju tiesību aizsardzības centrs**  *Likumprojekta* 1.panta 9.punktā noteikts: „*[..]* *nav projektēts, izstrādāts un laists tirgū [..]*”, savukārt *Direktīvas (ES) 2019/904* 3.panta 2.punktā noteikts: „*[..]* *nav iecerēts, konstruēts vai laists tirgū [..]*”.  Tādējādi *Likumprojekta* 1.panta 9.punkts ar vārdu „un” paredz visu trīs nosacījumu vienlaicīgu iestāšanos (projektēts, izstrādāts un laists tirgū), savukārt *Direktīvas (ES) 2019/904* 3.panta 2.punkts paredz viena no minētajiem nosacījumiem pietiekamību (vai iecerēts, vai konstruēts, vai laists tirgū), jo tiek izmantots vārds „vai”. | **Ņemts vērā.** | | **1. pants.**  **6**) **vienreizlietojams** **plastmasas izstrādājums** – izstrādājums, kas pilnībā vai daļēji izgatavots no plastmasas un kas nav projektēts, izstrādāts vai laists tirgū, lai aprites ciklā to pārvietotu vai nodrošinātu tā izmantošanu vairākkārt, to atkārtoti piepildot vai izmantojot tam pašam nolūkam, kādam tas sākotnēji paredzēts; |
| 10. | **2. pants.** Likuma mērķis ir novērst un samazināt konkrētu plastmasu saturošu izstrādājumu un plastmasu saturošu zvejas rīku ietekmi uz vidi, īpaši ūdens vidi, cilvēka veselību, kā arī veicināt pāreju uz aprites ekonomiku. | | **Patērētāju tiesību aizsardzības centrs**  **(pēc 2021. gada 8. janvāra elektroniskās saskaņošanas)**  *Likumprojekta* 2.pantā noteikts: „*Likuma mērķis ir novērst un samazināt konkrētu plastmasu saturošu izstrādājumu un plastmasu saturošu zvejas rīku [..]*”, savukārt *Direktīvas (ES) 2019/904* 1.pantā noteikts: „*Šīs direktīvas mērķi ir novērst un samazināt konkrētu vienreizlietojamu plastmasas izstrādājumu un plastmasu saturošu zvejas rīku [..]*”.  No formulējuma „*plastmasu saturošu izstrādājumu*” nav saprotams, tieši uz kuriem plastmasas izstrādājumiem tas attiecas, un nav pietiekami to skaidrot *Anotācijas* I sadaļas 2.punkta 2.apakšpunktā: „*Direktīvas 2019/904 objekts „vienreizlietojami plastmasas izstrādājumi” likumprojektā ir definēti kā „vienreizlietojamie plastmasu saturoši izstrādājumi”*”. *PTAC* ieskatā attiecībā uz terminu „*vienreizlietojams plastmasas izstrādājums*” ir būtiski visā *Likumprojektā* pārņemt *Direktīvas (ES) 2019/904* oriģinālo tekstu, saglabājot vārdu „vienreizlietojams”. | **Ņemts vērā.** | | **2. pants.** Likuma mērķis ir novērst un samazināt konkrētu vienreizlietojamu plastmasu saturošu izstrādājumu un plastmasu saturošu zvejas rīku ietekmi uz vidi, īpaši ūdens vidi, cilvēka veselību, kā arī veicināt pāreju uz aprites ekonomiku ar inovatīviem un ilgtspējīgiem darījumdarbības modeļiem, izstrādājumiem un materiāliem, tādējādi sekmējot arī iekšējā tirgus efektīvu darbību. |
| 11. | **3. pants.** (1)Likums attiecas uz:  1) plastmasu saturošiem izstrādājumiem, kas noteikti šā likuma pirmajā līdz septītajā pielikumā, un zvejas rīkiem;  2) ražotāju, iepakojuma apsaimniekotāju, atkritumu apsaimniekotāju un pārstrādes operatoru, kā arī uz valsts un pašvaldību iestādēm un institūcijām.  (2) Likums neattiecas uz ražotāju:  1) kas laiž tirgū ķīmiski nepārveidotas vielas (vielas, kuru ķīmiskā struktūra nav mainīta arī gadījumos, ja ar to ir veikts ķīmisks process vai apstrāde, vai tā ir fiziski, mineraloģiski pārveidota (mineralizēta), piemēram, lai atdalītu piemaisījumus);  2) kas laiž tirgū krāsas, tintes un līmvielas;  3) kura darbības joma ir zivju meklēšana, zvejas rīku iemešana, ievietošana, vilkšana un pacelšana, nozvejas izcelšana uz kuģa, pārkraušana citā kuģī, paturēšana uz kuģa, apstrāde uz kuģa, zivju un zvejas produktu pārvietošana, ievietošana sprostos, nobarošana un izkraušana. | | **Tieslietu ministrija**  Lūdzam izvērtēt un izslēgt likumprojekta 3. panta pirmo daļu, ņemot vērā, ka minētajam regulējumam nav juridiskas slodzes un atbilstoši noteikumu Nr. 108 3.1. apakšpunktam normatīvā akta projektā neietver normas, kas ir deklaratīvas. Vēršam uzmanību, ka no pārējām likumprojekta normām (tai skaitā likumprojekta 3. panta otrās daļas, kas raksturo, uz ko neattiecas likumprojekts) un normatīvā akta saistošā rakstura skaidri un nepārprotami izriet likuma darbības joma, līdz ar to nav saskatāma nepieciešamība pozitīvā veidā skaidrot likumprojektā, uz ko konkrēti, tai skaitā uz kādiem tiesību subjektiem likumprojekts attiecināms. Alternatīvi lūdzam sniegt pamatotu skaidrojumu par likumprojekta 3. panta pirmās daļas nepieciešamību un juridisko slodzi.  **Zemkopības ministrija**  Ņemot vērā, ka likumprojekta pielikumos noteiktas normas attiecībā uz pārtiku saturošām paciņām un iesaiņojumiem, lūdzam papildināt likumprojektu, iekļaujot tajā skaidrojumu saskaņā ar Eiropas Parlamenta un Padomes 2019. gada 5. jūnija Direktīvas (ES) 2019/904 par konkrētu plastmasas izstrādājumu ietekmes uz vidi samazināšanu (turpmāk – Direktīva (ES) 2019/904) preambulas 12. apsvērumu: “Pārtikas iepakojums, kas nav uzskatāms par vienreizlietojamu plastmasas izstrādājumu, ir pārtikas iepakojums žāvētai pārtikai vai pārtikai, ko pārdod aukstu un kam vajadzīga turpmāka sagatavošana, iepakojums, ko pārdod vairāk nekā vienas porcijas daudzumā, vai vienas porcijas pārtikas iepakojums, ko pārdod vairāk nekā vienas vienības daudzumā”.  **Latvijas Pārtikas uzņēmumu federācija un Latvijas Alus Darītāju savienība (pēc 2021. gada 8. janvāra elektroniskās saskaņošanas)**  3.pantā norādīts, ka Likums neattiecas uz:  1) pārtikas iepakojumu žāvētai pārtikai vai pārtikai, ko pārdod aukstu un kam vajadzīga turpmāka sagatavošana;  2) primāro iepakojumu, kurā pārdod pārtiku vairāk nekā vienas porcijas daudzumā;  3) sekundāro (grupas) iepakojumu.  Būtu nepieciešams skaidrojošāks formulējums, lai precīzi saprastu, kuri iepakojumi būs izņēmumi un uz kuriem likums neattieksies – vai skatīsies uz iepakojuma vienību vai uz iepakojuma uzrakstītajām porcijām. Nav skaidrs, uz ko Likumprojektā tiek attiecināts jēdziens “porcija”. Piemēram, vai čipsu paka, ir viena porcija, jeb vairākas, ja uz pakas rakstīts, ka ir vairākas porcijas?  Ņemot vērā, ka daudzu ražotāju produkti primārajā iepakojumā ir vairāk nekā viena porcija (piem., 150g čipsu paka( paredzēta 5 porcijām)), tad uz lielāko daļu no šiem produktiem šis likums neattiecas. Lūdzu sniegt apstiprinājumu mūsu viedoklim.  **Zemkopības ministrija (pēc 2021. gada 8. janvāra elektroniskās saskaņošanas)**  Likumprojekta 3. panta 3. punktā nepieciešams norādīt, ka runa ir par sekundāro iepakojumu pārtikai.  **Tieslietu ministrija**  Aicinām izvērtēt iespēju likumprojektā izslēgt 3. panta otro daļu, attiecīgo šajā normā ietverto informāciju ietverot likumprojekta 1. panta 7. punktā termina "ražotājs" definīcijas būtiskajās pazīmēs (sniedzot arī attiecīgā termina negatīvu skaidrojumu “ražotājs nav”), tādējādi saīsināt likumprojektā ietverto vienību skaitu. Alternatīvi lūdzam skaidrot, kādēļ saglabājams likumprojekta 3. panta otrajā daļā ietvertais tiesiskais regulējums.  **Tieslietu ministrija**  Lūdzam precizēt likumprojekta 3. panta otrās daļas 3. punktu, ietverot šajā apakšpunktā atsauci uz Eiropas Parlamenta un Padomes 2013. gada 11. decembra Regulas (ES) Nr. 1380/2013 par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK 3. panta 11. punktā 4. panta 28. punktā definētajām zvejas darbībām, tādējādi nepārprotami nodrošinot atbilstību direktīvas Nr. 2019/904 3. panta 11. punktā ietvertajam termina "ražotājs" skaidrojumam.  **Zemkopības ministrija (pēc 2021. gada 29. janvāra elektroniskās saskaņošanas)**  Precizētā likumprojekta 4. panta pirmās daļas 7.punkta un 5. panta otrās daļas 2.punkta redakcijā ir svītrots teksts “izņemot dzērienu iepakojumu, šķīvjus, paciņas un iesaiņojumu, kurā iepakota pārtika,”. Piekrītam minētā teksta svītrošanai, bet lūdzam atbilstoši precizēt likumprojekta 3. panta redakciju, papildinot to ar 4.punktu, kurā būtu noteikts minētais izņēmums. | **Ņemts vērā.**  **Ņemts vērā.**  **Ņemts vērā.**  Likumprojekta 3. panta 2. punkta prasības attiecas tikai uz tādu primāro iepakojumu, uz kā ir nepārprotami norādīts, ka pārdodamais pārtikas apjoms atbilst vienas porcijas daudzumam.  **Ņemts vērā.**  **Ņemts vērā.**  **Ņemts vērā.**  **Ņemts vērā.** | | Izslēgta 3. panta pirmā daļa.  **3. pants.** Likums neattiecas uz:  1) pārtikas iepakojumu žāvētai pārtikai vai pārtikai, ko pārdod aukstu un kam vajadzīga turpmāka sagatavošana;  2) primāro iepakojumu, kurā pārdod pārtiku vairāk nekā vienas porcijas daudzumā;  3) sekundāro (grupas) pārtikas iepakojumu.  **4) ķīmiski nepārveidotām vielām atbilstoši Regulas Nr. 1907/2006 3. panta 40. punktā noteiktajai definīcijai;**  **5) maisījumiem – krāsām, tintēm un līmvielām – atbilstoši Regulas Nr. 1907/2006 3. panta 2. punktā noteiktajai definīcijai.** |
| 12. | **4. pants.** Ražotājs Latvijas Republikas teritorijā nav tiesīgs laist tirgū šā likuma 1. pielikumā noteiktos plastmasu saturošos izstrādājumus. | | **Tieslietu ministrija**  Norādām, ka termins "oksonoārdāmā plastmasa" ir būtisks Eiropas Parlamenta un Padomes 2019. gada 5. jūnija direktīvas (ES) 2019/904 par konkrētu plastmasas izstrādājumu ietekmes uz vidi samazināšanu (turpmāk – direktīva Nr. 2019/904) ietverto prasību pārņemšanai, ņemot vērā, ka atbilstoši minētās direktīvas 5. pantam dalībvalstis aizliedz tirgū laist pielikuma B daļā uzskaitītos vienreizlietojamos plastmasas izstrādājumus un no oksonoārdāmas plastmasas izgatavotus izstrādājumus. Iepretim minētajam atbilstoši likumprojekta 4. pantam aizliegts laist tirgū noteiktus plastmasu saturošos izstrādājumus, bet no likumprojekta pirmšķietami neizriet, ka attiecīgs aizliegums attiecas arī uz izstrādājumiem, kuri izgatavoti no oksonoārdāmas plastmasas. Ievērojot minēto, nepieciešams atbilstoši precizēt likumprojektu.  **Tieslietu ministrija (pēc 2021. gada 8. janvāra elektroniskās saskaņošanas)**  Vēršam uzmanību, ka Eiropas Parlamenta un Padomes 2019. gada 5. jūnija direktīva (ES) 2019/904 par konkrētu plastmasas izstrādājumu ietekmes uz vidi samazināšanu (turpmāk - direktīva Nr. 2019/904) paredz aizliegumu laist tirgū cita starpā izstrādājumus, kas izgatavoti no oksonoārdāmās plastmasas, nevis vienreizlietojamus plastmasu saturošus izstrādājumus - izstrādājumus, kas izgatavoti no oksonoārdāmās plastmasas. Attiecīgi lūdzam atbilstoši precizēt likumprojekta 4. pantu, kā arī pārskatīt un precizēt likumprojektu arī cituviet, piemēram, likumprojekta 16. panta sestajā daļā oksonoārdāmā plastmasa tiek lietota atsevišķi no likuma 4. panta pirmajā daļā noteikto plastmasu saturošiem izstrādājumiem, padarot likumprojektu neskaidru.  **Tieslietu ministrija (pēc 2021. gada 8. janvāra elektroniskās saskaņošanas)**  Ņemot vērā, ka Patērētāju tiesību aizsardzības centrs neuzrauga visus direktīvas 2019/904 pielikuma B daļā uzskaitītos vienreizlietojamos plastmasas izstrādājumus, līdz ar to likumprojekta 4. panta otrās daļas 2. punkts ir precizējams, ietverot tajā visas kompetentās iestādes.  **Tieslietu ministrija (pēc 2021. gada 8. janvāra elektroniskās saskaņošanas)**  Lūdzam sniegt skaidrojumu par likumprojekta 4. panta otrās daļas 2. punktā ietvertā desmit gadus glabāšanas termiņa nepieciešamību un mērķi. Norādām, ka attiecīgā prasība varētu dublēt dokumentu glabāšanas prasības, kas izriet no likuma "Par grāmatvedību" un uz tā pamata izdotiem Ministru kabineta noteikumiem. Ja attiecīgu skaidrojumu nav iespējams sniegt, likumprojektā neparedzēt attiecīgu dokumentu glabāšanas termiņu.  **Tieslietu ministrija (pēc 2021. gada 8. janvāra elektroniskās saskaņošanas)**  Saskaņā ar Ministru kabineta 2003.gada 21.oktobra noteikumu Nr.585 “Noteikumi par grāmatvedības kārtošanu un organizāciju” 35.11 punktu, lai noteiktu preču izcelsmi un piederību preču saņemšanas un izsniegšanas vietās, izmanto preču piegādes dokumentu. Attiecīgi lūdzam precizēt likumprojekta 4. panta otrās daļas 2. punktu.  **Tieslietu ministrija (pēc 2021. gada 8. janvāra elektroniskās saskaņošanas)**  Vēršam uzmanību, ka nepieciešams salāgot likumprojekta 4. panta pirmās daļas 7. punkta "c" apakšpunktu ar 5. panta otrās daļas 2. punkta "c" apakšpunktu attiecībā uz tajos lietoto izņēmumu (sk. norādes "šķīvjus, paciņas un iesaiņojums, kurā iepakota pārtika" salīdzinājumā ar "šķīvjus un paciņas un iesaiņojumus, kas satur pārtiku"), ievērojot minētajiem nosacījumiem korespondējošās direktīvas Nr. 2019/904 prasības.  **Tieslietu ministrija (priekšlikums)**  **(pēc 2021. gada 8. janvāra elektroniskās saskaņošanas)**  Aicinām izvērtēt iespēju un lietderību likumprojekta 4. pantu papildināt ar normu, kas paredz, ka uz likumprojekta 4. pantā minētajiem izstrādājumiem nav attiecināmas tālākās likumprojektā paredzētās prasības - piemēram, 5. pantā minētās vai to īpaši atrunāt likumprojekta anotācijā.  **Patērētāju tiesību aizsardzības centrs**  **(pēc 2021. gada 8. janvāra elektroniskās saskaņošanas)**  *Direktīvas (ES) 2019/904* pielikuma B daļas 1. un 4.punktā noteikts:„*[..] izņemot, ja tie ietilpst Direktīvas 90/385/EEK*[[12]](#footnote-12) *vai Direktīvas 93/42/EEK*[[13]](#footnote-13) *darbības jomā*”, bet *Likumprojekta* 4.panta pirmās daļas 1. un 4.punktā noteikts:„*[..] izņemot, ja tie paredzēti lietošanai kopā ar medicīnas ierīcēm*”. Ņemot vērā, ka minēto direktīvu darbības jomā ir dažādas medicīniskās ierīces, ne tikai materiāli vai citi priekšmeti, ko lieto atsevišķi vai kopā ar medicīnas ierīcēm, vai palīgierīces, *PTAC* ieskatā *Likumprojekta* 4.panta pirmās daļas 1. un 4.punktā būtu jāpārņem *Direktīvas (ES) 2019/904* pielikuma B daļas 1. un 4.punktā noteikto tekstu, aizstājot atsauci uz *Direktīvu 90/385/EEK* un *Direktīvu 93/42/EEK* ar nacionālajiem tiesību aktiem, ar kuriem pārņemtas minētās direktīvas.  **Patērētāju tiesību aizsardzības centrs**  **(pēc 2021. gada 8. janvāra elektroniskās saskaņošanas)**  *PTAC* ieskatā *Likumprojekta* 4.panta otrās daļas 2.punktā vārdus „preču pieņemšanas – nodošanas aktiem” būtu jāaizstāj ar vārdiem „preču piegādes dokumentiem”, tādējādi minēto normu salāgojot ar *Noteikumu Nr.585*[[14]](#footnote-14) 35.11 punktu, kas, lai noteiktu preču izcelsmi un piederību preču saņemšanas un izsniegšanas vietās, paredz izmantot preču piegādes dokumentus.  *PTAC* vērš uzmanību, ka ir vairāki muitas deklarāciju veid. Līdz ar to *PTAC* ieskatā *Likumprojekta* 4.panta otrās daļas 2.punktu jāpapildina aiz vārdiem „muitas deklarācijām” ar vārdiem „kas noformētas muitas procedūrai - laišana brīvā apgrozībā”, tādējādi precizējot muitas deklarācijas veidu, ar kuru var pierādīt, kad izstrādājums laists tirgū.  *Likumprojekta* 4.panta otrās daļas 2.punktā noteikts:„*[..] uzrāda Patērētāju tiesību aizsardzības centram pēc pieprasījuma*”. *PTAC* vērš uzmanību, ka *PTAC* kompetencē nav visu *Likumprojekta* 4.panta pirmajā daļā uzskaitīto vienreizlietojamo plastmasas izstrādājumu uzraudzība un kontrole, līdz ar to šī norma ir precizējama, ietverot tajā visas kompetentās iestādes.  **Finanšu ministrija (priekšlikums)**  **(pēc 2021. gada 8. janvāra elektroniskās saskaņošanas)**  Aicinām pārskatīt likumprojekta 4.panta otrās daļas redakciju, jo tā dublē 1.panta 1.punktā esošo informāciju.  **Latvijas Pārtikas uzņēmumu federācija un Latvijas Alus Darītāju savienība (pēc 2021. gada 8. janvāra elektroniskās saskaņošanas)**  Likumprojekta 4.panta 2.daļas 1.punktā – skaidrot/precizēt apzīmējumu “laisti tirgū”. Iespējams, lai nerastos pārpratumi, piemērojot šo normu būtu nepieciešams precizēt minēto apzīmējumu, piemēram, “saražoti vai ievesti no citas Eiropas Savienības dalībvalsts vai importēti no trešās valsts”;  Minētais termins ir neskaidrs un interpretējams– Likumprojektā norādīts, ka ar to saprot laišanu tirgū pirmo reizi. Taču nevar viennozīmīgi saprast, vai tas ir domāts, ka produkta veids tirgū iepriekš nekad nav bijis. Vai, piemēram, mainoties tilpumam, izmēram, svaram, tas tā tiks uzskatīta kā pirmreizēja laišana tirgū. Kā tiks noteikta “pirmreizējība”. Būtu nepieciešama definīcijas paplašināšana, norādot, piemēram, konkrētus izņēmumus.  **Latvijas Pārtikas uzņēmumu federācija un Latvijas Alus Darītāju savienība (pēc 2021. gada 8. janvāra elektroniskās saskaņošanas)**  Likumprojekta 4.panta 2.daļas 1.punktā - atsauce ir uz ļoti šauru pamatojošo dokumentu loku, rezultātā nepamatoti ierobežojot tos normas adresātus, kas savā dokumentācijā bez “muitas dokumentācijas”, neizmanto nosaukumu “pieņemšanas nodošanas akts”. Aicinām “pieņemšanas nodošanas akts” aizstāt ar apzīmējumu “piegādes dokuments”.  **Latvijas Pārtikas uzņēmumu federācija un Latvijas Alus Darītāju savienība (pēc 2021. gada 8. janvāra elektroniskās saskaņošanas)**  Ņemot vērā, ka šī likumprojekta ieviešana prasīs būtiskus ieguldījumus no ražotājiem, lūdzam izvērtēt, vai pieejamie ES fondu līdzekļi nevar tikt daļēji novirzīti Direktīvas un šī Likumprojekta ieviešanai nepieciešamo investīciju segšanai, jo visi šie aizliegumi ir vērsti uz ietekmi uz vidi un emisiju samazināšanu.  Papildus vēršam uzmanību, ka pārtikas ražotājiem ievērojamas izmaksas radīs ražošanas iekārtu un tehnoloģiju pārveidošana, lai izpildītu Likumprojekta 4.pantā norādīto aizliegumu par plastmasas galda piederumu laišanu tirgū (dakšas, naži, karotes, irbulīši, šķīvji, salmiņi). Ņemot vērā minēto lūdzam izvērtēt iespējas noteikt pagarinājumu Likumprojekta 4.pantā minēto priekšmetu aizliegumam.  **Zemkopības ministrija (pēc 2021. gada 8. janvāra elektroniskās saskaņošanas)**  Likumprojekta 4. panta otrajā daļā noteiktās normas lūdzam ietvert likuma pārejas noteikumos.  **Zemkopības ministrija (pēc 2021. gada 8. janvāra elektroniskās saskaņošanas)**  Lūdzam labot likumprojekta 4. panta pirmās daļas 7. punktu, 5. panta otrās daļas 2. punktu, 17. panta pirmās daļas 3. punktu un 17. panta trešo daļu pielikumā pievienotā likumprojekta teksta redakcijā:   1. 4. panta pirmās daļas 7. punkts:   7) no putu polistirola izgatavotu pārtikas iepakojumu, tostarp pārtikas iepakojumu, ko izmanto ātrajām uzkodām vai citam ēdienam, kas gatavs tūlītējam patēriņam, izņemot dzērienu iepakojumu, šķīvjus, paciņas un iesaiņojumu, kurā iepakota pārtika, piemēram, ēdiena traukus ar vāciņu vai bez tā, kur ievieto ēdienu, ja ēdiens:  a) paredzēts tūlītējam patēriņam vai nu uz vietas, vai līdzņemšanai;  b) parasti tiek patērēts no iepakojuma trauka;  c) gatavs patērēšanai bez tālākas sagatavošanas, piemēram, cepšanas, vārīšanas vai sildīšanas;   1. 5. panta otrās daļas 2. punkts:   2) pārtikas iepakojums, tostarp pārtikas iepakojums, ko izmanto ātrajām uzkodām vai citam ēdienam, kas gatavs tūlītējam patēriņam, izņemot dzērienu iepakojums, šķīvji, paciņas un iesaiņojums, kurā iepakota pārtika, piemēram, ēdiena trauki ar vāciņu vai bez tā, ja ēdiens:  a) paredzēts tūlītējam patēriņam vai nu uz vietas, vai līdzņemšanai;  b) parasti tiek patērēts no iepakojuma trauka;  c) gatavs patērēšanai bez tālākas sagatavošanas, piemēram, cepšanas, vārīšanas vai sildīšanas.   1. 17. panta pirmās daļas 3. punkts:   3) Pārtikas un veterinārais dienests – ražotāja darbību, kas izplata un importē saskarei ar pārtiku paredzētus izstrādājumus un iepakotu pārtiku;   1. 17. panta trešā daļa:   (3) Administratīvā pārkāpuma procesu par 16. panta pirmajā, otrajā, trešajā, ceturtajā, piektajā un sestajā daļā minētajiem pārkāpumiem (ja pārkāpums attiecināms uz saskarei ar pārtiku paredzētiem izstrādājumiem), veic Pārtikas un veterinārais dienests. | **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  VARAM Direktīvas Nr. 2019/904 ietvaros izvērtēja piedāvājumu par pagarinājumu Likumprojekta 4.pantā minēto priekšmetu laišanas tirgū aizliegumam. Ņemot vērā, ka Direktīva Nr. 2019/904 iespēju par šādu pagarinājumu neparedz, pagarinājumu nevar noteikt.  **Ņemts vērā.**  Pēc Tieslietu ministrijas norādījuma likumprojekta 4. panta pirmajā daļā noteikto priekšmetu darīšanai pieejamiem tirgū nav noteikts laika termiņš, līdz kam ražotājam šie priekšmeti būtu jārealizē, līdz ar to 4. panta otrajā daļā noteiktās normas nav jāietver Pārejas noteikumos.  **Ņemts vērā.** | | **4. pants.** (1) Ražotājs Latvijas Republikas teritorijā nav tiesīgs laist tirgū šādus vienreizlietojamos plastmasu saturošos izstrādājumus:  1) vates kociņus, izņemot, ja tie ietilpst Eiropas Parlamenta un Padomes 2017. gada 5. aprīļa Regulas (ES) Nr. 2017/745 kas attiecas uz medicīniskām ierīcēm, ar ko groza Direktīvu 2001/83/EK, Regulu (EK) Nr. 178/2002 un Regulu (EK) Nr. 1223/2009 un atceļ Padomes Direktīvas 90/385/EK un 93/42/EEK (turpmāk – Regula Nr. 2017/745) darbības jomā;  2) galda piederumus (dakšas, naži, karotes, irbulīši);  3) šķīvjus;  4) salmiņus, izņemot, ja tie ietilpst Regulas Nr. 2017/745 darbības jomā;  5) dzērienu maisāmkociņus;  6) baloniem piestiprināmus un to turēšanai domātus kociņus un šādu kociņu mehānismus, izņemot rūpnieciskiem vai citiem profesionālas lietošanas mērķiem paredzētus balonus, kas netiek izplatīti patērētājiem;  7) no putu polistirola izgatavotu pārtikas iepakojumu, tostarp pārtikas iepakojumu, ko izmanto ātrajām uzkodām vai citam ēdienam, kas gatavs tūlītējam patēriņam, piemēram, ēdiena traukus ar vāciņu vai bez tā, kur ievieto ēdienu, ja ēdiens:  a) paredzēts tūlītējam patēriņam vai nu uz vietas, vai līdzņemšanai;  b) parasti tiek patērēts no iepakojuma trauka;  c) gatavs patērēšanai bez tālākas sagatavošanas, piemēram, cepšanas, vārīšanas vai sildīšanas;  8) no putu polistirola izgatavotu dzērienu iepakojumu un to korķīšus un vāciņus;  9) no putu polistirola izgatavotas dzērienu glāzes un to vāciņus.  (2) Ražotājs Latvijas Republikas teritorijā nav tiesīgs laist tirgū izstrādājumus, kas izgatavoti no oksonoārdāmas plastmasas.  (3) Ražotājs šā panta pirmajā daļā noteiktos vienreizlietojamos plastmasu saturošos izstrādājumus un otrajā daļā noteiktos izstrādājumus, kas izgatavoti no oksonoārdāmas plastmasas, ir tiesīgs darīt pieejamus tirgū, ja:  1) šie izstrādājumi līdz 2021. gada 2. jūlijam laisti tirgū;  2) šo izstrādājumu laišanas tirgū faktu var dokumentāri pamatot ar preču piegādes dokumentiem vai muitas deklarācijām, kas noformētas atbilstoši muitas procedūrai – laišana brīvā apgrozībā, ko glabā desmit gadus un uzrāda kompetentajām iestādēm pēc pieprasījuma.  (4) Uz likumprojekta 4. pantā minētajiem izstrādājumiem nav attiecināmas tālākās likumprojektā paredzētās prasības.  **(5) Šā panta prasības par aizliegumu laist tirgū no putu polistirola izgatavotu pārtikas iepakojumu neattiecas uz tādu dzērienu iepakojumu, šķīvjiem, paciņām un iesaiņojumu, kurā iepakota pārtika, un kuros pārtiku individuālam patēriņam iepako ražošanas līnijā, un ko nogādā uz tirdzniecības vietu, kas atrodas ārpus ražotnes vai ražotāja noliktavas.**  Sk. precizēto Likumprojekta anotācijas I sadaļas 2.punkta 2.1.punktu. |
| 13. | **5. pants.** Ražotājam, lai mazinātu vienreizlietojamu plastmasu saturošo izstrādājumu patēriņu, ir pienākums:  1) kā alternatīvu šā likuma 2. pielikumā noteiktajiem plastmasu saturošiem izstrādājumiem, piedāvāt vai pārdot patērētājam atkārtoti lietojamus plastmasas izstrādājumus vai izstrādājumus, kas nesatur plastmasu;  2) informēt patērētājus par iespēju izmantot līdzpaņemtas dzērienu glāzes vai pārtikas iepakojumu, kā alternatīvu šā likuma 2. pielikumā noteiktajiem plastmasu saturošiem izstrādājumiem;  3) neizsniegt patērētajam bez maksas šā likuma 2. pielikumā noteiktos plastmasu saturošos izstrādājumus. | | **Tieslietu ministrija**  Kā deklaratīvu lūdzam izslēgt likumprojekta 5. panta pirmās daļas ievaddaļā ietverto norādi par mērķi mazināt vienreizlietojamu plastmasu saturošo izstrādājumu patēriņu, nepieciešamības gadījumā attiecīgu informāciju ietverot likumprojekta anotācijā.  **Latvijas Pārtikas uzņēmumu federācija un Latvijas Alus Darītāju savienība (pēc 2021. gada 8. janvāra elektroniskās saskaņošanas)**  5.pantā “(…)pārtikas iepakojums, piemēram, ēdiena trauki ar vāciņu vai bez tā, ja ēdiens: (…) c) gatavs patērēšanai bez tālākas sagatavošanas,(...) tajā skaitā pārtikas iepakojums, ko izmanto ātrajām uzkodām vai citam ēdienam, kas gatavs tūlītējam patēriņam, izņemot dzērienu iepakojumu, šķīvjus un paciņas un iesaiņojumus, kas satur pārtiku.”  Lūdzu sniegt skaidrojumu – kas ir pārtikas iepakojums, ko izmanto ātrajām uzkodām, izņemot paciņas un iesaiņojumus, kas satur pārtiku? Vai minētais attiecas uz, piemēram, šokolādes batoniņu iepakojumu (OPP) vai, piemēram, zefīriem iepakojumā? | **Ņemts vērā.**  **Ņemts vērā.**  Likumprojekta 4. panta pirmās daļas 7. punkta, 5. panta otrās daļas otrā punkta un 8. panta 1. punktā sākotnēji Direktīvā 2019/904 atbilstošajās redakcijas daļās iekļautā piebilde “izņemot dzērienu iepakojumu, šķīvjus, paciņas un iesaiņojumu, kurā iepakota pārtika” ir izslēgta. Šie produkti Direktīvā 2019/904 ir noteikti kā izņēmumi gadījumos, ja iepakojums attiecināms uz tādu iepakojumu, kas neatbilst Likumprojekta 4. panta pirmās daļas 7. punkta, 5. panta otrās daļas 2. punkta un 8. panta 1. punkta a), b) un c) apakšpunktos noteiktajām prasībām, proti, nav definēts kā paredzēts tūlītējam patēriņam[[15]](#footnote-15). | | **5. pants.** (1) Ražotājam ir pienākums:  1) kā alternatīvu šā panta otrajā daļā noteiktajiem vienreizlietojamiem plastmasu saturošiem izstrādājumiem piedāvāt vai pārdot patērētājam atkārtoti lietojamus plastmasas izstrādājumus vai izstrādājumus, kas nesatur plastmasu;  2) informēt patērētājus par iespēju izmantot līdzpaņemtas dzērienu glāzes vai pārtikas iepakojumu, kā alternatīvu šā likuma panta otrajā daļā noteiktajiem vienreizlietojamiem plastmasu saturošiem izstrādājumiem;  3) neizsniegt patērētajam bez maksas šā panta otrajā daļā noteiktos vienreizlietojamos plastmasu saturošos izstrādājumus.  (2) Vienreizlietojami plastmasu saturošie izstrādājumi, uz kuriem attiecas prasības par patēriņa samazināšanu:  1) dzērienu glāzes, to vāki un vāciņi;  2) pārtikas iepakojums, tostarp pārtikas iepakojums, ko izmanto ātrajām uzkodām vai citam ēdienam, kas gatavs tūlītējam patēriņam, piemēram, ēdiena trauki ar vāciņu vai bez tā, ja ēdiens:  a) paredzēts tūlītējam patēriņam vai nu uz vietas, vai līdzņemšanai;  b) parasti tiek patērēts no iepakojuma trauka;  c) gatavs patērēšanai bez tālākas sagatavošanas, piemēram, cepšanas, vārīšanas vai sildīšanas.  (3) Šā panta prasības par patērētāju informēšanu **un patēriņa samazināšanu** neattiecas uz tādu dzērienu iepakojumu, šķīvjiem, paciņām un iesaiņojumu, kurā iepakota pārtika, un kuros pārtiku individuālam patēriņam iepako ražošanas līnijā, un ko nogādā uz tirdzniecības vietu, kas atrodas ārpus ražotnes vai ražotāja noliktavas. |
| 14. | **6. pants.** (1) Ražotājs, kas pirmais Latvijas Republikas teritorijā laiž tirgū dzērienus šā likuma 3. pielikumā noteiktajā iepakojumā, ievēro šādas prasības:  1) no 2025. gada 1. janvāra šā likuma 3. pielikumā noteiktais dzērienu iepakojums, kuru galvenā sastāvdaļa ir polietilēntereftalāts (PET), satur vismaz 25 % pārstrādātas plastmasas. Pārstrādātas plastmasas saturu aprēķina kā vidējo rādītāju visam PET dzērienu iepakojumam, kas viena kalendārā gada laikā laists tirgū;  2) no 2030. gada 1. janvāra šā likumā 3. pielikumā noteiktais dzērienu iepakojums satur vismaz 30 % pārstrādātas plastmasas. Pārstrādātas plastmasas saturu aprēķina kā vidējo rādītāju visam dzērienu iepakojumam, kas viena kalendārā gada laikā laists tirgū.  (2) Šā panta pirmās daļas prasības neattiecas uz metāla korķīšiem un vāciņiem ar plastmasas blīvēm.  (3)  Šā likuma 3. pielikumā noteiktos plastmasu saturošos izstrādājumus ražotājs var laist tirgū tikai tad, ja korķīši un vāciņi visā paredzētajā izstrādājumu lietošanas laikā nav atdalāmi no iepakojuma. | | **Tieslietu ministrija**  Vēršam uzmanību, ka saskaņā ar noteikumu Nr. 108 44. punktu saīsinājumā abreviatūras neizmanto. Saīsinājumā pieļaujams izmantot vispārzināmas abreviatūras. Attiecīgi lūdzam atbilstoši precizēt likumprojekta 6. panta pirmo daļu un tālākās likumprojekta normas, kur izmantots saīsinājums PET (polietilēntereftalāts), tā vietā saīsinājumu nepieciešamības gadījumā izdarot atbilstoši noteikumu Nr. 108 43. punktam.  **Ekonomikas ministrija**  Likumprojekta 6. panta pirmā daļa nosaka, ka „Ražotājs, kas pirmais Latvijas Republikas teritorijā laiž tirgū dzērienus šā likuma 3. pielikumā noteiktajā iepakojumā, ievēro šādas prasības…”, kas liek noprast, ka Likumprojektā paredzētās prasības būtu jāievēro tikai tam ražotājam, kas pirmais Latvijas Republikas teritorijā laiž tirgū dzērienus Likumprojekta 3. pielikumā noteiktā iepakojumā, kas ir nesamērīgi un diskriminējoši. Lūdzam atbilstoši precizēt Likumprojekta 6. panta pirmo daļu, norādot, ka minētā norma attiecas uz visiem ražotājiem, kas Latvijas teritorijā laiž tirgū dzērienus Likumprojekta 3. pielikumā noteiktajā iepakojumā.  Ņemot vērā, ka Likumprojekts paredz Ministru kabinetam izstrādāt vairākus noteikumus, piemēram, par marķēšanas kārtību un grafisko simbolu, kārtību, kādā ražotājs, kas pats izveido un piemēro ražotāja paplašinātās atbildības sistēmu u.c., tad tos izstrādājot, aicinām rūpīgi izvērtēt uzņēmējiem uzliktās prasības, lai neradītu tiem nesamērīgu administratīvo un finansiālo slogu. Atgādinām, ka jebkādām uzņēmējdarbību regulējošām prasībām ir jābūt pamatotām, izvērtētām un samērīgām, kā arī tās nedrīkst būt diskriminējošas.  **Patērētāju tiesību aizsardzības centrs**  *Likumprojekta* 6.panta otrajā daļā noteikts: „*Šā panta pirmās daļas prasības neattiecas uz metāla korķīšiem un vāciņiem ar plastmasas blīvēm*”.  *Direktīvas (ES) 2019/904* 6.panta 2.punktā noteikts: „*Šā panta vajadzībām par korķīšiem un vāciņiem**, kas izgatavoti no plastmasas, neuzskata metāla korķīšus un vāciņus ar plastmasas blīvēm*”. Tādējādi *Likumprojekta* 6.panta otrā daļa ir attiecināma arī uz *Likumprojekta* 6.panta trešo daļu un nepārņemto *Direktīvas (ES) 2019/904* 6.panta 4.punktu.  **Tieslietu ministrija**  Tiesiskās noteiktības nolūkā lūdzam likumprojekta 6. panta trešajā daļā skaidrot, par kādiem korķīšiem un vāciņiem šajā normā ir runa.  **Finanšu ministrija (priekšlikums)**  Vēršam uzmanību uz to, ka likumprojekta 6., 9., 10. un 12.panta nosacījumi attiecas uz ražotāju, kurš pirmais Latvijas Republikā laidīs tirgū attiecīgās preces, savukārt anotācijas II sadaļas 2.punktā ir atzīmēts, ka likumprojekta prasības attieksies uz visiem komersantiem, kas ražo vai tirgo likumprojektā noteiktos izstrādājumus. Ņemot vērā iepriekšminēto, lūdzam veikt attiecīgus precizējumus, lai starp abiem dokumentiem nebūtu pretrunu.  **Tieslietu ministrija (priekšlikums)**  **(pēc 2021. gada 8. janvāra elektroniskās saskaņošanas)**  Atkārtoti lūdzam kā saīsinājumus neizmantot abreviācijas (piemēram, PET) atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 44. punktam.  **Tieslietu ministrija (pēc 2021. gada 8. janvāra elektroniskās saskaņošanas)**  Lūdzam likumprojekta 6. panta ceturtajā daļā nedublēt īpaši medicīniskiem nolūkiem paredzētas pārtikas definīciju, kas ietverta Eiropas Parlamenta un Padomes 2013. gada 12. jūnija Regulas (ES) Nr. 609/2013 par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par pilnīgiem uztura aizstājējiem svara kontrolei, un ar ko atceļ Padomes Direktīvu 92/52/EEK, Komisijas Direktīvas 96/8/EK, 1999/21/EK, 2006/125/EK un 2006/141/EK, Eiropas Parlamenta un Padomes Direktīvu 2009/39/EK un Komisijas Regulas (EK) Nr. 41/2009 un (EK) Nr. 953/2009 2. panta 2. punkta "g" apakšpunktā.  Vienlaikus lūdzam atbilstoši precizēt arī atsauci uz minētās regulas vienību, jo tā izteikta nekorekti.  **Patērētāju tiesību aizsardzības centrs**  **(pēc 2021. gada 8. janvāra elektroniskās saskaņošanas)**  Kā norādīts iepriekš (skat. 2.punktu) saskaņā ar *Noteikumu Nr.108* 172.punktu *Likumprojekta* 6.panta ceturtajā daļā atsauce uz *Regulas (ES) Nr. 609/2013*[[16]](#footnote-16) 2.panta g) punktu jāpapildina ar pieņemšanas datumu un nosaukumu. Vienlaikus *PTAC* vērš uzmanību, ka aiz minētās regulas ir saglabāta *Direktīvas (ES) 2019/904* pielikuma C daļas b) apakšpunktā ietvertā atsauce „(3)”.  **Patērētāju tiesību aizsardzības centrs**  **(pēc 2021. gada 8. janvāra elektroniskās saskaņošanas)**  *Likumprojekta* 6.panta piektajā daļā noteikts:„*Ražotājs nodrošina, ka šā panta pirmajā daļā noteiktais dzērienu iepakojums atbilst Eiropas Savienības Oficiālajā Vēstnesī publicētajiem saskaņotajiem standartiem par dzērienu iepakojuma noslēgšanas izturību, uzticamību un drošumu, tostarp attiecībā uz dzērienu iepakojumu, kas paredzēts gāzētiem dzērieniem.*”, savukārt *Direktīvas (ES) 2019/904* 6.panta 4.punkts nosaka: „*No dienas, kad atsauces uz šā panta 3.punktā minētajiem saskaņotajiem standartiem ir publicētas Eiropas Savienības Oficiālajā Vēstnesī, 1.punktā minētos vienreizlietojamos plastmasas izstrādājumus, kas atbilst minētajiem standartiem vai to daļām, uzskata par tādiem, kas atbilst 1.punktā paredzētajai prasībai.*”.  *PTAC* vērš uzmanību, ka *Direktīvas (ES) 2019/904* 6.panta 4.punkts nenosaka, ka minētajiem izstrādājumiem ir jāatbilst saskaņotajiem standartiem, bet gan nosaka pieņēmumu par atbilstību, proti, konkrētu plastmasas izstrādājumu atbilstība saskaņotajiem standartiem vai to daļām nodrošina pieņēmumu par atbilstību *Direktīvas (ES) 2019/904* 6.panta 1.punktā noteiktajai prasībai.  Ievērojot minēto, *PTAC* ieskatā *Likumprojekta* 6.panta piektā daļa būtu jāizsaka šādā redakcijā: „*Šā panta pirmajā daļā noteiktais dzērienu iepakojums, kas atbilst Eiropas Savienības Oficiālajā Vēstnesī publicētajiem saskaņotajiem standartiem par dzērienu iepakojuma noslēgšanas izturību, uzticamību un drošumu, tostarp attiecībā uz dzērienu iepakojumu, kas paredzēts gāzētiem dzērieniem,* *vai to daļām, uzskatāms par atbilstošu šā panta pirmajā daļā noteiktajai prasībai.*” vai „*Šā panta pirmajā daļā noteiktais dzērienu iepakojums, kas atbilst saskaņotajiem standartiem vai to daļām, uz kuriem atsauces ir publicētas Eiropas Savienības Oficiālajā Vēstnesī, uzskatāms par atbilstošu šā panta pirmajā daļā noteiktajai prasībai.*”, tādējādi nodrošinot nepārprotamu atbilstību *Direktīvas (ES) 2019/904* 6.panta 4.punktam.  **Ekonomikas ministrija (pēc 2021. gada 8. janvāra elektroniskās saskaņošanas)**  Norādām, ka Direktīvas (ES) 2019/904 6.panta 4.punkts paredz noteikt atbilstības prezumpciju, proti, konkrētu plastmasas izstrādājumu atbilstība saskaņotajam (piemērojamam) standartam nodrošina pieņēmumu par atbilstību Direktīvas 2019/904 6.panta 1.punktā noteiktajām prasībām. Šāda prasība šobrīd ir iestrādāta likumprojekta 6.panta piektā punktā – “(5) Ražotājs nodrošina, ka šā panta pirmajā daļā noteiktais dzērienu iepakojums atbilst Eiropas Savienības Oficiālajā Vēstnesī publicētajiem saskaņotajiem standartiem par dzērienu iepakojuma noslēgšanas izturību, uzticamību un drošumu, tostarp attiecībā uz dzērienu iepakojumu, kas paredzēts gāzētiem dzērieniem”.  Kā jau starpministriju sanāksmē tika runāts, tad minētais punkts paredz stingrākas prasības nekā to paredz Direktīvas (ES) 2019/904 6.panta 4.punktā noteiktā atbilstības prezumpcija. Likumprojekts paredz, ka ražotājs nodrošina, ka dzērienu iepakojums atbilst saskaņotajiem standartiem, lai gan būtu jāparedz, ka ražotāja dzērienu iepakojumu, kas atbilst saskaņotajiem standartiem uzskata par tādu, kas atbilst likumprojekta 6.panta otrajā punktā noteiktajai prasībai (nosaka pieņēmumu par atbilstību). Līdz ar to, lūdzam precizēt likumprojekta 6.panta piekto punktu.  **Tieslietu ministrija (pēc 2021. gada 29. janvāra elektroniskās saskaņošanas)**  Lūdzam precizēt likumprojekta 6. panta piekto daļu. Norādām, ka no minētās normas nav nepārprotami skaidrs, vai šā panta pirmajā daļā noteiktajam dzērienu iepakojumam jāatbilst Eiropas Savienības Oficiālajā Vēstnesī publicētajiem saskaņotajiem standartiem (respektīvi šādā gadījumā standarti ir obligāti) vai arī gadījumā, ja ražotājs nodrošinās atbilstību attiecīgajiem standartiem, tas (būtu nepieciešams arī norādīt, kas saprotams ar vārdu “tas”) tiks uzskatīts par atbilstošu šā panta pirmajā daļā noteiktajai prasībai (šajā gadījumā ir runa par piemērojamiem standartiem). Norādām, ka atbilstoši juridiskās tehnikas prasībām tiesību normai ir jābūt skaidrai, lai tās lietotājs un piemērotājs gūtu nepārprotamu priekšstatu par saviem pienākumiem un tiesībām.  **Ekonomikas ministrija (pēc 2021. gada 29. janvāra elektroniskās saskaņošanas)**  Norādām, ka Ekonomikas ministrijas iepriekš izteiktais iebildums par atbilstības prezumpciju saistībā ar likumprojekta 6.panta piektā punkta precizēšanu (izziņas 63.punkts) nav uzskatāms par ņemtu vērā. Līdz ar to, aicinām precizēt šo tiesību normu, lai tā atbilstu Direktīvas (ES) 2019/904 6.panta 4.punktā noteiktajam mērķim. Vienlaikus izprotam vēlmi likumprojekta stilu veidot caur ražotāja pienākumu prizmu, tomēr atkārtoti norādām, ka no direktīvas ražotājam neizriet pienākums nodrošināt, ka minētais dzērienu iepakojums atbilst saskaņotajiem standartiem, bet gan nosaka pieņēmumu par atbilstību, proti, konkrētu plastmasas izstrādājumu atbilstība saskaņotajiem standartiem vai to daļām nodrošina pieņēmumu par atbilstību tiesību akta būtiskajām prasībām. Atgādinām, ka piemērojamo jeb saskaņoto standartu lietošana ir brīvprātīga. Ražotājam vienmēr ir rīcības brīvība izvēlēties jebkuru tehnisku risinājumu, kurš nodrošinātu izstrādājuma atbilstību likumdošanā noteiktajām būtiskajām prasībām. Taču piemērojamo standartu lietošana nodrošina atbilstību tiesību aktos izvirzītajām būtiskajām prasībām.  Papildus vēršam uzmanību, ka līdz ar Tieslietu ministrijas iebildumu uz likumprojekta 6.panta piektā punktu ir pārcelts termina “saskaņotais standarts” skaidrojums. Aicinām apsvērt iespēju neskaidrot šo terminu vispār likumprojektā, lai uzlabotu šī likumprojekta konkrētā punkta uztveramību. Saskaņotā standarta definīcija, kā tas parasti ir minēts ES tiesību aktos ir ietverta Standartizācijas likumā 12.pantā pie piemērojamā standarta skaidrojuma.  **Patērētāju tiesību aizsardzības centrs (pēc 2021. gada 29. janvāra elektroniskās saskaņošanas)**  *Likumprojekta* 6.panta piektajā daļā noteikts:„*Ražotājs nodrošina, ka šā panta pirmajā daļā noteiktais dzērienu iepakojums atbilst Eiropas Savienības Oficiālajā Vēstnesī publicētajiem saskaņotajiem standartiem – standartiem, kas noteikti Eiropas Parlamenta un Padomes Regulas (ES) Nr. 1025/2012 (2012. gada 25. oktobris) par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK 2. panta 1. punkta c) apakšpunktā – par dzērienu iepakojuma noslēgšanas izturību, uzticamību un drošumu, tostarp attiecībā uz dzērienu iepakojumu, kas paredzēts gāzētiem dzērieniem, vai to daļām, uzskatāms par atbilstošu šā panta pirmajā daļā noteiktajai prasībai.*”, savukārt *Direktīvas (ES) 2019/904* 6.panta 4.punkts nosaka: „*No dienas, kad atsauces uz šā panta 3.punktā minētajiem saskaņotajiem standartiem ir publicētas Eiropas Savienības Oficiālajā Vēstnesī, 1.punktā minētos vienreizlietojamos plastmasas izstrādājumus, kas atbilst minētajiem standartiem vai to daļām, uzskata par tādiem, kas atbilst 1.punktā paredzētajai prasībai.*”.  *PTAC* atkārtoti vērš uzmanību (skat. *PTAC* 2021.gada 18.janvāra vēstules Nr.2.-2/497 9.punktu), ka *Direktīvas (ES) 2019/904* 6.panta 4.punkts nenosaka, ka minētajiem izstrādājumiem ir jāatbilst saskaņotajiem standartiem, bet gan nosaka pieņēmumu par atbilstību, proti, konkrētu plastmasas izstrādājumu atbilstība saskaņotajiem standartiem vai to daļām nodrošina pieņēmumu par atbilstību *Direktīvas (ES) 2019/904* 6.panta 1.punktā noteiktajai prasībai. Vienlaikus minētajā normā ieviesusies kļūda, proti, vārda „pirmajā” vietā būtu jābūt vārdam „otrajā”.  Ievērojot minēto, *PTAC* ieskatā *Likumprojekta* 6.panta piektā daļa būtu jāizsaka šādā redakcijā: „*Šā panta pirmajā daļā noteiktais dzērienu iepakojums, kas atbilst Eiropas Savienības Oficiālajā Vēstnesī publicētajiem saskaņotajiem standartiem par dzērienu iepakojuma noslēgšanas izturību, uzticamību un drošumu, tostarp attiecībā uz dzērienu iepakojumu, kas paredzēts gāzētiem dzērieniem,* *vai to daļām, uzskatāms par atbilstošu šā panta otrajā daļā noteiktajai prasībai.*” vai „*Šā panta pirmajā daļā noteiktais dzērienu iepakojums, kas atbilst saskaņotajiem standartiem vai to daļām, uz kuriem atsauces ir publicētas Eiropas Savienības Oficiālajā Vēstnesī, uzskatāms par atbilstošu šā panta otrajā daļā noteiktajai prasībai.*”, tādējādi nodrošinot nepārprotamu atbilstību *Direktīvas (ES) 2019/904* 6.panta 4.punktam. | **Ņemts vērā.**  **Ņemts vērā.**  Pēc izdarītajiem grozījumiem terminoloģija visā likumprojektā precizēta un saskaņota.  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.** | | **6. pants.** (1) Ražotājs, kas Latvijas Republikas teritorijā laiž tirgū dzērienus **plastmasu saturošā vai kompozīta** iepakojumā ar ietilpību līdz trim litriem, piemēram, dzērienu iepakojums, to korķīši un vāciņi, ievēro šādas prasības:  1) no 2025. gada 1. janvāra dzērienu iepakojums, kura galvenā sastāvdaļa ir polietilēntereftalāts, satur vismaz 25 % pārstrādātas plastmasas;  2) no 2030. gada 1. janvāra dzērienu iepakojums satur vismaz 30 % pārstrādātas plastmasas.  (2) Ražotājs šā panta pirmajā daļā noteikto dzērienu iepakojumu var laist tirgū tikai tad, ja no plastmasas izgatavotie korķīši un vāciņi visā paredzētajā dzērienu iepakojuma lietošanas laikā nav atdalāmi no dzērienu iepakojuma.  (3) Šā panta otrās daļas prasības neattiecas uz metāla korķīšiem un vāciņiem ar plastmasas blīvēm.  (4) Šā panta pirmās un otrās daļas prasības neattiecas uz dzērienu iepakojumu no stikla vai metāla, kam ir no plastmasas izgatavoti korķīši un vāciņi vai dzērienu iepakojumu, kas paredzēts un izmantots īpašiem medicīniskiem nolūkiem paredzētai pārtikai, kas ir šķidrā veidā atbilstoši Eiropas Parlamenta un Padomes 2013. gada 12. jūnija Regulas (ES) Nr. 609/2013 par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par pilnīgiem uztura aizstājējiem svara kontrolei, un ar ko atceļ Padomes Direktīvu 92/52/EEK, Komisijas Direktīvas 96/8/EK, 1999/21/EK, 2006/125/EK un 2006/141/EK, Eiropas Parlamenta un Padomes Direktīvu 2009/39/EK un Komisijas Regulas (EK) Nr. 41/2009 un (EK) Nr. 953/2009 2. panta 2. punkta “g” apakšpunktam.  (5) **Šā panta pirmajā daļā noteiktais dzērienu iepakojums, kas atbilst saskaņotajiem standartiem** – standartiem, kas noteikti Eiropas Parlamenta un Padomes 2012. gada 25. **oktobra** Regulas (ES) Nr. 1025/2012 par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK 2. panta 1. punkta **“**c**”** apakšpunktā – **vai to daļām, uz kuriem atsauces ir publicētas Eiropas Savienības Oficiālajā Vēstnesī, uzskatāms par atbilstošu šā panta otrajā daļā noteiktajai prasībai**.  (6) **Nosacījumus** šā panta pirmajā daļā noteikto mērķrādītāju izpildes aprēķinam nosaka Ministru kabinets. |
| 15. | **7. pants.** (1) Ražotājs, pirmo reizi laižot tirgū Latvijas Republikas teritorijā šā likuma 4. pielikumā noteiktos plastmasu saturošos izstrādājumus, uz to iepakojuma vai uz paša izstrādājuma izvieto skaidri saredzamu, salasāmu un neizdzēšamu marķējumu, ar ko patērētājus informē par:  1) veidu, kādā apsaimniekojami izstrādājumu atkritumi, ievērojot atkritumu apsaimniekošanas hierarhiju;  2) plastmasas saturu izstrādājumā;  3) plastmasas negatīvo ietekmi uz vidi, ja ar to piegružo vidi vai ievieto tam neparedzētos atkritumu konteineros. | | **Patērētāju tiesību aizsardzības centrs**  *PTAC* vērš uzmanību, ka Eiropas Savienības normatīvajos aktos par izstrādājumu tirgus uzraudzību, piemēram, *Regulā (EK) Nr.765/2008*[[17]](#footnote-17), *Regulā (EK) Nr.1907/2006*, *Regulā (EK) Nr.1935/2004*[[18]](#footnote-18), *Direktīvā 2014/40/ES*[[19]](#footnote-19) nav termina „pirmo reizi laist tirgū”, kas iekļauts *Likumprojekta* 7.panta pirmajā daļā, tādēļ *PTAC* ieskatā būtu pārņemams *Direktīvas (ES) 2019/904* 7.panta 1.punkta oriģinālajā tekstā izmantotais un *Direktīvas (ES) 2019/904* 3.panta 6.punktā noteiktais termins „*laist tirgū*”, proti, „*uz visiem [..] tirgū laistajiem*”.  **Patērētāju tiesību aizsardzības centrs**  **(pēc 2021. gada 8. janvāra elektroniskās saskaņošanas)**  *Likumprojekta* 7.panta pirmajā daļā noteikts: „*[..] laiž tirgū higiēniskās paketes, tamponus un tamponu aplikatorus, mitrās salvetes (iepriekš samitrinātas salvetes personiskās higiēnas un mājsaimniecības vajadzībām), tabakas izstrādājumus ar filtriem un filtrus, kas paredzēti lietošanai kopā ar tabakas izstrādājumiem, un dzērienu glāzes [..]*”, tādējādi paredzot, ka minētajā normā noteiktā prasība ir attiecināma uz visa veida normā minētajiem izstrādājumiem, neatkarīgi no materiāla, no kāda tie izgatavoti.  *PTAC* vērš uzmanību, ka *Direktīvas (ES) 2019/904* 7.panta 1.punktā noteiktais: „*pielikuma D daļā uzskaitītajiem, tirgū laistajiem vienreizlietojamiem plastmasas izstrādājumiem [..]*” un attiecīgi *Direktīvas (ES) 2019/904* pielikuma D daļas nosaukums: „*Vienreizlietojami plastmasas izstrādājumi, uz ko attiecas 7.pants par marķējuma prasībām*” paredz, ka *Direktīvas (ES) 2019/904* 7.pantā noteiktās marķējuma prasības piemērojamas tikai *Direktīvas (ES) 2019/904* pielikuma D daļā uzskaitītajiem vienreizlietojamiem plastmasas izstrādājumiem.  Ievērojot minēto, *Likumprojekta* 7.panta pirmā daļa jāprecizē atbilstoši *Direktīvas (ES) 2019/904* 7.panta 1.punktam un pielikuma D daļai.  *Likumprojekta* 7.panta pirmajā daļā noteikts:„*Ražotājs, kas [..] laiž tirgū [..], izvieto skaidri saredzamu, salasāmu un neizdzēšamu marķējumu [..]*”, paredzot pienākumu tikai ražotājam, kas laiž izstrādājumu tirgū. Tādējādi, ja ražotājs, kas laiž izstrādājumu tirgū, nebūs ievērojis minēto pienākumu, tirgū būs pieejami izstrādājumi bez nepieciešamā marķējuma.  *Direktīvas (ES) 2019/904* 7.panta 1.punkts nosaka: „*Dalībvalstis nodrošina, ka uz [..] tirgū laistajiem [..]ir skaidri saredzams, skaidri salasāms un neizdzēšams marķējums*”, nenosakot tiešu pienākumu ražotājam, kas laiž izstrādājumu tirgū.  Minētās tiesību normas jēga un mērķis ir panākt, ka patērētāji ir informēti par *Direktīvas (ES) 2019/904* 7.panta 1.punkta a) un b) apakšpunktā minēto. Līdz ar to, lai sasniegtu minētās tiesību normas mērķi un nodrošinātu, ka tirgū pieejamie izstrādājumi ir atbilstoši marķēti, *PTAC* ieskatā pienākums attiecībā uz marķējumu nosakāms visiem piegādes ķēdē iesaistītajiem komersantiem, proti, arī ražotājiem, kas dara izstrādājumu pieejamu tirgū, - pārliecināties, ka ražotājs, kas laidis izstrādājumu tirgū, ir ievērojis savu pienākumu un nodrošinājis attiecīgo marķējumu. Līdz ar to *PTAC* iesaka precizēt *Likumprojekta* 7.panta pirmo daļu tuvinot to *Direktīvas (ES) 2019/904* 7.panta 1.punkta oriģinālajam tekstam, piemēram: „*Ražotājs nodrošina, ka uz tirgū laistajiem [..] ir izvietots skaidri saredzams, salasāms un neizdzēšams marķējums [..]*”.  **Tieslietu ministrija (pēc 2021. gada 29. janvāra elektroniskās saskaņošanas)**  Vēršam uzmanību, ka likumprojekta 17. panta trešajā daļā un 18. panta 4. punktā ietverta atsauce uz biocīdiem, kaut gan citviet norādes uz biocīdiem nav atrodamas.  Ievērojot minēto, lūdzam atbilstoši precizēt likumprojektu.  **Tieslietu ministrija (pēc 2021. gada 29. janvāra elektroniskās saskaņošanas)**  Lūdzam likumprojekta 7. panta pirmajā daļā pieturzīmi iekavas aizstāt ar pieturzīmi komats (norādot vārdu “proti” vai citādi nepārprotami atspoguļojot vārda “mitrās salvetes” tvērumu), jo iekavās ietvertais teksts ir būtisks tiesību normas piemērošanā. Norādām, ka iekavās ietvertie skaidrojumi un precizējumi var padarīt tiesību aktu neskaidru un var sašaurināt vai paplašināt tiesību normas tvērumu (konkrētajā gadījumā nav skaidri saprotams, vai ar mitrajām salvetēm saprotamas vienīgi iepriekš samitrinātas salvetes personiskās higiēnas un mājsaimniecības vajadzībām). | **Ņemts vērā.**  Pēc izdarītajiem grozījumiem terminoloģija visā likumprojektā precizēta un saskaņota.  **Ņemts vērā.**  **Ņemts vērā.**  **Ņemts vērā.** | | **7. pants.** (1) Ražotājs nodrošina, ka uz noteiktiem Latvijas Republikas teritorijā tirgū laistajiem vienreizlietojamiem plastmasu saturošiem izstrādājumiem – higiēniskām paketēm, tamponiem un tamponu aplikatoriem, mitrajām salvetēm, proti, iepriekš samitrinātām salvetēm personiskās higiēnas un mājsaimniecības vajadzībām **un** antibakteriālām mitrajām salvetēm (turpmāk – biocīdi), tabakas izstrādājumiem ar filtriem un filtriem, kas paredzēti lietošanai kopā ar tabakas izstrādājumiem, un dzērienu glāzēm – uz to iepakojuma vai uz paša izstrādājuma ir izvietots skaidri saredzams, salasāms un neizdzēšams marķējums**,** ar ko patērētājus informē par:  1) veidu, kādā apsaimniekojami izstrādājumu atkritumi, ievērojot atkritumu apsaimniekošanas hierarhiju;  2) plastmasas saturu izstrādājumā;  3) plastmasas negatīvo ietekmi uz vidi, ja ar to piegružo vidi vai ievieto tam neparedzētos atkritumu konteineros. |
| 16. | **7. pants.** (2) Ražotājs šā likuma 4. pielikumā noteiktos plastmasu saturošos izstrādājumus marķē saskaņā ar šādām prasībām:  1) šā likuma 4. pielikuma 1., 2. un 3. apakšpunktā noteikto plastmasu saturošajiem izstrādājumiem marķējumu izvieto uz izstrādājuma primārā (tirdzniecības) vai sekundārā iepakojuma. Ja vairākas izstrādājumu vienības tiek grupētas tirdzniecības vietā, uz katras izstrādājuma vienības primārā iepakojuma ir jānorāda marķējums;  2) marķējums nav jāizvieto uz iepakojuma, ja tā virsmas laukums ir mazāks par 10 kvadrātcentimetriem (cm2);  2) plastmasu saturošām dzērienu glāzēm marķējumu izvieto uz pašas glāzes. | | **Tieslietu ministrija**  Aicinām neatrunāt likumprojekta 7. panta otrās daļas 2. punktā mērvienību cm2 (kvadrātcentimetri), jo tā ir vispārzināma.  **Patērētāju tiesību aizsardzības centrs**  *Likumprojekta* 7.panta otrās daļas 2.punktā noteikts: „*marķējums nav jāizvieto uz iepakojuma, ja tā virsmas laukums ir mazāks par 10 kvadrātcentimetriem (**cm2)*”.  Patērētājiem ir tiesības izdarīt uz informāciju balstītu izvēli, līdz ar to *PTAC* ieskatā, nosakot, ka marķējums nav jāizvieto, tiek ierobežotas patērētāju tiesības. *Direktīvas (ES) 2019/904* 7.panta 2.punkta a) apakšpunkts paredz, ka: „*Marķējums* *nav obligāts iepakojumam, kura virsmas platība ir mazāka par 10 cm2*”. Tādējādi *PTAC* iesaka *Likumprojekta* 7.panta otrās daļas 2.punkta redakcijā aizstāt vārdus „*nav jāizvieto*” ar vārdiem „*var neizvietot*”.  **Tieslietu ministrija**  Lūdzam pārskatīt un likumprojektā nodrošināt korektu likumprojekta vienību numerāciju (sk. likumprojekta 7. panta otrās daļas 2. punktu un 14. panta trešo daļu). | **Ņemts vērā.**  **Ņemts vērā.**  **Ņemts vērā.** | | **7. pants.** (2) Ražotājs šā panta pirmajā daļā noteiktos vienreizlietojamos plastmasu saturošos izstrādājumus marķē saskaņā ar šādām prasībām:  1) marķējumu izvieto uz izstrādājuma primārā (tirdzniecības) vai sekundārā iepakojuma. Ja vairākas izstrādājumu vienības tiek grupētas tirdzniecības vietā, uz katras izstrādājuma vienības primārā iepakojuma ir jānorāda marķējums;  2) marķējumu var neizvietot uz iepakojuma, ja tā virsmas laukums ir mazāks par 10 cm2;  3) plastmasu saturošām dzērienu glāzēm marķējumu izvieto uz pašas glāzes. |
| 17. | **7. pants.** (3) Ministru kabinets nosaka marķēšanas kārtību un grafisko simbolu. | | **Tieslietu ministrija**  10. Pamatojoties uz Valsts sekretāru sanāksmes 2020. gada 9. janvāra sēdē Tieslietu ministrijai doto uzdevumu (prot. Nr. 2 14. § 2. punkts ), lūdzam izvērtēt likumprojekta cita starpā 7. panta trešajā daļā, 10. panta pirmajā daļā ietvertā pilnvarojuma atbilstību tiesību akta saturam, kuru paredzēts izdot uz šā pilnvarojuma pamata. Vēršam uzmanību, ka saskaņā ar Ministru kabineta iekārtas likuma 31. panta pirmās daļas 1. punktu pilnvarojot Ministru kabinetu izdot noteikumus, pilnvarojumā jānorāda tā satura galvenie virzieni. Pilnvarojuma saturam ir jābūt tik skaidram, lai atklātu pilnvarojuma būtību un jēgu. Nav pieļaujama personas pamattiesību ierobežošana, atsaucoties uz neskaidru vai pārprotamu likumdevēja pilnvarojumu.  Tai skaitā vēršam uzmanību, ka likumprojekta 7. panta trešajā daļā minētais pilnvarojums paredz Ministru kabinetam noteikt marķēšanas kārtību un marķēšanas simbolu. Skaidrojam, ka pilnvarojumā minētais vārds "kārtība" pamatā piešķir Ministru kabinetam tiesības noteikumos regulēt attiecīgā jautājuma procesuālo raksturu, proti, izstrādāt noteiktu procedūru. Vienlaikus tas neizslēdz Ministru kabineta tiesības pieņemt materiāla rakstura normas, ciktāl netiek pārkāpts attiecīgais pilnvarojums. Tomēr Ministru kabineta noteikumos nevar būt iekļautas tādas materiālās tiesību normas, kas veidotu no pilnvarojošā likuma būtiski atšķirīgas tiesiskās attiecības. Ja tiesību normā jēdziens "kārtība" nav izmantots, tad pilnvarojums ir atšķirīgs un aptver ne tikai tiesības regulēt darbību procesuālo aspektu. Šajā sakarā vēršam uzmanību uz Administratīvā procesa likuma 11. pantā minēto, ka Ministru kabineta noteikumi var būt par pamatu privātpersonai nelabvēlīgam administratīvajam aktam vai faktiskai rīcībai tikai tad, ja likumā tieši vai netieši ir ietverts pilnvarojums Ministru kabinetam, izdodot noteikumus, tajos paredzēt šādus administratīvos aktus vai faktisko rīcību. Norādām, ka, pamatojoties uz Valsts iestāžu juridisko dienestu vadītāju 2020. gada 22. oktobra sanāksmē nolemto (sk. protokolu Nr. 2, 1.§ ), likumprojekta anotācijā ir jāizskaidro likumdevēja dotā pilnvarojuma apjoms, lai novērstu iespējamās šaubas par to, un anotācija varētu kalpot kā palīglīdzeklis pilnvarojuma interpretācijā (savlaicīgi jāplāno regulējuma saturs). Pilnvarojošā norma –"noteikt kārtību" –neizslēdz Ministru kabinetam tiesības pieņemt materiāla rakstura normas, ja tās atbilst likuma mērķim un citiem Satversmes un demokrātiskas valsts pamatprincipiem un neveido jaunas, pilnvarojumā neparedzētas tiesiskās attiecības. Vienlaicīgi nepieciešams gūt pārliecību (no tiesību akta anotācijas, Saeimas sēžu stenogrammas, Saeimas komisiju protokoliem, priekšlikumu vēstulēm vai citiem materiāliem), ka likumdevējs, pilnvarojot Ministru kabinetu "noteikt kārtību", ir vēlējies uzdot izstrādāt ne tikai procesuāla rakstura normas. Gadījumā, ja uz pilnvarojuma pamata būs jāizdod arī materiāla rakstura tiesību normas, nepieciešams izvairīties pilnvarojumā lietot vārdu "kārtība" vai papildināt pilnvarojumu ar vārdiem atbilstoši pilnvarojuma mērķim (piemēram, "Ministru kabinets nosaka kārtību un kritērijus [..]", lai neradītu šaubas par pilnvarojuma apjomu.  **Latvijas Darba devēju konfederācija**  LDDK iebilst pret Likumprojekta 7.pantu.  Pamatojums:  Likumprojekta 7.pants nosaka, ka ražotājs, pirmo reizi laižot tirgū Latvijas Republikas teritorijā šā likuma 4. pielikumā noteiktos plastmasu saturošos izstrādājumus, uz to iepakojuma vai uz paša izstrādājuma izvieto skaidri saredzamu, salasāmu un neizdzēšamu marķējumu. Marķēšanas kārtību un grafisko simbolu noteiks Ministru kabinets, līdz 2022.gada 1.janvārim izdodot MK noteikumus.  LDDK vērš uzmanību uz to, ka Direktīva paredz marķēšanas noteikumu stāšanas spēkā termiņu - 2021.gada 3.jūlijs. Vienlaikus Direktīvā teikts, ka marķēšanas regulējums tiks noteikts EK īstenošanas aktā, kas tiks publicēts līdz 2020.gada 3.jūlijam.  EK Īstenošanas akta pieņemšana ir ievērojami aizkavējusies, attiecīgi samazinot ražotājiem atvēlēto pārejas periodu jauno marķēšanas prasību ieviešanai. LDDK vēlas norādīt, ka, piemēram, tabakas ražotājiem nepieciešamais pārejas periods jauna iepakojuma dizaina izstrādei, ražošanai un ieviešanai ir vismaz 12 mēneši no brīža, kad zināmas jaunās marķēšanas prasības. Pienācīgs pārejas periods ļautu ražotājiem pēc iespējas samazināt preču un iepakojuma materiālu zudumus, jo īpaši situācijā, kad līdztekus jaunajām marķēšanas prasībām uz visiem tabakas izstrādājumiem nepieciešams veikt obligāto ikgadējo kombinēto veselības brīdinājumu maiņu.  Priekšlikums:  Pagarināt pārejas periodu marķēšanas prasību noteikumu ieviešanai līdz 2022.gada 1.janvārim.  **Tieslietu ministrija (pēc 2021. gada 8. janvāra elektroniskās saskaņošanas)**  Lūdzam likumprojekta 7. panta trešajā daļā aktualizēt atsauci uz Komisijas 2020. gada 17. decembra Īstenošanas regulu (ES) 2020/2151, ar ko paredz noteikumus par saskaņotām marķējuma specifikācijām, kuras attiecas uz vienreizlietojamiem plastmasas izstrādājumiem, kas norādīti Eiropas Parlamenta un Padomes Direktīvas (ES) 2019/904 par konkrētu plastmasas izstrādājumu ietekmes uz vidi samazināšanu pielikuma D daļā. Atsaucē lūdzam ievērot Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 170.-172. punktu. Vienlaikus lūdzam papildināt likumprojekta V sadaļu ar informāciju par šo regulu, ievērojot Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 55. un 56. punkta prasības.  **Latvijas Pārtikas uzņēmumu federācija un Latvijas Alus Darītāju savienība (pēc 2021. gada 8. janvāra elektroniskās saskaņošanas)**  Likumprojekta 7.pantā - nav paredzēts pārejas periods produktu laišanai tirgū bez marķējuma, gadījumos, ja līdz 2021.gada 2.jūlijam ražotājiem noliktavā būs izveidojušies atlikumi. Ņemot vērā minēto, lūdzam, noteikt minētajai normai pārejas periodu, nosakot, ka līdz 2021. gada 02.jūlijam saražotos vai ievestos produktus var laist tirgū bez attiecīgā marķējuma līdz 2022.gada 31.decembrim, ja ražotājs var pierādīt saražošanu vai ievešanu un apliecināt to ar piegādes vai muitas dokumentiem, vai kādu ražošanas apliecinājumu. | **Ņemts vērā.**  **Ņemts vērā.**  **Ņemts vērā.**  **Ņemts vērā.** | | **7. pants.** (3) **Marķēšanas prasības** **saskaņā ar šā panta pirmo un otro daļu ir noteiktas** Komisijas 2020. gada 17. decembra Īstenošanas **Regulas** (ES) Nr. 2020/2151, ar ko paredz noteikumus par saskaņotām marķējuma specifikācijām, kuras attiecas uz vienreizlietojamiem plastmasas izstrādājumiem, kas norādīti Eiropas Parlamenta un Padomes Direktīvas (ES) 2019/904 par konkrētu plastmasas izstrādājumu ietekmes uz vidi samazināšanu pielikuma D **daļas** (turpmāk – Regula Nr. 2020/2151) **2. un 3. pantā**.  (4) Ražotājs šā panta pirmajā daļā noteiktos vienreizlietojamos plastmasu saturošos izstrādājumus ir tiesīgs darīt pieejamus tirgū bez Regulā Nr. 2020/2151 noteiktā marķējuma, ja:  1) šie izstrādājumi līdz 2021. gada 2. jūlijam laisti tirgū;  2) šo izstrādājumu laišanas tirgū faktu var dokumentāri pamatot ar preču piegādes dokumentiem vai muitas deklarācijām, kas noformētas atbilstoši muitas procedūrai – laišana brīvā apgrozībā, ko glabā desmit gadus un uzrāda kompetentajām iestādēm pēc pieprasījuma.  Precizēta anotācija.  Sk. precizēto anotācijas V sadaļu. |
| 18. | **8. pants.** Šā likuma 5. pielikumā noteiktajiem plastmasu saturošiem izstrādājumiem un plastmasu saturošiem zvejas rīkiem, neatkarīgi no izmantotās tirdzniecības metodes, kā arī neatkarīgi no distances līguma atbilstoši normatīvajiem aktiem par distances līgumu, piemēro ražotāju paplašinātās atbildības sistēmu. | | **Latvijas Pārtikas uzņēmumu federācija un Latvijas Alus Darītāju savienība (pēc 2021. gada 8. janvāra elektroniskās saskaņošanas)**  8.panta 1.punktā – norādītais ir mulsinošs un var tikt pārprasts uz ko tas attiecas. Vienā punktā uz šādām paciņām un iesaiņojamā materiāla attiecas, otrā punktā ir “izņemot” tieši tos pašus materiālus:  (…)1) pārtikas iepakojums, piemēram, ēdiena trauki ar vāciņu vai bez tā, ja ēdiens:  a) paredzēts tūlītējam patēriņam vai nu uz vietas, vai līdzņemšanai;  b) parasti tiek patērēts no iepakojuma trauka;  c) gatavs patērēšanai bez tālākas sagatavošanas, piemēram, cepšanas, vārīšanas vai sildīšanas, tajā skaitā pārtikas iepakojums, ko izmanto ātrajām uzkodām vai citam ēdienam, kas gatavs tūlītējam patēriņam, izņemot dzērienu iepakojumu, šķīvjus, paciņas un iesaiņojums, kurā iepakota pārtika;  2) paciņas un iesaiņojamais materiāls no elastīga materiāla, kas paredzēti pārtikas tūlītējam patēriņam no šāda iesaiņojuma bez tālākas sagatavošanas;(…)  **Tieslietu ministrija (pēc 2021. gada 8. janvāra elektroniskās saskaņošanas)**  Lūdzam precizēt likumprojekta 8. panta 2. punktu, vārdus "paciņas un iesaiņojamais materiāls no elastīga materiāla", aizvietojot ar vārdiem "paciņas un iesaiņojums no elastīga materiāla", ņemot vērā, ka citviet likumprojektā tiek lietots vārds "iesaiņojums". Alternatīvi lūdzam sniegt atbilstošu skaidrojumu par likumprojektā lietoto terminoloģiju. | **Ņemts vērā.**  **Ņemts vērā.** | | **8. pants.** **(1)** Ražotājs, neatkarīgi no izmantotās tirdzniecības metodes, kā arī neatkarīgi no distances līguma atbilstoši normatīvajiem aktiem par distances līgumu, piemēro ražotāja paplašinātās atbildības sistēmu plastmasu saturošiem zvejas rīkiem un šādiem vienreizlietojamiem plastmasu saturošiem izstrādājumiem:  1) pārtikas iepakojums, tostarp pārtikas iepakojums, ko izmanto ātrajām uzkodām vai citam ēdienam, kas gatavs tūlītējam patēriņam,piemēram, ēdiena trauki ar vāciņu vai bez tā, ja ēdiens:  a) paredzēts tūlītējam patēriņam vai nu uz vietas, vai līdzņemšanai;  b) parasti tiek patērēts no iepakojuma trauka;  c) gatavs patērēšanai bez tālākas sagatavošanas, piemēram, cepšanas, vārīšanas vai sildīšanas**;**  2) paciņas un iesaiņojums no elastīga materiāla, kas paredzēti pārtikas tūlītējam patēriņam no šāda iesaiņojuma bez tālākas sagatavošanas;  3) dzērienu iepakojums ar ietilpību līdz trim litriem, piemēram, dzērienu **plastmasu saturošs vai kompozīta** iepakojums, to korķīši un vāciņi, izņemot dzērienu iepakojumu no stikla vai metāla, kam ir no plastmasas izgatavoti korķīši un vāciņi;  4) dzērienu glāzes un to vāki un vāciņi;  5) vieglās plastmasas iepirkumu maisiņi, kas atbilst Iepakojuma likumā noteiktajai definīcijai;  6) mitrās salvetes – iepriekš samitrinātas salvetes personiskās higiēnas un mājsaimniecības vajadzībām;  7) baloni, izņemot rūpnieciskiem vai citiem profesionālas lietošanas mērķiem paredzētus balonus, kas netiek izplatīti patērētājiem;  8) tabakas izstrādājumi ar filtriem;  9) filtri, kas paredzēti lietošanai kopā ar tabakas izstrādājumiem.  **(2) Šā panta prasības par ražotāja paplašinātās atbildības sistēmas piemērošanu neattiecas uz tādu dzērienu iepakojumu, šķīvjiem, paciņām un iesaiņojumu, kurā iepakota pārtika, un kuros pārtiku individuālam patēriņam iepako ražošanas līnijā, un ko nogādā uz tirdzniecības vietu, kas atrodas ārpus ražotnes vai ražotāja noliktavas.**  Sk. precizēto Likumprojekta anotācijas I sadaļas 2.punkta 2.1.punktu. |
| 19. | **9. pants.** (1) Ražotājs, kas pirmais Latvijas Republikas teritorijā laiž tirgū preci šā likuma 5. pielikuma 1. punktā noteiktajā plastmasu saturošā iepakojumā, savas saimnieciskās darbības nodrošināšanai izmanto iepakojumā iegādātas preces, Latvijas Republikas teritorijā sabiedriskajā ēdināšanā un mazumtirdzniecībā realizē dzērienu glāzes vai iepirkumu maisiņus, ko patērētājam ērtības vai reklāmas noformējuma dēļ nodrošina preču vai ražojumu tirdzniecības vietās (šā likuma 5. pielikuma 1.4. un 1.5. apakšpunkts), atbilstoši normatīvajos aktos par dabas resursu nodokli noteiktajai kārtībai izveido un piemēro ražotāja paplašinātās atbildības sistēmu un slēdz līgumu ar Valsts vides dienestu (turpmāk – dienests) par izlietotā iepakojuma vai dzērienu glāžu apsaimniekošanas sistēmas piemērošanu. Ražotājam, kas pats apsaimniekošanas sistēmu neveido, ir pienākums slēgt līgumu ar apsaimniekotāju, kurš ir noslēdzis līgumu ar dienestu par apsaimniekošanas sistēmas piemērošanu, par dalību izlietotā iepakojuma vai dzērienu glāžu apsaimniekošanas sistēmā.  (2) Ražotājs, lai nodrošinātu ražotāja paplašinātās atbildības sistēmas darbību attiecībā uz izlietotā iepakojuma vai dzērienu glāžu apsaimniekošanu, papildus normatīvajos aktos noteiktajam izmaksām sedz arī izmaksas par šā likuma 5. pielikuma 1. punktā noteikto plastmasu saturošā iepakojuma radītā vides piegružojuma savākšanu un savākto atkritumu apsaimniekošanu. | | **Tieslietu ministrija (priekšlikums)**  Aicinām precizēt likumprojekta 9. panta pirmo daļu, jo minētā likumprojekta vienība ir konstruēta smagnēji un attiecīgi ir grūti uztverama, nepieciešamības gadījumā atbilstoši strukturējot likumprojekta 9. panta pirmajā daļā ietverto tiesisko regulējumu (piemēram, izdalot tālākos apakšpunktos uzskaitījumu vai regulējumu veidojot no vairākiem teikumiem).  **Finanšu ministrija (priekšlikums)**  Aicinām likumprojekta 9.pantā izslēgt vārdus “pirmo reizi”, jo likumprojektā ir sniegts skaidrojums terminam “laist tirgū”, kas paredz izstrādājumu pirmo reizi darīt pieejamu Latvijas Republikas tirgū.  **Tieslietu ministrija**  Lūdzam likumprojekta 9. panta otrajā daļā ietvert korektu atsauci uz normatīviem aktiem noteiktā jomā, ievērojot noteikumu Nr. 108 63. punktu.  **Patērētāju tiesību aizsardzības centrs**  **(pēc 2021. gada 8. janvāra elektroniskās saskaņošanas)**  Atbilstoši latviešu valodas gramatikai *Likumprojekta* 9.panta trešajā daļā vārdu „noteiktajam” būtu jāaizstāj ar vārdu „noteiktajām”. | **Ņemts vērā.**  **Ņemts vērā.**  **Ņemts vērā.**  **Ņemts vērā.** | | **9. pants.** (1) Ražotājs, kas Latvijas Republikas teritorijā laiž tirgū šā likuma 8. panta 1., 2. un 3. punktā **noteikto** plastmasu **saturošo iepakojumu** un šā likuma 8. panta 4. un 5. punktā noteiktos vienreizlietojamos plastmasu saturošus izstrādājumus, atbilstoši normatīvajos aktos par dabas resursu nodokli noteiktajai kārtībai piemēro ražotāja paplašinātās atbildības sistēmu un slēdz līgumu ar Valsts vides dienestu par izlietotā iepakojuma vai dzērienu glāžu apsaimniekošanas sistēmas piemērošanu.  (2) Šā panta pirmajā daļā noteiktajam ražotājam, kas pats neveido ražotāja paplašinātās atbildības sistēmu, ir pienākums slēgt līgumu par dalību izlietotā iepakojuma vai dzērienu glāžu apsaimniekošanas sistēmā ar apsaimniekotāju, kurš ir noslēdzis līgumu ar Valsts vides dienestu par apsaimniekošanas sistēmas piemērošanu.  (3) Ražotājs, lai nodrošinātu ražotāja paplašinātās atbildības sistēmas darbību attiecībā uz izlietotā iepakojuma vai dzērienu glāžu apsaimniekošanu, papildus normatīvajos aktos par dabas resursu nodokli noteiktajām izmaksām sedz arī izmaksas par šā likuma 8. panta 1., 2., 3., 4. un 5. punktā noteikto vienreizlietojamo plastmasu saturošu izstrādājumu radītā vides piegružojuma savākšanu un savākto atkritumu apsaimniekošanu. |
| 20. | **10. pants.** (1) Ražotājs, kas pirmais Latvijas Republikas teritorijā laiž tirgū šā likuma 5. pielikuma 2. punktā noteiktos plastmasu saturošos izstrādājumus un plastmasu saturošus zvejas rīkus, atbilstoši Ministru kabineta noteiktajai kārtībai pats izveido un piemēro ražotāja paplašinātās atbildības sistēmu vai slēdz līgumu ar ražotāja paplašinātās atbildības sistēmas komersantu par dalību sistēmā.  (2) Ministru kabinets nosaka:  1) kārtību, kādā ražotājs, kas pats izveido un piemēro ražotāja paplašinātās atbildības sistēmu, vai ražotāja paplašinātās atbildības sistēmas komersants, ar kuru ražotājs ir noslēdzis līgumu (turpmāk – ražotāja paplašinātās atbildības sistēmas komersants), iesniedz dienestam dokumentus, kas apliecina ražotāja paplašinātās atbildības sistēmas piemērošanu attiecībā uz šā panta pirmajā daļā minētajiem izstrādājumiem un zvejas rīkiem;  2) prasības ražotāja paplašinātās atbildības sistēmas izveidei un piemērošanai, kā arī prasības ražotāja paplašinātās atbildības sistēmas komersantam;  3) procentuālo apjomu un termiņu par atkritumiem kļuvušu plastmasu saturošu zvejas rīku savākšanai un nodošanai pārstrādei;  4) kārtību, kādā ražotāja paplašinātās atbildības sistēmas komersants dienestam iesniedz pārskatu par ražotāja paplašinātās atbildības sistēmas īstenošanu, pārskata formu un tajā iekļaujamo informāciju;  5) kārtību, kādā dienests izskata pārskatu par ražotāja paplašinātās atbildības sistēmas īstenošanu.  (3) Šā likuma 5. pielikuma 2. punktā noteikto plastmasu saturošu izstrādājumu ražotājs, lai nodrošinātu ražotāja paplašinātās atbildības sistēmas darbību, sedz vismaz šādas izmaksas:  1) izmaksas saistībā ar šā likuma 13. panta informēšanas pasākumiem;  2) izmaksas saistībā ar minēto izstrādājumu radītā piegružojuma savākšanu un savākto atkritumu apsaimniekošanu;  3) izmaksas par šā panta otrajā daļā minētā pārskata par ražotāja paplašinātās atbildības sistēmas īstenošanu sagatavošanu.  (4) Ražotāja paplašinātās atbildības sistēmas komersants:  1) nodrošina, ka šā likuma 9. panta otrajā daļā un trešajā daļā noteiktās izmaksas nepārsniedz izmaksas, kas ir nepieciešamas, lai minētos pakalpojumus sniegtu optimālā veidā;  2) ievēro savā darbībā un lēmumu pieņemšanā caurredzamības principu, tai skaitā pamato ar ražotāja paplašinātās atbildības sistēmas īstenošanu saistītās izmaksas;  3) nodrošina, ka izmaksas saistībā ar vides piegružojuma savākšanu sedz tikai darbības, ko publiskās vietās veic pašvaldība, pašvaldības kapitālsabiedrība vai sadzīves atkritumu apsaimniekotājs, ar kuru pašvaldība atbilstoši normatīvajiem aktiem par atkritumu apsaimniekošanu ir noslēgusi līgumu par atkritumu apsaimniekošanu;  4) izstrādā izmaksu aprēķinu, kura pozīcijas nosaka Ministru kabinets.  (5) Ražotājs, kas laiž tirgū tabakas izstrādājumus ar filtriem vai filtrus (šā likuma 5. pielikuma 2. punkta 2.3. un 2.4. apakšpunkts), papildus šā panta trešajā daļā noteiktajam izmaksām sedz izmaksas saistībā ar minēto izstrādājumu atkritumu, kuri izmesti publiskās vietās, savākšanu, ieskaitot infrastruktūras uzturēšanu un atkritumu apsaimniekošanu. Izmaksas var ietvert infrastruktūras izveidi minēto atkritumu savākšanai, piemēram, noteikta tipa atkritumu konteineri publiskās vietās ar augstu apmeklētāju skaitu.  (6) Plastmasu saturošu zvejas rīku ražotāji sedz izmaksas par:  1) plastmasu saturošu zvejas rīku atkritumu dalītu savākšanu, nodošanu ostas atkritumu pieņemšanas iekārtās un apsaimniekošanu;  2) šā likuma 13. pantā noteikto informēšanas pasākumiem. | | **Tabakas izstrādājumu ražotāju Nacionālā asociācija**  **Ražotāja paplašināta atbildība (RPA)**  Likumprojekts nosaka, ka RPA sistēmu var veidot ražotājs pats vai arī slēgt līgumu ar RPA sistēmas komersantu par dalību sistēmā. Kā izriet no "Gateway& Partners" ziņojuma prezentācijas š.g 6.novembrī, cigarešu izsmēķi veido salīdzinoši mazu atkritumu apjomu salīdzinot ar citām Direktīvā iekļautajām produktu kategorijām. Līdz ar to TIRNA ieskatā, efektīvākais un izmaksu ziņā optimālākais veids cigarešu izsmēķu radīto atkritumu apsaimniekošanas izmaksām varētu būt vienreizējs maksājums gadā nevis jaunas RPA sistēmas izveide vai arī līguma slēgšana par dalību RPA sistēmā. Maksājums par radītiem atkritumiem varētu būt aprēķināts vairākiem gadiem līdz noteiktam periodam, pēc tam to pārskatot. Šādu iespēju paredz Direktīvas 8.panta 4.punkts:  "(...) Lai līdz minimumam samazinātu administratīvās izmaksas, dalībvalstis var noteikt finanšu iemaksas piegružojuma satīrīšanas izmaksām, nosakot pienācīgas fiksētas summas daudziem gadiem."  **TIRNA atkārtoti aicina VARAM** **izvērtēt iespēju pārņemt likumprojektā šo Direktīvā ietverto nosacījumu un piemērot to attiecībā uz tabakas izstrādājumu ar filtriem radītiem atkritumiem.**  Savukārt, lai nodrošinātu likumprojektā paredzēto informēšanas pasākumu organizēšanu, tabakas izstrādājumu ar filtriem ražotāji varētu slēgt līgumus ar esošām RPA. Asociācijas biedri ir gatavi pārrunāt ar VARAM speciālistiem šo jautājumu detalizētāk.  Tāpat pēc "Gateway& Partners" ziņojuma prezentācijas vēlamies jautāt, vai VARAM būtu noderīgs pētījums, lai novērtētu tabakas izstrādājumu ar filtriem radīto atkritumu apjomu, tostarp izsmēķu daļu, kas tiek izmesta pareizi vai kas veido piesārņojumu sabiedriskās vietās? Nozare varētu šādu pētījumu veikt, ja tā dati VARAM būtu noderīgi, novērtējot RPA apjomus.  **Tabakas izstrādājumu ražotāju Nacionālā asociācija (pēc 2021. gada 8. janvāra elektroniskās saskaņošanas)**  Mēs vēl arvien aicinām VARAM izvērtēt iespēju papildināt likumprojektu atbilstoši TIRNA iepriekšējam priekšlikumam (izziņas 39.punkts) – likumprojekta trešā nodaļā iekļaut jaunu pantu, vai arī papildināt 10. panta otro daļu ar jaunu punktu:  *“Lai līdz minimumam samazinātu administratīvās izmaksas, Ministru kabinets var noteikt finanšu iemaksas piegružojuma satīrīšanas izmaksām, nosakot pienācīgas fiksētas summas daudziem gadiem.”*  Šādu iespēja paredz direktīva (ES) 2019/904, un mūsu ieskatā, tas būtu efektīvākais un izmaksu ziņā optimālākais veids tabakas izstrādājumu ar filtriem un filtru radītiem atkritumiem.  **Latvijas Darba devēju konfederācija**  LDDK iebilst pret Likumprojekta 10.pantu.  Pamatojums:  Likumprojekta 10.pants nosaka, ka "ražotājs, kas pirmais Latvijas Republikas teritorijā laiž tirgū šā likuma 5. pielikuma 2. punktā noteiktos plastmasu saturošos izstrādājumus un plastmasu saturošus zvejas rīkus, atbilstoši Ministru kabineta noteiktajai kārtībai pats izveido un piemēro ražotāja paplašinātās atbildības sistēmu vai slēdz līgumu ar ražotāja paplašinātās atbildības sistēmas komersantu par dalību sistēmā."  Saskaņā ar Direktīvu, plastmasu saturošiem izstrādājumiem tiek piemērota ražotāju paplašinātās atbildības sistēma (RAS). Šobrīd vairums no Likumprojektā ietvertajām plastmasu saturošo izstrādājumu kategorijām jau ir iekļautas RAS, savukārt četrām grupām tās būs jaunas prasības. RAS ieviešana ietver nepieciešamās atkritumu apsaimniekošanas un piegružojuma satīrīšanas izmaksas. Vienlaikus Direktīva norāda, ka šīm izmaksām nebūtu jāpārsniedz izmaksas, kas vajadzīgas, lai minētos pakalpojumus sniegtu rentablā veidā, tās būtu jānosaka pārredzamā veidā un tām būtu jābūt samērīgām. Tām kategorijām, kuru atkritumu apmēri ar pārējam plastmasu saturošo izstrādājumu kategorijām ir salīdzinoši mazi, ekonomiski pamatotāks būtu tieši ikgadējs vienreizējs maksājums.  Priekšlikums:  Papildināt Likumprojekta trešo nodaļu ar jaunu pantu, kas noteiktām izstrādājumu kategorijām RAS izveides vietā noteiktu prasību veikt ikgadēju maksājumu valsts budžetā par atkritumu savākšanas un piegružojuma satīrīšanas izmaksām. Maksājums būtu noteikts konkrētam laika periodam, pēc tam to attiecīgi pārskatot. Šādu pieeju paredz arī Direktīvas 8.panta 4.punkts, kas nosaka, ka "lai līdz minimumam samazinātu administratīvās izmaksas, dalībvalstis var noteikt finanšu iemaksas piegružojuma satīrīšanas izmaksām, nosakot pienācīgas fiksētas summas daudziem gadiem".  **Latvijas Darba devēju konfederācija**  **(priekšlikums)**  **(pēc 2021. gada 8. janvāra elektroniskās saskaņošanas)**  LDDK ieskatā iebildums, kas ietverts izziņas 40. punktā nav korekti atspoguļots: mūsuprāt, nav panākta vienošanās starpinstitūciju sanāksmē. Par to liecina tas, ka nav papildināta Likumprojekta trešā nodaļa ar jaunu pantu, kas  noteiktām izstrādājumu kategorijām RAS izveides vietā noteiktu prasību veikt ikgadēju maksājumu valsts budžetā par atkritumu savākšanas un piegružojuma satīrīšanas izmaksām. Arī anotācijā par šo jautājumu nav ietverta atruna vai komentārs.  **Priekšlikums:**  Likumprojekta trešā nodaļā iekļaut jaunu pantu, vai arī papildināt 10. panta  otro daļu ar jaunu punktu:  *“Lai līdz minimumam samazinātu administratīvās izmaksas, Ministru kabinets var noteikt finanšu iemaksas piegružojuma satīrīšanas izmaksām, nosakot pienācīgas fiksētas summas daudziem gadiem.”*  **Tieslietu ministrija**  Tiesiskās noteiktības nolūkā lūdzam likumprojekta 10. panta pirmajā daļā vārdu "un" pēc vārdiem "pats izveido" aizstāt ar vārdu "vai", ņemot vērā, ka attiecīgs ražotāja pienākums rodas gadījumā, ja ražotājs veic kaut vai vienu no darbībām, proti, laiž tirgū plastmasu saturošus izstrādājumus vai zvejas rīku.  **Tieslietu ministrija**  Lūdzam likumprojekta 10. panta pirmajā daļā neietvert noteikumiem Nr. 108 neatbilstošu atsauci. Proti, vēršam uzmanību, ka minētajā normā ietverta atsauce uz Ministru kabineta noteikto kārtību. Attiecīgi secināms, ka likumprojekta 10. panta pirmajā daļā ietverta atsauce uz zemāka juridiskā spēka normatīvo aktu, kas turklāt vēl nav stājies spēkā, kas ir pretrunā ar noteikumu Nr. 108 62. punktu.  **Tieslietu ministrija**  Vēršam uzmanību, ka likumprojekta 10. panta pirmajā daļā un 14. panta ceturtās daļas 4. punktā noteiktais neatbilst noteikumu Nr. 108 47. punkta prasībām, jo neparedz pilnvarojumu Ministru kabinetam izdot attiecīgus Ministru kabineta noteikumus. Attiecīgi lūdzam izvērtēt un precizēt likumprojektu, nodrošinot, ka likumprojektā ir ietverts atbilstošs Ministru kabineta pilnvarojums.  **Tieslietu ministrija**  Vēršam uzmanību, ka saskaņā ar likumprojekta 10. panta pirmo daļu ražotājs pats izveido un piemēro ražotāja paplašinātās atbildības sistēmu vai slēdz līgumu ar ražotāja paplašinātās atbildības sistēmas komersantu par dalību sistēmā. Attiecīgi lūdzam izvērtēt un nepieciešamības gadījumā papildināt likumprojekta 10. panta otrās daļas 4. punktu, norādot, ka Ministru kabinets pilnvarots noteikt arī kārtību, kādā ražotājs iesniedz dienestam pārskatu par ražotāja paplašinātās atbildības sistēmas īstenošanu, pārskata formu un tajā iekļaujamo informāciju.  **Tieslietu ministrija**  Lūdzam pārskatīt un likumprojektā nodrošināt korektas atsauces uz citām likumprojekta vienībām (sk. likumprojekta 10. panta ceturtajā daļā ietverto atsauci uz likumprojekta 9. panta trešo daļu).  **Tieslietu ministrija**  Tiesiskās noteiktības nolūkā lūdzam likumprojekta 10. panta piektajā daļā skaidrot, kāds apmeklētāju skaits uzskatāms par augstu vai ar attiecīgu skaidrojumu papildināt likumprojekta anotāciju.  **Tieslietu ministrija**  Lūdzam izvērtēt vairāku likumprojekta normu atbilstību direktīvas Nr. 2019/904 prasībām:  vēršam uzmanību, ka direktīvas Nr. 2019/904 8. panta 9. punkta pirmā daļa cita starpā paredz, ka attiecībā uz ražotāja paplašinātas atbildības shēmām, kas izveidotas saskaņā ar šā panta 8. punktu, dalībvalstis nodrošina, ka plastmasu saturošu zvejas rīku ražotāji sedz izmaksas par tādu par atkritumiem kļuvušu plastmasu saturošu zvejas rīku dalītu savākšanu, kas nogādāti pienācīgās ostas atkritumu pieņemšanas iekārtās saskaņā ar Direktīvu (ES) 2019/883 vai citās līdzvērtīgās savākšanas sistēmās, uz ko neattiecas minētā direktīva, un izmaksas par to pēcāku transportēšanu un apstrādi. Vienlaikus iepretim minētajam likumprojekta 10. panta sestajā daļā norādīts tai skaitā vienīgi par plastmasu saturošu zvejas rīku atkritumu nodošanu ostas atkritumu pieņemšanas iekārtās, bet ne līdzvērtīgās savākšanas iekārtās.  **Tieslietu ministrija (pēc 2021. gada 29. janvāra elektroniskās saskaņošanas)**  Vēršam uzmanību, ja atbilstoši likumprojekta 10. panta otrās daļas 4. punktam gan ražotājam, gan ražotāja paplašinātās atbildības sistēmas komersants nav jāiesniedz Valsts vides dienestam pārskats par ražotāja paplašinātās atbildības sistēmas īstenošanu, tad lūdzam starp šiem subjektiem lietot saikli “vai”, nevis saikli “un”. Kā arī lūdzam pašā likumprojekta tekstā nepārprotami atspoguļot minēto subjektu pienākumu iesniegt attiecīgu pārskatu. | **Panākta vienošanās 16.12.2019. starpinstitūciju sanāksmē.**  **Ņemts vērā.**  **Panākta vienošanās 16.12.2019. starpinstitūciju sanāksmē.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.** | | **10. pants.** (1) Ražotājs, kas Latvijas Republikas teritorijā laiž tirgū šā likuma 8. panta 6., 7., 8. un 9. punktā noteiktos vienreizlietojamos plastmasu saturošos izstrādājumus vai plastmasu saturošus zvejas rīkus, pats izveido un piemēro ražotāja paplašinātās atbildības sistēmu vai slēdz līgumu ar ražotāja paplašinātās atbildības sistēmas komersantu par dalību ražotāja paplašinātās atbildības sistēmā attiecībā uz šo izstrādājumu vai zvejas rīku atkritumu apsaimniekošanu.  (2) Ministru kabinets nosaka:  1) **kārtību,** kādā ražotājs, kas pats piemēro ražotāja paplašinātās atbildības sistēmu, vai ražotāja paplašinātās atbildības sistēmas komersants, ar kuru ražotājs ir noslēdzis līgumu (turpmāk – ražotāja paplašinātās atbildības sistēmas komersants), iesniedz Valsts vides dienestam dokumentus, kas apliecina ražotāja paplašinātās atbildības sistēmas piemērošanu attiecībā uz šā panta pirmajā daļā minētajiem vienreizlietojamiem plastmasu saturošiem izstrādājumiem vai plastmasu saturošiem zvejas rīkiem, **un iesniedzamo dokumentu saturu**;  **2) kārtību, kādā Valsts vides dienests izskata dokumentus, kas apliecina ražotāja paplašinātās atbildības sistēmas piemērošanu, un pieņem lēmumu par ražotāja paplašinātās atbildības sistēmas komersantu;**  **3) prasības ražotāja paplašinātās atbildības sistēmas izveidei un piemērošanai, kā arī ražotāja paplašinātās atbildības sistēmas komersanta pienākumus;**  **4) par atkritumiem kļuvušu plastmasu saturošu zvejas rīku savākšanas mērķus un termiņus to izpildei;**  **5)** kārtību, kādā ražotāja paplašinātās atbildības sistēmas komersants iesniedz dienestam pārskatu par ražotāja paplašinātās atbildības sistēmas īstenošanu, pārskata formu un tajā iekļaujamo informāciju;  **6**) kārtību, kādā **Valsts vides** dienests izskata pārskatu par ražotāja paplašinātās atbildības sistēmas īstenošanu.  (3) Šā likuma 8. panta 6., 7., 8. un 9. punktā noteikto vienreizlietojamo plastmasu saturošu izstrādājumu ražotājs, lai nodrošinātu ražotāja paplašinātās atbildības sistēmas darbību, sedz vismaz šādas izmaksas:  1) izmaksas saistībā ar šā likuma 13. panta informēšanas pasākumiem;  2) izmaksas saistībā ar minēto izstrādājumu radītā piegružojuma savākšanu un savākto atkritumu apsaimniekošanu;  3) izmaksas par šā panta otrajā daļā minētā pārskata sagatavošanu par ražotāja paplašinātās atbildības sistēmas īstenošanu.  (4) Ražotāja paplašinātās atbildības sistēmas komersants:  1) nodrošina, ka šā panta trešajā daļā noteiktās izmaksas nepārsniedz izmaksas, kas ir nepieciešamas, lai minētos pakalpojumus sniegtu optimālā veidā;  2) ievēro savā darbībā un lēmumu pieņemšanā caurredzamības principu, tai skaitā pamato ar ražotāja paplašinātās atbildības sistēmas īstenošanu saistītās izmaksas;  3) nodrošina, ka izmaksas saistībā ar vides piegružojuma savākšanu sedz tikai darbības, ko publiskās vietās veic pašvaldība, pašvaldības kapitālsabiedrība vai sadzīves atkritumu apsaimniekotājs, ar kuru pašvaldība atbilstoši normatīvajiem aktiem par atkritumu apsaimniekošanu ir noslēgusi līgumu par atkritumu apsaimniekošanu;  4) izstrādā izmaksu aprēķinu. Izmaksu pozīcijas nosaka Ministru kabinets.  (5) Ražotājs, kas laiž tirgū tabakas izstrādājumus ar filtriem vai filtrus, kas paredzēti lietošanai kopā ar tabakas izstrādājumiem, papildus šā panta trešajā daļā noteiktajam izmaksām sedz izmaksas saistībā ar minēto izstrādājumu atkritumu, kuri izmesti publiskās vietās, savākšanu un apsaimniekošanu, ieskaitot infrastruktūras izveidi un uzturēšanu, piemēram, noteikta tipa atkritumu konteineru izvietošanu publiskās vietās.  (6) Plastmasu saturošu zvejas rīku ražotāji sedz izmaksas par:  1) plastmasu saturošu zvejas rīku atkritumu dalītu savākšanu, nodošanu ostas atkritumu pieņemšanas iekārtās un tām līdzvērtīgās savākšanas iekārtās un apsaimniekošanu;  2) šā likuma 13. pantā noteiktajiem informēšanas pasākumiem.  (7) Lai līdz minimumam samazinātu administratīvās izmaksas, Ministru kabinets var noteikt **fiksētas** finanšu iemaksas apmēru un **samaksas** kārtību **par radītā vides piegružojuma savākšanu un savākto atkritumu apsaimniekošanu.**  Sk. precizēto Likumprojekta anotācijas I sadaļas 2.punkta 2.1.punktu.  Izslēgta pēdējā teikuma daļa. |
| 21. | **13. pants.** Ražotājs, kas laiž tirgū šā likuma 7. pielikumā noteiktos plastmasu saturošus izstrādājumus, plastmasu saturošu zvejas rīkus, nodrošina, ka patērētājs tiek informēts par:  1) plastmasu saturošo izstrādājumu un plastmasu saturošu zvejas rīku pieejamām atkārtotās izmantošanas iespējām, tai skaitā atkārtotas izmantošanas sistēmām, kā arī veidu, kādā ir apsaimniekojami to atkritumi;  2) plastmasas negatīvo ietekmi uz vidi, īpaši jūras vidi, ja ar to izstrādājumiem vai zvejas rīkiem piegružo vidi vai tos ievieto tam neparedzētos atkritumu konteineros.  3) risku, ko minētie plastmasu saturoši izstrādājumi rada kanalizācijas sistēmām, ja šie izstrādājumi tiek izmesti tam neparedzētās vietās un nonāk šajās sistēmās. | | **Tieslietu ministrija**  Tiesiskās noteiktības nolūkā lūdzam likumprojekta 13. panta 1. punktā izsmeļoši skaidrot, par ko konkrēti informējams patērētājs, vai ar attiecīgu skaidrojumu papildināt likumprojekta anotāciju.  **Valsts vides dienests (pēc 2021. gada 8. janvāra elektroniskās saskaņošanas)**  Likumprojekta 13.panta 1.punktā aizstāt vārdu „piemēram” ar vārdiem „tai skaitā” (tai skaitā, publicējot informāciju par plastmasu saturošo izstrādājumu un plastmasu saturošu zvejas rīku atkritumu pieņemšanas vietām vienotās dalītās atkritumu savākšanas informācijas sistēmā "Šķiro viegli"), lai norādītu uz pienākumu šādu informāciju publicēt informācijas sistēmā „Šķiro viegli”.  **Tieslietu ministrija (pēc 2021. gada 8. janvāra elektroniskās saskaņošanas)**  Lūdzam likumprojekta 13. pantā vārdu "un" aizstāt ar vārdu "vai" (vienreizlietojami plastmasu saturoši izstrādājumi vai plastmasu saturoši zvejas rīki), kur tas nepieciešams, ņemot vērā, ka attiecīgs ražotāja pienākums rodas gadījumā, ja tiek laizti tirgū kaut vai viena no grupām - vienreizlietojami plastmasu saturoši izstrādājumi vai plastmasu saturoši zvejas rīki.  Tāpat līdzīgi lūdzam precizēt likumprojekta 10. panta otrās daļas 4. punktu un 14. panta otrās daļas ievaddaļu. | **Ņemts vērā.**  **Ņemts vērā.**  **Ņemts vērā.**  Pēc izdarītajiem grozījumiem terminoloģija visā likumprojektā precizēta un saskaņota. | | **13. pants.** Ražotājs, kas laiž tirgū šā likuma 8. pantā noteiktos vienreizlietojamos plastmasu saturošus izstrādājumus vai plastmasu saturošus zvejas rīkus, nodrošina, ka patērētājs tiek informēts par:  1) pieejamām vienreizlietojamo plastmasu saturošo izstrādājumu vai plastmasu saturošu zvejas rīku alternatīvām, kas ir atkārtoti izmantojamas, tai skaitā atkārtotas izmantošanas sistēmām, kā arī veidu, kādā ir apsaimniekojami to atkritumi, tai skaitā, publicējot informāciju par vienreizlietojamo plastmasu saturošo izstrādājumu vai plastmasu saturošu zvejas rīku atkritumu pieņemšanas vietām vienotās dalītās atkritumu savākšanas informācijas sistēmā "Šķiro viegli", ievietojot saiti uz to savā tīmekļvietnē;  2) plastmasas negatīvo ietekmi uz vidi, īpaši jūras vidi, ja ar to izstrādājumiem vai zvejas rīkiem piegružo vidi vai tos nepareizi apsaimnieko, piemēram, ievietojot izstrādājumus neatbilstošos atkritumu konteineros, kā rezultātā patērētājs ir spiests maksāt augstāku maksu par nepareizi izmestu atkritumu apsaimniekošanu.  3) risku, ko minētie vienreizlietojamie plastmasu saturoši izstrādājumi rada kanalizācijas sistēmām, ja šie izstrādājumi tiek izmesti tam neparedzētās vietās un nonāk šajās sistēmās, piemēram, šiem izstrādājumiem nosprostojot sūkņus un bloķējot caurules tiek nodarīts būtisks ekonomisks kaitējums kanalizācijas tīkliem, kā novēršana ir dārgs un laikietilpīgs pasākums, un no kā var izvairīties, ja šos vienreizlietojamos plastmasu saturošos izstrādājumus izmet atbilstoši ražotāja norādēm. |
| 22. | **14. pants.** (1) Ražotājs glabā informāciju par tirgū laisto plastmasu saturošu izstrādājumu un zveja rīku apjomu un materiālu veidiem, tai skaitā par pārstrādātas plastmasas saturu dzērienu iepakojumā trīs gadus.  (2) Ražotājs reizi kalendārajā gadā iesniedz dienestam ziņojumu par plastmasu saturošu izstrādājumu un zveja rīku apjomu, materiālu veidiem un to atkritumu apsaimniekošanu. Ja ražotājs ir noslēdzis līgumu ar ražotāja paplašinātās atbildības sistēmas komersantu, ziņojumu dienestam attiecīgi iesniedz šis komersants. Ziņojumā norādīto informāciju pamato ar attaisnojošiem uzskaites dokumentiem. Ziņojuma saturu un iesniegšanas termiņu nosaka Ministru kabinets.  (3) Iepakojuma apsaimniekotājs un atkritumu apsaimniekotājs apkopo un trīs gadus glabā datus par tirgu laisto plastmasu saturošu izstrādājumu:  1) apjomu;  2) reģenerēto, pārstrādāto un apglabāto apjomu Latvijas teritorijā un ārvalstīs.  (3) Šā panta pirmajā un trešajā daļā minēto informāciju pēc pieprasījuma sniedz kompetentajām valsts iestādēm. | | **Tieslietu ministrija**  Tiesiskās noteiktības nolūkā lūdzam likumprojekta 14. panta pirmajā daļā izsmeļoši un konkrēti skaidrot, kāda informācija par tirgū laisto plastmasu saturošu izstrādājumu un zveja rīku apjomu un materiālu veidiem ražotājam jāglabā;  **Patērētāju tiesību aizsardzības centrs**  Ražotājs saskaņā ar *Direktīvas (ES) 2019/904* 3.panta 11.punktu ir „*jebkura fiziska vai juridiska persona, kas veic uzņēmējdarbību dalībvalstī un kas profesionāli ražo, piepilda, pārdod vai importē, neatkarīgi no izmantotajiem tirdzniecības paņēmieniem – tostarp ar distances līgumiem, kas definēti Eiropas Parlamenta un Padomes Direktīvas 2011/83/ES[[20]](#footnote-20) 2.panta 7.punktā, – un minētajā dalībvalstī laiž tirgū [..]*” vai „*jebkura fiziska vai juridiska persona, kas veic uzņēmējdarbību vienā dalībvalstī vai trešā valstī un kas ar distances līgumiem, kas definēti Direktīvas 2011/83/ES 2.panta 7.punktā, profesionāli tieši pārdod citā dalībvalstī privātām mājsaimniecībām vai lietotājiem, kas nav privātās mājsaimniecības [..]*”, proti, jebkura fiziska vai juridiska persona piegādes ķēdē, kura padara konkrētu plastmasas izstrādājumu pieejamu tirgū. *PTAC* vērš uzmanību, ka izplatītājam, kas tikai ieved preci no citas Eiropas Savienības dalībvalsts, normatīvie akti neparedz zināt izstrādājumu materiālu veidus, izņemot *Regulas (EK) Nr.1907/2006* 33.pantu, kas nosaka pienākumu informēt par izstrādājumos īpaši bīstamu kandidātu saraksta vielu sarakstā licencēšanai esošām vielām, ja to koncentrācija izstrādājumā pārsniedz 0,1 % masas. *PTAC* ieskatā ar *Likumprojekta* 14.panta pirmo un otro daļu komersantiem tiek uzlikts papildu administratīvais slogs.  **Tieslietu ministrija**  Lūdzam likumprojekta 14. panta pirmajā daļā un trešās daļas ievaddaļā, kā arī pārejas noteikumu 2. punktā norādīt, no kura brīža sākas attiecīgo termiņu atskaite, tādējādi nodrošinot skaidras un nepārprotamas tiesību normas.  **Tieslietu ministrija**  Likumprojekta 14. panta ceturtā daļa noteic, ka šā panta pirmajā daļā minēto informāciju pēc pieprasījuma sniedz kompetentajām valsts iestādēm. Saistībā ar minēto vēršam uzmanību, ka no minētās likumprojekta normas nav saprotams, kādos gadījumos kompetentās valsts iestādes (nav arī saprotamas, kuras iestādes ir kompetentas) informāciju var pieprasīt, kādos termiņos tas tiks darīts. Ievērojot minēto, lūdzam atbilstoši precizēt likumprojekta 14. panta ceturto daļu.  Tāpat līdzīgi lūdzam precizēt likumprojekta pārejas noteikumu 2. punktu.  **Tieslietu ministrija (pēc 2021. gada 8. janvāra elektroniskās saskaņošanas)**  Lūdzam pārskatīt un precizēt likumprojektā ietvertās neprecīzās (neskaidrās) atsauces. Norādām, ka pretēji likumprojekta pārejas noteikumu 4. punktam likumprojekta 14. panta pirmās daļas 1. punkts un otrā daļa, 10. panta pirmā daļa un 12. pants neparedz Ministru kabineta noteikumu izdošanu. | **Ņemts vērā.**  **Panākta vienošanās 16.12.2019. starpinstitūciju sanāksmē.**  **Ņemts vērā.**  **Ņemts vērā.**  **Ņemts vērā.** | | **14. pants.** (1) Ražotājs apkopo datus par:  1) tirgū laisto vienreizlietojamo plastmasu saturošu izstrādājumu vai plastmasu saturošu zvejas rīku daudzumu svara vienībā, sākot ar 2022. gadu;  2) pārstrādātas plastmasas saturu dzērienu iepakojumā sākot ar 2023. gadu;  3) tirgū laisto tabakas izstrādājumu ar filtriem un filtru, kas paredzēti lietošanai kopā ar tabakas izstrādājumiem, daudzumu svara vienībā, sākot ar 2023. gadu.  (2) Iepakojuma apsaimniekotājs un atkritumu apsaimniekotājs, sākot ar 2022. gadu, apkopo datus par tirgū laisto vienreizlietojamo plastmasu saturošu izstrādājumu vai plastmasu saturošu zvejas rīku:  1) daudzumu svara vienībā;  2) reģenerēto, pārstrādāto un apglabāto daudzumu Latvijas teritorijā un ārvalstīs.  (3) Šā panta pirmās daļas 1. punkta un otrās daļas prasības neattiecas uz tabakas izstrādājumiem ar filtriem un filtriem, kas paredzēti lietošanai kopā ar tabakas izstrādājumiem.  (4) Ražotājs vai atkritumu apsaimniekotājs, sākot ar 2023. gadu, apkopo datus par savākto tabakas izstrādājumu ar filtriem un filtru, kas paredzēti lietošanai kopā ar tabakas izstrādājumiem, atkritumu daudzumu svara vienībā.  (5) Šā panta pirmajā, otrajā **un ceturtajā** daļā minētos datus glabā vismaz trīs gadus un sniedz Valsts vides dienestam pēc pieprasījuma.  (6) Ministru kabinets nosaka:  **1) kārtību, kādā ražotājs iesniedz Valsts vides dienestam** ziņojumu par vienreizlietojamo plastmasu saturošu izstrādājumu vai plastmasu saturošu zvejas rīku un to atkritumu apsaimniekošanu**, ziņojuma formu un tajā iekļaujamo informāciju;**  2) **kritērijus** plastmasu saturošu izstrādājumu klasifikācijai atbilstoši to vienreizējai un atkārtotai lietojamībai. |
| 23. | **15. pants.** (1) Dienests, pamatojoties uz ražotāju iesniegtajiem ziņojumiem, par katru kalendāro gadu sagatavo ziņojumu par plastmasu saturošiem izstrādājumiem, zvejas rīkiem un to apsaimniekošanu 18 mēnešu laikā pēc pārskata gada beigām.  (2) Valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs” šā panta pirmajā daļā minēto ziņojumu ievieto Eiropas Komisijas datubāzē. | | **Tieslietu ministrija**  Tiesiskās noteiktības nolūkā lūdzam likumprojekta 15. panta pirmajā daļā skaidrot, par kādu pārskata gadu šajā normā ir runa, un vai ar to domāts pārskata gads, par kuru tika saņemti ražotāju iesniegtie ziņojumi.  **Tieslietu ministrija**  Likumprojekta 15. panta otrā daļa paredz, ka valsts sabiedrība ar ierobežotu atbildību "Latvijas Vides, ģeoloģijas un meteoroloģijas centrs" šā panta pirmajā daļā minēto ziņojumu ievieto Eiropas Komisijas datu bāzē. Saistībā ar minēto vēršam uzmanību, ka saskaņā ar Valsts pārvaldes iekārtas likuma 40. panta pirmo daļu publiska persona var deleģēt privātpersonai un citai publiskai personai pārvaldes uzdevumu, ja pilnvarotā persona attiecīgo uzdevumu var veikt efektīvāk. Savukārt Valsts pārvaldes iekārtas likuma 42. pants noteic, ka privātpersonai jābūt tiesīgai veikt attiecīgo pārvaldes uzdevumu. Lemjot par pārvaldes uzdevuma deleģēšanu privātpersonai, ņem vērā tās pieredzi, reputāciju, resursus, personāla kvalifikāciju, kā arī citus kritērijus. Lemjot par pārvaldes uzdevuma deleģēšanu personu apvienībai, izvērtē, vai tā nepārstāv atsevišķas mantiski vai citādi ieinteresētas grupas intereses. Ievērojot minēto, lūdzam papildināt anotāciju ar atbilstošu skaidrojumu, tai skaitā skaidrojot, kā konkrēti, deleģējot attiecīgos valsts pārvaldes uzdevumus, tiks paaugstināta šo uzdevumu izpildes efektivitāte. Kā norādīts juridiskajā literatūrā, parasti tiek atzīts, ka efektivitāte uzlabojas šādos gadījumos:  1) tiek samazināti ieguldītie resursi, bet sasniegtie rezultāti nemainās;  2) netiek mainīts ieguldīto resursu apjoms, bet sasniegtie rezultāti uzlabojas, paaugstinās;  3) tiek samazināti ieguldītie resursi, bet sasniegtie resursi uzlabojas, paaugstinās (*sk. J. Briede, E. Danovskis, A. Kovaļevska. Administratīvās tiesības. Mācību grāmata. Rīga: Tiesu namu aģentūra, 2016, 126., 127. lpp.).*  Vienlaikus lūdzam izvērtēt iespēju noteikt likumprojekta 15. panta otrajā daļā paredzētajam valsts sabiedrības ar ierobežotu atbildību "Latvijas Vides, ģeoloģijas un meteoroloģijas centrs" pienākumam konkrētu – samērīgus un nepārprotamu – izpildes termiņu vai skaidrot, kādēļ attiecīgs termiņš nav nosakāms.  **Tieslietu ministrija**  Lūdzam pārskatīt un likumprojektā nodrošināt, ka atsauces ietvertas vienīgi nepieciešamības gadījumā, ja tās ir skaidras un nepārprotamas (piemēram, vēršam uzmanību, ka no likumprojekta 15. panta otrās daļas nav skaidri saprotams, par kuru no šā panta pirmajā daļā norādītajiem ziņojumiem ir runa. Tāpat līdzīgi no likumprojekta 6. panta pirmās daļas nav skaidri saprotams, par kuru no 3. pielikumā minētajiem dzērienu iepakojumiem norādītajā daļā ir runa).  Norādām, ka atbilstoši juridiskās tehnikas prasībām tiesību normai ir jābūt skaidrai, lai tās lietotājs un piemērotājs gūtu nepārprotamu priekšstatu par saviem pienākumiem un tiesībām.  **Tieslietu ministrija**  Vēršam uzmanību, likumprojekta 14. panta otro daļu ziņojumu par plastmasu saturošu izstrādājumu un zvejas rīku apjomu, materiālu veidiem un to atkritumu apsaimniekošanu var iesniegt ne vien ražotājs, bet eventuālos apstākļos arī ražotāja paplašinātās atbildības sistēmas komersants. Attiecīgi lūdzam izvērtēt un nepieciešamības gadījumā atbilstoši atspoguļot to arī likumprojekta 15. panta pirmajā daļā, kas šobrīd paredz, ka dienests ziņojumu sagatavo, pamatojoties uz ražotāju iesniegtajiem ziņojumiem.  **Latvijas Pārtikas uzņēmumu federācija un Latvijas Alus Darītāju savienība (pēc 2021. gada 8. janvāra elektroniskās saskaņošanas)**  15.pantā noteikts, ka Dienests gatavos ziņojumus par plastmasu saturošiem izstrādājumiem un to apsaimniekošanu balstoties uz komersantu ziņojumiem (ar atsauci uz 14.panta 4 daļu, kas ir tikai par tabakas filtriem). Lūdzam izvērtēt vai likuma 15.pantā nav sajaukta numerācija.  **Valsts vides dienests (pēc 2021. gada 8. janvāra elektroniskās saskaņošanas)**  Likumprojekta 15.panta pirmajā daļā ir noteikts, ka „Dienests, pamatojoties uz ražotāju un ražotāja paplašinātās atbildības sistēmas komersantu iesniegtajiem ziņojumiem (šā likuma 14. panta ceturtā daļa), katru kalendāro gadu sagatavo ziņojumu par plastmasu saturošiem izstrādājumiem, zvejas rīkiem un to apsaimniekošanu.”  Atsauce uz 14.panta ceturto daļu ir nepareiza, jo tā attiecas tikai uz pienākumu apkopot datus par savākto tabakas izstrādājumu ar filtriem un filtru atkritumu daudzumu.  Tāpat likumprojektā nav iekļauts ražotāja pienākums iesniegt Valsts vides dienestā ziņojumus, savukārt atbilstoši likumprojekta 10.panta otrajai daļai ražotājam būs pienākums iesniegt pārskatu. Attiecīgi 15.panta pirmajā daļā ir jāprecizē terminoloģija, atsaucoties uz ražotāja pārskatiem, vai arī 14.pantā ir jāparedz ražotāja pienākums iesniegt Valsts vides dienestā ziņojumus arī par 14.pantā minētajiem datiem.  **Tieslietu ministrija (pēc 2021. gada 29. janvāra elektroniskās saskaņošanas)**  Vēršam uzmanību, ka likumprojekta 15. panta pirmajā daļā ietverta atsauce uz ražotāju un ražotāja paplašinātās atbildības sistēmas komersantu iesniegtajiem ziņojumiem, tomēr no minētajā daļā ietvertās atsauces nav skaidri saprotams, par kādiem ziņojumiem tiek runāts un kura likumprojekta norma šāda ziņojuma iesniegšanu paredz. | **Ņemts vērā.**  **Panākta vienošanās 16.12.2019. starpinstitūciju sanāksmē.**  VARAM lūdz ņemt vērā, ka valsts sabiedrība ar ierobežotu atbildību "Latvijas Vides, ģeoloģijas un meteoroloģijas centrs" (turpmāk – LVĢMC) saistībā ziņošanas pienākumiem ir sniegusi skaidrojumu, ka LVĢMC veic visu ar atkritumiem saistītu ziņojumu ievietošanu Eiropas Komisijas datu bāzē, un līdz ar to VSIA LVĢMC arī saņem visus jautājumus, kas rodas par iesniegtiem ziņojumiem, ko attiecīgi novirza konkrētā ziņojuma sagatavotājiem. LVĢMC lūdz ņemt vērā, ka līdz šim šāda pieeja nav radījusi lielus pārpratumus.  LVĢMC skaidro, ka teorētiski iesniegšanas tiesības var deleģēt arī citām institūcijām, bet tad būs grūtāk izsekot vai Latvija ir izpildījusi visas Eiropas Komisijas uzliktās prasības un iesniegusi visus ziņojumus.  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.** | | **15. pants.** (1) Valsts vides dienests, pamatojoties uz ražotāju un ražotāja paplašinātās atbildības sistēmas komersantu iesniegtajiem **pārskatiem** (šā likuma 10. panta otrā daļa un 14. panta pirmā, otrā un ceturtā daļa), katru kalendāro gadu sagatavo ziņojumu par vienreizlietojamiem plastmasu saturošiem izstrādājumiem, zvejas rīkiem un to apsaimniekošanu.  (2) Valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs” šā panta pirmajā daļā minēto ziņojumu ievieto Eiropas Komisijas datubāzē 18 mēnešu laikā pēc atskaites gada beigām. |
| 24. | Likumprojekta VI nodaļas nosaukums “Administratīvie pārkāpumi plastmasu saturošu izstrādājumu ražošanas un izplatīšanas jomā, kompetence administratīvo pārkāpumu procesā un sankcijas” | | **Tieslietu ministrija (pēc 2021. gada 8. janvāra elektroniskās saskaņošanas)**  Likumprojekta VI nodaļā par administratīvo atbildību drīkst paredzēt tikai Administratīvos pārkāpumus plastmasu saturošu izstrādājumu ražošanas un izplatīšanas jomā un kompetenci administratīvo pārkāpumu procesā. Līdz ar to lūdzam no likumprojekta VI nodaļas nosaukuma izslēgt vārdu "sankcijas". | **Ņemts vērā.** | | Likumprojekta VI nodaļas nosaukums **“Administratīvie pārkāpumi plastmasu saturošu izstrādājumu ražošanas un izplatīšanas jomā un kompetence administratīvo pārkāpumu procesā”** |
| 25. | **16. pants.** Ražotāja, ražotāja paplašinātās atbildības sistēmas komersanta un iepakojuma apsaimniekotāja darbību atbilstoši šajā likumā noteiktajām prasībām kontrolē:  1) dienests - ražotāja paplašinātās atbildības sistēmas komersanta un iepakojuma apsaimniekotāja darbību;  2) Patērētāju tiesību aizsardzības centrs – ražotāja darbību. | | **Patērētāju tiesību aizsardzības centrs**  *Likumprojekta* 18.panta pirmajā daļā noteikts: „*Administratīvā pārkāpuma procesu par šā likuma 17.panta pirmajā un otrajā daļā minētajiem pārkāpumiem veic Patērētāju tiesību aizsardzības centrs*”. *PTAC* vērš uzmanību, ka, piemēram, materiālu un izstrādājumu, kas paredzēti saskarei ar pārtiku, uzraudzība un kontrole ir Pārtikas un veterinārā dienesta kompetencē, savukārt biocīdu[[21]](#footnote-21) un tabakas izstrādājumu uzraudzība un kontrole ir Veselības inspekcijas kompetencē.  *PTAC* norāda, ka *Likumprojekta* 18.panta pirmā daļa ir jāprecizē, ietverot tajā visas kompetentās iestādes un skaidri norādot to kompetenču ietvaru.  **Patērētāju tiesību aizsardzības centrs**  **(pēc 2021. gada 8. janvāra elektroniskās saskaņošanas)**  *PTAC* saskaņā ar *Noteikumu Nr.632*[[22]](#footnote-22) 4.punktu atbilstoši kompetencei kontrolē un uzrauga tirgū piedāvātās (piedāvājamās) preces. *PTAC* ieskatā *Likumprojekta* 17.panta pirmās daļas redakcija kopsakarā ar *Likumprojekta* 17.panta pirmās daļas 2.punkta redakciju ir neveiksmīga. *PTAC* iesaka to pārformulēt un 2.punktu papildināt ar vārdiem „atbilstoši kompetencei”, piemēram, izsakot to šādā redakcijā: „*Šajā likumā noteiktās prasības kontrolē: [..] 2) Patērētāju tiesību aizsardzības centrs – izstrādājumus atbilstoši kompetencei [..]*”  Vienlaikus *PTAC* vērš uzmanību, ka saskaņā ar *Likumprojekta* 17.panta pirmajā daļā kompetentajām iestādēm skaidri norādīto kompetenču ietvaru, netiek aptverti visi *Direktīvas (ES) 2019/904* darbības jomā ietilpstošie vienreizlietojamie plastmasas izstrādājumi un izstrādājumi, kas izgatavoti no oksonoārdāmas plastmasas. Piemēram, saskaņā ar *Likumprojekta* 17.panta pirmās daļas 3.punktu Pārtikas un veterinārais dienests kontrolē ražotāja darbību, kas izplata pārtiku iepakojumā, savukārt saskaņā ar *Likumprojekta* 17.panta pirmās daļas 4.punktu Veselības inspekcija kontrolē šā likuma 7.pantā noteikto tabakas izstrādājumu ražotāja darbību, līdz ar to nav skaidri noteikts, kas kontrolē citus materiālus un izstrādājumus, kas paredzēti saskarei ar pārtiku, un biocīdus[[23]](#footnote-23).  Ievērojot minēto, *PTAC* norāda, ka *Likumprojekta* 17.panta pirmā daļa ir jāprecizē, aptverot visus *Direktīvas (ES) 2019/904* darbības jomā ietilpstošos vienreizlietojamos plastmasas izstrādājumus un izstrādājumus, kas izgatavoti no oksonoārdāmas plastmasas.  **Patērētāju tiesību aizsardzības centrs**  **(pēc 2021. gada 8. janvāra elektroniskās saskaņošanas)**  *Likumprojekta* 17.panta otrajā daļā noteikts: „*Administratīvā pārkāpuma procesu par 16.panta pirmajā, otrajā, trešajā, ceturtajā, piektajā un sestajā daļā minētajiem pārkāpumiem veic Patērētāju tiesību aizsardzības centrs*”.  *PTAC* norāda, ka atbilstoši kompetencei *PTAC* administratīvā pārkāpuma procesu var veikt tikai par *Likumprojekta* 6.panta piektajā un sestajā daļā minētajiem pārkāpumiem, jo *PTAC* kompetencē nav *Likumprojekta* 5.panta otrajā daļā un 6.panta pirmajā daļā noteikto vienreizlietojamo plastmasas izstrādājumu uzraudzība un kontrole. Līdz ar to *Likumprojekta* 17.panta otrā daļa attiecīgi jāprecizē.  **Patērētāju tiesību aizsardzības centrs**  **(pēc 2021. gada 8. janvāra elektroniskās saskaņošanas)**  *PTAC* vērš uzmanību, ka saskaņā ar *Likumprojekta* 17.panta otrajā, trešajā un ceturtajā daļā kompetentajām iestādēm skaidri norādīto kompetenču ietvaru, netiek aptverti visi *Direktīvas (ES) 2019/904* darbības jomā ietilpstošie vienreizlietojamie plastmasas izstrādājumi un izstrādājumi, kas izgatavoti no oksonoārdāmas plastmasas. Piemēram, saskaņā ar *Likumprojekta* 17.panta trešo daļu Pārtikas un veterinārais dienests administratīvā pārkāpuma procesu var veikt par norādītajiem pārkāpumiem par iepakojumu, kas paredzēts saskarei ar pārtiku, savukārt saskaņā ar *Likumprojekta* 17.panta ceturto daļu Veselības inspekcija administratīvā pārkāpuma procesu var veikt par norādītajiem pārkāpumiem par tabakas izstrādājumu vai tā iepakojumu, līdz ar to nav skaidri noteikts, kas veic administratīvā pārkāpuma procesu par *Likumprojekta* 16.panta pirmajā, otrajā, trešajā, piektajā un sestajā daļā minētajiem pārkāpumiempar citiem materiāliem un izstrādājumiem, kas paredzēti saskarei ar pārtiku, un biocīdiem.  Ievērojot minēto, *PTAC* norāda, ka *Likumprojekta* 17.pants ir jāprecizē, aptverot visus *Direktīvas (ES) 2019/904* darbības jomā ietilpstošos vienreizlietojamos plastmasas izstrādājumus un izstrādājumus, kas izgatavoti no oksonoārdāmas plastmasas.  **Ekonomikas ministrija (pēc 2021. gada 8. janvāra elektroniskās saskaņošanas)**  Norādām, ka saskaņā ar likumprojekta 17.panta pirmajā daļā kompetentajām iestādēm skaidri norādīto kompetenču ietvaru, netiek aptverti visi Direktīvas (ES) 2019/904 darbības jomā ietilpstošie vienreizlietojamie plastmasas izstrādājumi un izstrādājumi, kas izgatavoti no oksonoārdāmas plastmasas. Piemēram, saskaņā ar likumprojekta 17.panta pirmās daļas 3.punktu Pārtikas un veterinārais dienests kontrolē ražotāja darbību, kas izplata pārtiku iepakojumā, savukārt saskaņā ar likumprojekta 17.panta pirmās daļas 4.punktu Veselības inspekcija kontrolē šā likuma 7.pantā noteikto tabakas izstrādājumu ražotāja darbību, līdz ar to nav skaidri noteikts, kas kontrolē citus materiālus un izstrādājumus, kas paredzēti saskarei ar pārtiku, un biocīdus.  Vienlaikus norādāms, ka likumprojekta 17.panta otrajā daļā noteikts - “Administratīvā pārkāpuma procesu par 16.panta pirmajā, otrajā, trešajā, ceturtajā, piektajā un sestajā daļā minētajiem pārkāpumiem veic Patērētāju tiesību aizsardzības centrs”. Lūdzam precizēt likumprojekta 17.pantu, jo Patērētāju tiesību aizsardzības centrs (PTAC) kompetencē nav likumprojekta 5.panta otrajā daļā un 6.panta pirmajā daļā noteikto vienreizlietojamo plastmasas izstrādājumu uzraudzība un kontrole. Vēršam uzmanību, ka PTAC atbilstoši savai kompetencei administratīvā pārkāpuma procesu var veikt tikai par likumprojekta 6.panta piektajā un sestajā daļā minētajiem pārkāpumiem.  **Veselības inspekcija (pēc 2021. gada 8. janvāra elektroniskās saskaņošanas)**  Inspekcija iebilst pret 17.panta ceturtajā daļā tās pašreizējā redakcijā norādīto Inspekcijas kompetenci par Administratīvā pārkāpuma procesu par 16. panta sestajā daļā minētajiem pārkāpumiem.  Tā kā Inspekcija kontrolē tirgū laistos tabakas izstrādājumus, tad attiecībā uz tabakas izstrādājumiem var piemērot likumprojekta 16.panta piektajā daļā noteikto sodu par marķējuma neizvietošanu uz tādām 7. panta pirmajā daļā minētām precēm kā tabakas izstrādājumi ar filtriem un filtri, kas paredzēti lietošanai kopā ar tabakas izstrādājumiem. Marķējums jāizvieto uz iepakojuma vienības, kurā izstrādājumu laiž tirgū, jo attiecīgajai precei, atsevišķai cigaretei vai filtram, to nevar izvietot uz paša izstrādājuma.  Līdz ar to 17.panta ceturtā daļa jāaizstāj ar šādu, lai pareizi norādītu uz attiecīgo 16. panta daļu un skaidri norādītu uz izstrādājumiem Inspekcijas kompetencē:  „Administratīvā pārkāpuma procesu par 16. panta piektajā daļā minētajiem pārkāpumiem par tabakas izstrādājumiem ar filtriem un filtriem, kas paredzēti lietošanai kopā ar tabakas izstrādājumiem, veic Veselības inspekcija.”  **Tabakas izstrādājumu ražotāju Nacionālā asociācija (pēc 2021. gada 8. janvāra elektroniskās saskaņošanas)**  Likumprojekta 17.panta 4.punkts paredz ka “Administratīvā pārkāpuma procesu par 16. panta sestajā daļā minētajiem pārkāpumiem par tabakas izstrādājumu vai tā iepakojumu, veic Veselības inspekcija.” Būtu nepieciešams atsaukties uz 16.panta piekto daļu, jo sestā nav attiecināma uz tabakas izstrādājumiem.  **Zemkopības ministrija (pēc 2021. gada 29. janvāra elektroniskās saskaņošanas)**  Zemkopības ministrija savos 15. janvāra iebildumos par precizēto likumprojektu lūdza ietvert ražotāja importa darbības Pārtikas un veterinārā dienesta kontroļu tvērumā. Šobrīd precizētā likumprojekta 18. panta 3.punkta redakcija neietver šīs darbības - “3) Pārtikas un veterinārais dienests – ražotāja darbību, kas laiž tirgū un dara pieejamus tirgū saskarei ar pārtiku paredzētus izstrādājumus un iepakotu pārtiku”. Lūdzam precizēt likumprojektu.  **Patērētāju tiesību aizsardzības centrs (pēc 2021. gada 29. janvāra elektroniskās saskaņošanas)**  Kā *PTAC* jau norādīja (skat. *PTAC* 2021.gada 18.janvāra vēstules Nr.2.-2/497 13.punktu) saskaņā ar *Noteikumu Nr.632*[[24]](#footnote-24) 4.punktu atbilstoši kompetencei *PTAC* kontrolē un uzrauga tirgū piedāvātās (piedāvājamās) preces. *PTAC* ieskatā *Likumprojekta* 18.panta (iepriekšējā *Likumprojekta* redakcijā 17.panta pirmā daļa) redakcija kopsakarā ar *Likumprojekta* 18.panta 2.punkta redakciju ir neveiksmīga, proti, tā neatbilst valodas lietojuma prasībām: „*Ražotāja, ražotāja paplašinātās atbildības sistēmas komersanta darbību atbilstoši šajā likumā noteiktajām prasībām kontrolē [..] Patērētāju tiesību aizsardzības centrs – ražotāja izstrādājumus atbilstoši kompetencei un uzrauga tirgū piedāvātās (piedāvājamās) preces*”. Vienlaikus *PTAC* vērš uzmanību, ka jaunajā 18.panta 2.punkta redakcijā izmantoti divi vienādas nozīmes vārdi – izstrādājumi un preces, kas nav lietderīgi, un, ņemot vērā, ka *Likumprojekts* nosaka prasības vienreizlietojamiem plastmasas izstrādājumiem, *PTAC* iesaka izmantot vārdu „izstrādājumus”. Ievērojot minēto, *PTAC* iesaka pārformulēt *Likumprojekta* 18.pantu, piemēram, izsakot to šādā redakcijā: „*Šajā likumā noteiktās prasības kontrolē: 1) Valsts vides dienests – ražotāja paplašinātās atbildības sistēmas komersanta darbību; 2) Patērētāju tiesību aizsardzības centrs – izstrādājumus atbilstoši kompetencei [..]*”. | **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  VARAM piedāvātā esošā redakcija jau saturiski ietver Zemkopības ministrijas 15. janvāra iebildumā dotās 18. panta 3. punkta redakcijas “3) Pārtikas un veterinārais dienests – ražotāja darbību, kas **izplata un importē** saskarei ar pārtiku paredzētus izstrādājumus un iepakotu pārtiku” precizējumu, jo “izplatīšana” kā darbība ir ietverta “darīt pieejamu tirgū” definīcijā, bet “importēšana” – “laist tirgū” definīcijā.  **Ņemts vērā.** | | **18. pants.** **Šajā likumā noteiktās prasības** kontrolē:  1) Valsts vides dienests – ražotāja paplašinātās atbildības sistēmas komersanta darbību;  2) Patērētāju tiesību aizsardzības centrs – izstrādājumus atbilstoši kompetencei;  3) Pārtikas un veterinārais dienests – ražotāja darbību, kas laiž tirgū un dara pieejamus tirgū saskarei ar pārtiku paredzētus izstrādājumus un iepakotu pārtiku;  4) Veselības inspekcija – šā likuma 7. pantā noteikto tabakas izstrādājumu, biocīdu un vienreizlietojamo plastmasu saturošo izstrādājumu ražotāja darbību. |
| 26. | **17. pants.** (1) Preci vai tās iepakojumu, kuru saskaņā ar šo likumu aizliegts laist tirgū konfiscē.  (2) Ražotājam piemēro naudas sodu no piecdesmit līdz trīssimt piecdesmit naudas soda vienībām, ja šā likumā noteiktais plastmasu saturošs izstrādājums nav marķēts vai marķējums neatbilst šā likumā noteiktajām prasībām.  (3) Administratīvā pārkāpuma procesu par šā panta pirmajā un otrajā daļā minētajiem pārkāpumiem veic Patērētāju tiesību aizsardzības centrs. | | **Tieslietu ministrija**  Direktīvas Nr. 2019/904 14. pants cita starpā paredz, ka dalībvalstis paredz noteikumus par sankcijām, kas piemērojamas par to valsts noteikumu pārkāpumiem, kuri pieņemti, ievērojot šo direktīvu, un veic visus vajadzīgos pasākumus, lai nodrošinātu to īstenošanu. Paredzētās sankcijas ir efektīvas, samērīgas un atturošas.  Attiecīgi lūdzam likumprojekta anotāciju papildināt ar izvērstu skaidrojumu par minētās direktīvas prasības pārņemšanu likumprojektā, ievērojot Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija Nr. 19) 14. punkta un 56. punkta prasības, tai skaitā lūdzam skaidrot, kādēļ likumprojektā paredzētais tiesiskais regulējums neparedz sankciju piemērošanu attiecībā uz visām likumprojektā paredzētajām prasībām (t.i., valsts noteikumu pārkāpumiem direktīvas Nr. 2019/904 izpratnē), piemēram, saistībā ar likumprojekta 5. un 6. pantā ietvertajiem ražotāju pienākumiem. Kā arī lūdzam sniegt izvērstāku skaidrojumu par katru no likumprojektā iekļautajiem administratīvā pārkāpuma sastāviem un par tiem paredzētiem sodiem, to pamatotību un samērīgumu, kā arī amatpersonu kompetenci administratīvo pārkāpumu procesā, tai skaitā likumprojekta anotācijā norādot ne vien vairākus vispārīgus apsvērumus, kas ir ņemti vērā, bet arī šo un citu apsvērumu argumentētu izvērtējumu.  **Zemkopības ministrija**  Lūdzam likumprojekta 17. pantā paredzēt atbildības nošķīrumu fiziskām un juridiskām personām.  **Tieslietu ministrija**  Vēršam uzmanību, ka, stājoties spēkā Administratīvās atbildības likumam, administratīvie pārkāpumi, par tiem piemērojamie sodi un amatpersonu kompetence administratīvo pārkāpumu procesā iestādē ir noteikta attiecīgo nozari regulējošajos likumos vai pašvaldību saistošajos noteikumos. Lūdzam precizēt likumprojekta VI nodaļas nosaukumu – "administratīvie pārkāpumi [..] jomā un kompetence administratīvo pārkāpumu procesā", šajā nodaļā regulējot vienīgi ar administratīvo atbildību saistītos jautājumus un nepieciešamības gadījumā papildinot likumprojektu ar papildu nodaļu.  Vēršam uzmanību, ka likumprojekta 17. panta pirmā daļa iepretim likumprojekta 17. panta trešajā daļā norādītajam, neparedz administratīvā pārkāpuma sastāvu un par to piemērojamo sodu, kā arī neparedz tiesību subjektu, kas ir saucams pie administratīvās atbildības. Proti, likumprojekta 17. panta pirmajā daļā nav norādīta Administratīvās atbildības likuma 5. panta pirmās daļas izpratnē personas prettiesiska, vainojama rīcība (darbība vai bezdarbība), par kuru likumā vai pašvaldību saistošajos noteikumos paredzēta administratīvā atbildība, kā arī saskaņā ar Administratīvās atbildības likuma 83. pantu konfiskācija nav administratīvais sods. Attiecīgi lūdzam atbilstoši precizēt likumprojekta 17. pantu.  **Patērētāju tiesību aizsardzības centrs**  *PTAC* ieskatā *Likumprojekta* 17.panta pirmās daļas redakcija ir neveiksmīga un neatbilst valodas lietojuma prasībām.  **Tieslietu ministrija**  Likumprojekta 17. panta otrajā daļā paredzēts, ka naudas sodu piemēro, ja šā likumā noteiktais plastmasu saturošs izstrādājums nav marķēts vai marķējums neatbilst šā likumā noteiktajām prasībām.  Vēršam uzmanību, ka regulējumu par administratīvajiem pārkāpumiem speciālajos nozaru likumos izstrādā vienveidīgi, ievērojot likumdevēja noteiktos normatīvo aktu projektu izstrādes noteikumus (*sk. Administratīvo pārkāpumu tiesības. Administratīvās atbildības likuma skaidrojumi. Sagatavojis autoru kolektīvs. E. Danovska un G. Kūtra zinātniskajā redakcijā. Rīga: Tiesu namu aģentūra, 2020, 58. lpp.).* Normās, kuras paredz piemērot personām sodu, noteiktajiem pārkāpumu sastāviem ir jābūt ļoti konkrētiem. Kā atzinis Augstākās tiesas Senāts: "Uzliekot sodu, jāizvērtē, vai tiesību norma, kas nosaka pienākumu, par kura nepildīšanu personai var draudēt sods, ir pietiekoši skaidra. Ja tiesību normu iztulkošanas process, kā rezultātā nonākts pie secinājuma, ka personai uzliekams sods, atzīstams par sarežģītu, tiesiskās skaidrības esamība ir apšaubāma. Šādā gadījumā lēmums par soda piemērošanu ir atceļams." (*sk. Augstākās tiesas Senāta 2006. gada 9. maija spriedumu lietā Nr. SKA-52. Pieejams*: <http://www.at.gov.lv/files/archive/department3/2006/ad090506.doc>). Līdz ar to lūdzam precizēt likumprojekta 17. panta otrajā daļā paredzēto pārkāpumu pazīmes, skaidri un nepārprotami atspoguļojot pārkāpumus, līdzīgi kā tas darīts citos nozaru likumos, piemēram, Atkritumu apsaimniekošanas likumā, likumprojekta anotācijā vienlaikus sniedzot attiecīgo pārkāpumu izvērtējumu atbilstoši Ministru kabineta 2013. gada 4. februāra rīkojuma Nr. 38 "Par Administratīvo sodu sistēmas attīstības koncepciju" 3. punktā noteiktajiem kritērijiem un norādot tās tiesību normas, kas šobrīd paredz pienākumus, par kuru neievērošanu ir paredzēta atbildība (šobrīd likumprojekts un tā anotācija skaidri neatspoguļo, kuras konkrēti likumprojekta normas paredz pienākumus, par kuru neievērošanu paredzēta atbildība).  **Patērētāju tiesību aizsardzības centrs**  Par marķēšanas prasību neievērošanu *Likumprojekta* 17.panta otrajā daļā paredzētā sankcija – naudas sods no piecdesmit līdz trīssimt piecdesmit naudas soda vienībām nav samērīga. *PTAC* vērš uzmanību, ka citos normatīvajos aktos par līdzvērtīgu pārkāpumu, bet kura sekas var radīt risku cilvēka dzīvībai, veselībai un personas mantai, kā arī videi, ir noteikts mazāks soda apmērs, piemēram, *Patērētāju tiesību aizsardzības likuma* 37.panta piektajā daļā noteiktais naudas soda apmērs ir fiziskajai personai līdz septiņdesmit naudas soda vienībām, bet juridiskajai personai – no sešām līdz simt četrdesmit naudas soda vienībām, bet *Ķīmisko vielu likuma* 19.panta otrajā daļā noteiktais naudas soda apmērs ir fiziskajai personai no divdesmit astoņām līdz simt četrdesmit naudas soda vienībām, bet juridiskajai personai — no piecdesmit sešām līdz divsimt astoņdesmit naudas soda vienībām.  **Ekonomikas ministrija**  Likumprojekta 17.panta trešajā daļā noteikts: „Administratīvā pārkāpuma procesu par šā panta pirmajā un otrajā daļā minētajiem pārkāpumiem veic Patērētāju tiesību aizsardzības centrs”. Vēršam uzmanību, ka, piemēram, materiālu un izstrādājumu, kas paredzēti saskarei ar pārtiku, uzraudzība un kontrole ir Pārtikas un veterinārā dienesta kompetencē, bet tabakas izstrādājumu uzraudzība un kontrole ir Veselības inspekcijas kompetencē. Līdz ar to Likumprojekta 17.pants jāprecizē, ietverot tajā visas kompetentās iestādes un skaidri norādot to kompetenču ietvaru.  **Tieslietu ministrija (pēc 2021. gada 8. janvāra elektroniskās saskaņošanas)**  Likumprojekta 16. pantā katrā tā daļā ir atsauces normas. Vēršam uzmanību, ka šāda pieeja var novest pie biežākiem grozījumiem, ja maina atsaucē minēto normu, kā arī konkrēts administratīvā pārkāpuma sastāvs privātpersonai ir saprotamāks. Lūdzam izvērtēt iespēju atsauču vietā izmantot aprakstošu apzīmējumu, piemēram, "Par Latvijas Republikas teritorijā aizliegta plastmasa saturoša izstrādājuma…" un atbilstoši precizēt likumprojektu.  **Patērētāju tiesību aizsardzības centrs**  **(pēc 2021. gada 8. janvāra elektroniskās saskaņošanas)**  *Likumprojekta* 16.panta sestajā daļā noteikts:„*Par šā likuma 4.panta pirmajā daļā noteikto plastmasu saturošo izstrādājumu un izstrādājumu, kas izgatavoti no oksonoārdāmas plastmasas, laišanu tirgū, piedāvāšanu vai pārdošanu [..]*”,  *PTAC* vērš uzmanību, ka *Direktīvas (ES) 2019/904* 5.pants aizliedz pielikuma B daļā uzskaitīto vienreizlietojamo plastmasas izstrādājumu un no oksonoārdāmas plastmasas izgatavotu izstrādājumu laišanu tirgū, kas saskaņā ar *Direktīvas (ES) 2019/904* 3.panta 6.punktu nozīmē pirmo reizi darīt pieejamu dalībvalsts tirgū.Tādējādi *Direktīva (ES) 2019/904* neparedz aizliegumu minētos izstrādājumus darīt pieejamus Latvijas tirgū. Līdz ar to no *Likumprojekta* 16.panta sestās daļas būtu izslēdzami vārdi „piedāvāšanu vai pārdošanu”.  *PTAC* ieskatā par *Likumprojekta* 4.panta pirmajā daļā noteikto prasību neievērošanu *Likumprojekta* 16.panta sestajā daļā paredzētā sankcija – maksimālais naudas sods ražotājam, kas ir juridiska persona — no piecdesmit sešām līdz divtūkstoš astoņsimt naudas soda vienībām nav samērīga. *PTAC* vērš uzmanību, ka soda naudas apmērs, kas ir analogs ar *Ķīmisko vielu likuma* 19.panta sestajā daļā noteikto soda apmēru, kā tas norādīts *Anotācijas* I sadaļas 2.punkta 2.3.apakšpunkta 1.punktā, un kāds ir noteikts arī *Preču un pakalpojumu drošuma likuma* 17.panta piektajā daļā, ir paredzēts par pārkāpumu, kura sekas var radīt risku cilvēka dzīvībai un veselībai. *PTAC* iesaka samazināt maksimālo soda naudu uz pusi, nosakot juridiskajām personām maksimālo sodu līdz tūkstoš četrsimt naudas soda vienībām. Šāds maksimālais sods būtu līdzvērtīgs likuma „*Par atbilstības novērtēšanu*” 19.panta otrajā daļā noteiktajam maksimālajam naudas soda apmēram par tādu preču laišanu tirgū, piedāvāšanu vai pārdošanu, kuras neatbilst normatīvajos aktos noteiktajām būtiskajām prasībām vai tehniskajiem parametriem.  **Patērētāju tiesību aizsardzības centrs**  **(pēc 2021. gada 8. janvāra elektroniskās saskaņošanas)**  *Likumprojekta* 16.pantā nav noteiktas sankcijas par 6.panta otrajā daļā noteiktās prasības neievērošanu un attiecīgi 17.pantā nav noteikta kompetence administratīvo pārkāpumu procesā par minēto pārkāpumu.  **Tieslietu ministrija (pēc 2021. gada 8. janvāra elektroniskās saskaņošanas)**  Vēršam uzmanību, ka no likumprojekta anotācijas nav saprotams, kādēļ likumprojekta 16.panta piektajā daļā dispozīcijā ir divas darbības, līdz ar to, lūdzam atbilstoši precizēt likumprojekta anotāciju un, ja nepieciešams, - likumprojektu.  **Tieslietu ministrija (pēc 2021. gada 29. janvāra elektroniskās saskaņošanas)**  Likumprojekta 16. panta katrā daļā ir frāze "Par šajā likumā noteikto..." Vēršam uzmanību, ka administratīvo atbildību Plastmasu saturošu izstrādājumu likumā var paredzēt tikai par to, kas ir noteikts Plastmasu saturošu izstrādājumu likumā, nevis par to, kas ir noteikts citos likumos. Līdz ar to, lūdzam izvērtēt, vai ir nepieciešams likumprojekta 16. panta katrā daļā, kur ir paredzēta administratīvā atbildība, saglabāt frāzi "šajā likumā" un atbilstoši precizēt likumprojektu.  **Ekonomikas ministrija (pēc 2021. gada 29. janvāra elektroniskās saskaņošanas)**  Likumprojekta 16.panta pirmajā, otrajā, trešajā daļā ir noteikts, ka ražotājam, kas ir fiziska persona tiek piemērots brīdinājums vai naudas sods, savukārt, ražotājiem, kas ir juridiskas personas tiek piemērots naudas sods. Turklāt, likumprojekta 16. panta ceturtajā, piektajā, sestajā un septītajā daļā vispār nav norādīts brīdinājums kā soda mehānisms. Minētā likumprojekta norma liek noprast, ka ražotāji, kas ir juridiskas personas, par normu neievērošanu tiks sodīti ar noteiktiem naudas sodiem, taču ražotājiem, kas ir fiziskas personas var tikt piemērots kā brīdinājums, tā naudas sods. Uzskatām, ka attiecībā uz ražotājiem, kas ir juridiskas personas šāda likumprojekta norma ir nesamērīga un diskriminējoša.  Norādām, ka valsts pārvaldē ir ieviests “Konsultē vispirms” princips, kura mērķis ir nodrošināt efektīvāku un atvērtāku sadarbību starp uzraugošajām iestādēm un uzņēmējiem. Iestāžu galvenais pienākums nav sodīt, bet nodrošināt, ka uzņēmēji zina un izprot savus pienākumus, un tos godprātīgi pilda.  Ņemot vērā minēto, lūdzam nodrošināt “Konsultē vispirms” principa ievērošanu un precizēt likumprojekta 16. pantu, norādot, ka arī ražotājiem, kas ir juridiskas personas, var tikt piemērots brīdinājums.  **Patērētāju tiesību aizsardzības centrs (pēc 2021. gada 29. janvāra elektroniskās saskaņošanas)**  *PTAC* ieskatā nav nepieciešams atsevišķi izdalīt administratīvo pārkāpumu par marķējuma neizvietošanu uz noteiktiem vienreizlietojamiem plastmasas izstrādājumiem (*Likumprojekta* 16.panta sestā daļa) un par neatbilstošu marķējumu (*Likumprojekta* 16.panta septītā daļa), un minētie administratīvie pārkāpumi būtu nosakāmi vienā 16.panta panta daļā, kā tas bija *Likumprojekta* iepriekšējā redakcijā (skat. iepriekšējās *Likumprojekta* redakcijas 16.panta piekto daļu).  Ievērojot minēto *PTAC* iesaka apvienot *Likumprojekta* 16.panta sesto un septīto daļu, piemēram, izsakot to šādā redakcijā: „*Par marķējuma neizvietošanu uz šajā likumā noteiktajiem vienreizlietojamiem plastmasu saturošiem izstrādājumiem, uz ko attiecas prasības par marķējumu, vai marķēšanu ar Regulā (ES) Nr. 2020/2151 noteiktajām prasībām neatbilstošu marķējumu [..]*”  **Patērētāju tiesību aizsardzības centrs (pēc 2021. gada 29. janvāra elektroniskās saskaņošanas)**  Attiecībā uz *Likumprojekta* 16.panta astoto daļu (iepriekšējā *Likumprojekta* redakcijā 16.panta sestā daļa) *PTAC* vērš uzmanību, ka bija ieteicis (skat. *PTAC* 2021.gada 18.janvāra vēstules Nr.2.-2/497 12.punktu) samazināt ražotājam, kas ir juridiska persona tikai maksimālo soda naudu uz pusi, nosakot juridiskajām personām maksimālo sodu līdz tūkstoš četrsimt naudas soda vienībām. Līdz ar to *PTAC* ieteiktu saglabāt iepriekšējā *Likumprojekta* redakcijā (skat *Likumprojekta* iepriekšējās redakcijas 16.panta sesto daļu) fiziskām personām noteikto soda naudu un juridiskām personām noteikto minimālo soda naudu. Ievērojot minēto, *PTAC* ieteiktu *Likumprojekta* 16.panta astoto daļu izteikt šādā redakcijā: „*[..] ražotājam, kas ir fiziska persona, piemēro naudas sodu no septiņām līdz simt četrdesmit naudas soda vienībām, bet ražotājam, kas ir juridiska persona — no piecdesmit sešām līdz tūkstoš četrsimt naudas soda vienībām*”.  **Patērētāju tiesību aizsardzības centrs (pēc 2021. gada 29. janvāra elektroniskās saskaņošanas)**  *Likumprojekta* 17.panta pirmajā daļā noteikts: „*Administratīvā pārkāpuma procesu par 16.panta piektajā,* *sestajā, septītajā un astotajā daļā minētajiem pārkāpumiem veic Patērētāju tiesību aizsardzības centrs*”.  *PTAC* norāda, ka atbilstoši kompetencei *PTAC* administratīvā pārkāpuma procesu var veikt tikai par *Likumprojekta* 16.panta sestajā, septītajā un astotajā daļā minētajiem pārkāpumiem, jo *PTAC* kompetencē nav *Likumprojekta* 16.panta piektajā daļā un 6.panta pirmajā daļā noteikto vienreizlietojamo plastmasas izstrādājumu uzraudzība un kontrole. Līdz ar to *Likumprojekta* 17.panta pirmā daļa attiecīgi jāprecizē.  Vienlaikus *PTAC* vērš uzmanību, ja Vides aizsardzības un reģionālās attīstības ministrija piekritīs un apvienos *Likumprojekta* 16.panta sesto un septīto daļu, tad attiecīgi būs jāprecizē kompetento iestāžu, t.sk., *PTAC* kompetence.  **Tieslietu ministrija (pēc 2021. gada 11. februāra elektroniskās saskaņošanas)**  Vēršam uzmanību, ka likumprojekta 16.pantā no pirmās līdz septītajai daļai ir ietverta frāze "Par noteikto vienreizlietojamo plastmasu..." Norādām, ka vārds "noteikto" ir liekvārdība un arī bez tā ir skaidrs, ka administratīvā atbildība, kas paredzēta 16.pantā, ir par likumprojektā (Plastmasu saturošu izstrādājumu likumā) noteiktā pārkāpumu. Līdz ar to, lūdzam svītrot no likumprojekta 16.panta pirmās līdz septītajai daļai vārdu "noteikto". | **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  Sākotnējā likumprojekta 16. panta piektā daļa pēc 2021. gada 8. janvāra elektroniskās saskaņošanas saņemtā iebilduma no Tieslietu ministrijas (sk. izziņas 113. punktu) sadalīta atsevišķās daļās.  **Sk.** **Tieslietu ministrijas atzinumu pēc 2021. gada 8. janvāra elektroniskās saskaņošanas.**  **Ņemts vērā.**  **Ņemts vērā.**  **Ņemts vērā.** | | **16. pants.** (1) Par vienreizlietojamo plastmasu saturošu izstrādājumu, uz ko attiecas prasības par vienreizlietojamo plastmasu saturošu izstrādājumu alternatīvu piedāvāšanu, alternatīvu nepiedāvāšanu vai atkārtoti lietojamu plastmasas izstrādājumu vai izstrādājumu, kas nesatur plastmasu, nepārdošanu patērētājam, fiziskai personai piemēro brīdinājumu vai naudas sodu līdz trīsdesmit piecām naudas soda vienībām, bet juridiskai personai — brīdinājumu vai naudas sodu no trijām līdz septiņdesmit naudas soda vienībām.  (2) Par patērētāja neinformēšanu par vienreizlietojamo plastmasu saturošu izstrādājumu, uz ko attiecas prasības par patērētāja informēšanu par vienreizlietojamo plastmasu saturošu izstrādājumu alternatīvām vai patērētāja informēšanu par patērētāja iespējām izmantot līdzpaņemtas dzērienu glāzes vai pārtikas iepakojumu, alternatīvām vai patērētāja neinformēšanu par patērētāja iespējām izmantot līdzpaņemtas dzērienu glāzes vai pārtikas iepakojumu, fiziskai personai piemēro brīdinājumu vai naudas sodu līdz trīsdesmit piecām naudas soda vienībām, bet juridiskai personai — brīdinājumu vai naudas sodu no trijām līdz septiņdesmit naudas soda vienībām.  (3) Par vienreizlietojamo plastmasu saturošu izstrādājumu, uz ko attiecas prasības par vienreizlietojamo plastmasu saturošu izstrādājumu izsniegšanu par maksu, bezmaksas izsniegšanu patērētajam, fiziskai personai piemēro brīdinājumu vai naudas sodu līdz trīsdesmit piecām naudas soda vienībām, bet juridiskai personai — brīdinājumu vai naudas sodu no trijām līdz septiņdesmit naudas soda vienībām.  (4) Par dzērienu iepakojuma, uz ko attiecas prasības par dizainu, prasību par pārstrādātas plastmasas saturu dzērienu iepakojumā neievērošanu, fiziskai vai juridiskai personai piemēro naudas sodu no divdesmit astoņām līdz tūkstoš četrdesmit naudas soda vienībām.  (5) Par dzērienu iepakojuma, uz ko attiecas prasības par dizainu, prasību par no plastmasas izgatavoto korķīšu vai vāciņu neatdalāmību no dzērienu iepakojuma visā paredzētajā dzērienu iepakojuma lietošanas laikā neievērošanu, fiziskai vai juridiskai personai piemēro naudas sodu no septiņdesmit līdz piecsimt astoņdesmit naudas soda vienībām.  (6) Par marķējuma neizvietošanu uz vienreizlietojamiem plastmasu saturošiem izstrādājumiem, uz ko attiecas prasības par marķējumu, fiziskai personai piemēro naudas sodu līdz septiņdesmit naudas soda vienībām, bet juridiskai personai – no sešām līdz simt četrdesmit naudas soda vienībām.  (7) Par vienreizlietojamo plastmasu saturošu izstrādājumu, uz ko attiecas prasības par marķējumu, marķēšanu ar Regulā Nr. 2020/2151 noteiktajām prasībām neatbilstošu marķējumu, fiziskai personai piemēro naudas sodu līdz septiņdesmit naudas soda vienībām, bet juridiskai personai – no sešām līdz simt četrdesmit naudas soda vienībām.  (8) Par laist tirgū aizliegto vienreizlietojamo plastmasu saturošo izstrādājumu un izstrādājumu, kas izgatavoti no oksonoārdāmas plastmasas, laišanu tirgū, fiziskai personai piemēro naudas sodu no septiņām līdz simt četrdesmit naudas soda vienībām, bet juridiskai personai — no piecdesmit sešām līdz tūkstoš četrsimt naudas soda vienībām.  **17. pants.** (1) Administratīvā pārkāpuma procesu par 16. panta sestajā, septītajā un astotajā daļā minētajiem pārkāpumiem veic Patērētāju tiesību aizsardzības centrs.  (2) Administratīvā pārkāpuma procesu par 16. panta pirmajā, otrajā, trešajā, ceturtajā, piektajā, sestajā, septītajā un astotajā daļā minētajiem pārkāpumiem (ja pārkāpums attiecināms uz saskarei ar pārtiku paredzētiem izstrādājumiem), veic Pārtikas un veterinārais dienests.  (3) Administratīvā pārkāpuma procesu par 16. panta sestajā un septītajā daļā minētajiem pārkāpumiem par tabakas izstrādājumiem ar filtriem un filtriem, kas paredzēti lietošanai kopā ar tabakas izstrādājumiem, un biocīdiem veic Veselības inspekcija.  Precizēta anotācija. |
| 27. | **18. pants.** Ražotājs, uz kuru attiecas šā likuma III nodaļā noteiktās prasības, bet kurš ražotāja paplašinātās atbildības sistēmu neveido vai neslēdz līgumu ar ražotāja paplašinātās atbildības sistēmas komersantu par dalību sistēmā, iemaksā valsts budžetā 3 euro par katru šā likuma 5. pielikumā noteikto plastmasu saturošu izstrādājumu un plastmasu saturošu zvejas rīku kilogramu. | | **Tieslietu ministrija**  Lūdzam izvērsti skaidrot likumprojekta 18. pantā ietvertā regulējuma būtību, nepieciešamību un mērķi, kas paredz, ka ražotājs, uz kuru attiecas šā likuma III nodaļā noteiktās prasības, bet kurš ražotāja paplašinātās atbildības sistēmu neveido vai neslēdz līgumu ar ražotāja paplašinātās atbildības sistēmas komersantu par dalību sistēmā, iemaksā valsts budžetā 3 euro par katru šā likuma 5. pielikumā noteikto plastmasu saturošu izstrādājumu un plastmasu saturošu zvejas rīku kilogramu. Norādām, ka nav skaidri saprotams, vai minētajā normā paredzētā iemaksa valsts budžetā paredzēta kā sods (t.i., atbildība) par ražotāja pienākumu neizpildi (šādā gadījumā nepieciešams izvērtēt un nepieciešamības gadījumā noteikt Administratīvās atbildības likumam atbilstošu administratīvā pārkāpuma sastāvu, par to piemērojamo sodu un amatpersonu kompetenci) vai attiecīgais mehānisms paredzēts kā ražotāja paplašinātās atbildības sistēmas daļa, t.i., vai ar iemaksām paredzēts segt noteiktus izdevumus par vides piegružojuma savākšanu un savākto atkritumu apsaimniekošanu (no likumprojekta anotācijas šobrīd izriet, ka ražotājam, kam ir saistošas prasības attiecībā uz ražotāja paplašinātās atbildības sistēmu, jāmaksā noteikto summu par prasību nepildīšanu, tomēr detalizētāks skaidrojums likumprojektā un tā anotācijā nav atrodams, tai skaitā nav skaidrots, kādā kārtībā paredzēts veikt minētās iemaksas piedziņu, kādēļ paredzēts noteikt iemaksas konkrētajā apmērā u.tml.).  Ja atbilstošu skaidrojumu nav iespējams sniegt, lūdzam precizēt likumprojektu.  **Zemkopības ministrija**  Lūdzam likumprojekta anotācijā sniegt skaidrojumu par to, kā tiks veiktas likumprojekta 18. pantā paredzētās iemaksas, kā tiks veikta kontrole par veiktajām iemaksām un kā tiks pārbaudīti ražotāji.  **Finanšu ministrija (priekšlikums)**  Ierosinām likumprojekta 18.pantā noteikt konkrētu termiņu vai laika rāmi, kurā ražotājam jāveic iemaksas valsts budžetā.  **Tieslietu ministrija (pēc 2021. gada 8. janvāra elektroniskās saskaņošanas)**  Vēršam uzmanību, ka projekta VI nodaļā pa administratīvo atbildību drīkst paredzēt tikai Administratīvos pārkāpumus plastmasu saturošu izstrādājumu ražošanas un izplatīšanas jomā un kompetenci administratīvo pārkāpumu procesā. Līdz ar to, lūdzam no projekta VI nodaļas svītrot 17. panta pirmo daļu un 18.pantu, un atbilstoši precizēt likumprojekta anotāciju.  **Tieslietu ministrija (pēc 2021. gada 8. janvāra elektroniskās saskaņošanas)**  Likumprojekta 18. pants paredz ražotāja pienākumu eventuālos apstākļos veikt maksājumus (izteiktus kilogramos) par noteiktiem izstrādājumiem un zvejas rīkiem. Saistībā ar minēto:  Vēršam uzmanību, ka minētie maksājumi varētu tikt uzskatīti par administratīvajai atbildībai līdzīgiem piespiedu ietekmēšanas līdzekļiem jeb administratīvajām sankcijām. Norādām, ka tiek izšķirtas represīva (sodoša) rakstura administratīvās sankcijas, atjaunojošās (kompensējošās) un preventīvās administratīvās sankcijas. Lai identificētu represīva (sodoša, krimināltiesiska) rakstura administratīvās sankcijas, izmantojami Eiropas Cilvēktiesību tiesas attīstītie t.s. *Engel* kritēriji: 1) nodarījuma kvalifikācija valsts tiesību aktos; 2) nodarījuma raksturs – regulējuma adresāti, mērķis, tiesiski aizsargātās intereses; 3) personai draudošās sankcijas bardzība. Tāpat sodoša rakstura administratīvā sankcija ir reakcija uz personas izdarītu tiesību normas vai individuālā tiesību akta pārkāpumu. Administratīvajai atbildībai līdzīgi piespiedu ietekmēšanas līdzekļi no citām represīva rakstura administratīvajām sankcijām atšķiras ar to, ka tie formāli nav iekļauti Administratīvās atbildības likuma izveidotajā administratīvās atbildības sistēmā. Tādējādi attiecīgi sagatavojot normatīvā akta projektu, anotācijā argumentēti norādāms likumprojektā paredzētās administratīvās sankcijas veids, izvērtējot tās atbilstību visām represīva rakstura administratīvajai sankcijai piemītošajām pazīmēm.  Papildus, sagatavojot tiesību normu, kas noteiks pārkāpumu, kura gadījumā piemērojams administratīvajai atbildībai līdzīgs piespiedu ietekmēšanas līdzeklis, vispirms jāizvērtē tā pieļaujamība un nepieciešamība – atbilstība (nesodoša rakstura) administratīvā akta prioritātes principam, aizliegums paredzēt sodus par administratīvā akta nepildīšanu vai procesuālo pienākumu nepildīšanu.  **Finanšu ministrija (priekšlikums)**  **(pēc 2021. gada 8. janvāra elektroniskās saskaņošanas)**  Ņemot vērā to, ka likumprojekta pārejas noteikumu 4.punktā ir noteikti termiņi, kādos paredzēts Ministru kabinetam izdot likumprojektā noteiktos noteikumus, ierosinām šādu termiņu noteikt arī attiecībā uz likumprojekta 18.panta otrajā daļā noteikto. Bez tam aicinām pārskatīt šajā punktā uzskaitītās atsauces, jo, piemēram, likumprojekta 12.pantā nav dots deleģējums Ministru kabinetam.  **Valsts vides dienests (pēc 2021. gada 8. janvāra elektroniskās saskaņošanas)**  Likumprojekta 18.panta pirmajā daļā noteikts, ka ražotājs, kas nepilda šī likuma 10.pantā noteiktās prasības attiecībā uz ražotāja paplašinātās atbildības sistēmu, maksā 2,44 euro par katru izstrādājumu un plastmasu saturošu zvejas rīku kilogramu.  Maksa 2,44 euro par kilogramu ir divkārša dabas resursu nodokļa likme par plastmasas (polimēru) izejmateriāliem un ir salīdzināms maksājums ar dabas resursu nodokļa likmi par polistirola izejmateriāliem (Dabas resursu nodokļa likuma 7.pielikums). Šāds salīdzinoši neliels maksājums par ražotāja atbildības sistēmas nepiemērošanu neveicinās komersantu iesaisti ražotāju atbildības sistēmās un nenodrošinās videi draudzīgas atkritumu apsaimniekošanas sistēmas darbību, jo sankcijas ir nelielas, kā arī, ņemot vērā dažādu iestāžu kontroles kapacitāti un ierobežotās iespējas pastiprināti novirzīt resursus uz šī likuma prasību ievērošanas kontroli, pastāv augsta iespējamība izvairīties no šāda maksājuma veikšanas. Valsts vides dienesta ieskatā maksa par neiesaistīšanos paplašinātajā ražotāja atbildības sistēmā ir nosakāma apmērā, kas būtu līdzvērtīgs dabas resursu nodokļa likmei desmitkārtīgā apmērā, t.i, ne mazāk kā 12,20 euro vai 24,4 euro par kilogramu. Šāda pieeja ir noteikta Dabas resursu nodokļa likuma 21.pantā attiecībā uz dabas resursu ieguvi vai izmantošanu vai vidē emitēto piesārņojumu virs limitos noteiktā apjoma. | **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.** | | **19. pants.** (1) Ražotājs, kas laiž tirgū šā likuma 8. panta 6., 7., 8. un 9. punktā noteiktos vienreizlietojamos plastmasu saturošus izstrādājumus vai plastmasu saturošus zvejas rīkus un kas nepilda šā likuma 10. pantā noteiktās prasības attiecībā uz ražotāja paplašinātās atbildības sistēmu, maksā 12,20 *euro* par katru šo izstrādājumu vai plastmasu saturošu zvejas rīku kilogramu.  (2) Šā panta pirmajā daļā noteiktās maksas **aprēķināšanas un samaksas** kārtību nosaka Ministru kabinets.  Sk. anotācijas I sadaļas 2. daļas 2. punkta 2.3. apakšpunktu. |
| 28. | Pārejas noteikumi  1. Šā likumā 4. pantā noteiktos plastmasu saturošos izstrādājumus, kas līdz 2021. gada 3. jūlijam saražoti un ievesti, lai laistu tirgū Latvijas Republikas teritorijā, ir atļauts laist tirgū līdz 2021. gada 31. decembrim, ja šo izstrādājumu saražošanas vai ievešanas faktu un datumu var dokumentāri pamatot.  2. Ražotājs, kas šā likumā 4. pantā noteiktos plastmasu saturošos izstrādājumus, kas līdz 2021. gada 3. jūlijam saražoti un ievesti, lai laistu tirgū Latvijas Republikas teritorijā, bet nav realizēti šajā termiņā, šo faktu pamato dokumentāri ar inventarizācijas aktu, kas sastādīts līdz 2021. gada 13. jūlijam par laikposmā līdz 2021.gada 3.jūlijam saražotajiem vai no citām valstīm ievestajiem, bet tirgū nelaistajiem šā likuma 4. pantā noteiktajiem plastmasu saturošiem izstrādājumiem. Inventarizācijas aktu un to pamatojošos dokumentus ražotājs glabā trīs gadus un pēc pieprasījuma uzrāda kompetentajām valsts iestādēm.  3. Līdz 2022. gada 31. decembrim tirdzniecības vietās vienlaikus var laist tirgū šā likumā 7. pantā noteiktos plastmasu saturošos izstrādājumus gan ar grafisko simbolu (marķējumu), gan bez tā.  4. Šā likuma 6. panta trešā daļa stājas spēkā 2024. gada 3. jūlijā.  5. Šā likuma 10. pantā noteiktās prasības stājas spēkā:  5.1. 2023. gada 1. novembrī – attiecībā uz tabakas izstrādājumiem ar filtriem un filtriem, kas paredzēti lietošanai kopā ar tabakas izstrādājumiem;  5.2. 2025. gada 1. janvārī, izņemot prasības attiecībā uz tabakas izstrādājumiem ar filtriem un filtriem, kas paredzēti lietošanai kopā ar tabakas izstrādājumiem.  6. Šā likuma 14. panta otrajā daļā noteiktās prasības stājas spēkā:  6.1. 2021. gada 1. novembrī, izņemot prasības attiecībā uz tabakas izstrādājumiem ar filtriem un filtriem, kas paredzēti lietošanai kopā ar tabakas izstrādājumiem, un pārstrādātas plastmasas saturu dzērienu iepakojumā;  6.2. 2023. gada 1. janvārī – attiecībā uz tabakas izstrādājumiem ar filtriem un filtriem, kas paredzēti lietošanai kopā ar tabakas izstrādājumiem, un pārstrādātas plastmasas saturu dzērienu iepakojumā.  7. Ministru kabinets:  1) līdz 2022. gada 1. janvārim izdod šā likuma 7.panta trešajā daļā, 14. panta otrajā daļā minētos noteikumus;  2) līdz 2023. gada 1. janvārim izdod šā likuma 10. panta pirmajā, daļā, otrajā daļā un ceturtās daļas 4.punktā un 12. pantā minētos noteikumus. | | **Tieslietu ministrija**  Lūdzam izvērtēt un sniegt izvērstu skaidrojumu par likumprojekta pārejas noteikumos ietvertā tiesiskā regulējuma pamatotību, nepieciešamību un mērķi atbilstoši instrukcijas Nr. 19 14. punktam. Tai skaitā:  pirmkārt, lūdzam skaidrot likumprojekta pārejas noteikumu atbilstību direktīvas Nr. 2019/904 prasībām, kuras izriet no minētās direktīvas 17. panta 1. punkta, t.i., norādot, kā konkrēti tiek ievērota minētās direktīvas prasību pārņemšana pienācīgā termiņā;  otrkārt, lūdzam skaidrot vairāku Ministru kabineta noteikumu izdošanas termiņu paredzēšanu atbilstoši pārejas noteikumu 7. punktam, kas ir ievērojami vēlāks nekā paša likumprojekta spēkā stāšanās termiņš, un vai tādējādi netiek apdraudēta likumprojekta izpildes efektivitāte (norādām, ka likums var pilnvērtīgi darboties tikai vienlaikus ar tiesību aktiem, kuri likumā paredzēti) , ņemot vērā, ka laika periodā līdz Ministru kabineta noteikumu spēkā stāšanās brīdim pastāvēs tiesiskais vakuums, turklāt par vairāku likumprojekta prasību neievērošanu likumprojektā paredzēta administratīvā atbildība (sk. likumprojekta 17. pantu), līdz ar to nav skaidrs, vai attiecīgās prasības ir izpildāmas bez spēkā esošiem Ministru kabineta noteikumiem, kas šādas prasības tālāk detalizē.  Ja attiecīgu skaidrojumu nav iespējams sniegt, lūdzam atbilstoši precizēt likumprojektu.  Vienlaikus lūdzam precizēt pārejas noteikumus, strukturējot tos atbilstoši juridiskās tehnikas prasībām, kas paredz, ka pārejas noteikumos pēc iespējas secīgi raksta:  1) norādi, kuri likumi zaudē spēku;  2) atsevišķu likuma pantu, daļu, punktu spēkā stāšanās kārtību, ja tā atšķiras no visa likuma spēkā stāšanās;  3) norādi uz pāreju, kas piemērojama tiesiskajām attiecībām, kas izveidojušās vai uzsāktas pirms jaunā likuma spēkāstāšanās dienas saskaņā ar agrāko tiesisko regulējumu un turpinās laikā, kad stājas spēkā jaunais likums;  4) norādes par tiem Ministru kabineta noteikumiem, kuri izdoti pirms jaunā likuma spēkā stāšanās dienas un kuri piemērojami līdz jauna regulējuma izdošanas dienai, lai dotu iespēju izstrādāt jaunus attiecīgos normatīvos aktus, ja tādi nepieciešami;  5) uzdevumus Ministru kabinetam, pašvaldībai vai iestādēm veikt noteiktas darbības likuma pienācīgas darbības nodrošināšanai;  6) citus pārejas noteikumus.  **Ekonomikas ministrija**  Eiropas Parlamenta un Padomes direktīvas (ES) 2019/904 par konkrētu plastmasas izstrādājumu ietekmes uz vidi samazināšanu (turpmāk – Direktīva 2019/904) 17. panta pirmais punkts paredz, ka prasības, kas attiecas uz tās B pielikumā minētajiem vienreizlietojamajiem plastmasas izstrādājumiem un no oksonoārdāmas plastmasas izgatavotiem izstrādājumiem un prasības, kas saistītas ar izstrādājumu marķēšanu, stājas spēkā ar 2021. gada 3. jūliju. Savukārt, Likumprojekta pārejas noteikumu 1. un 3. punkts, kas attiecas uz minētajiem plastmasas izstrādājumiem un izstrādājumu marķēšanu, paredz citu spēkā stāšanās laiku – 2021. gada 31. decembris un 2022. gada 31. decembris. Ņemot vērā minēto, lūdzam Likumprojekta anotācijā skaidrot, kāpēc ir atšķirīgi Direktīvas 2019/904 un Likumprojekta atbilstošo normu spēkā stāšanās termiņi.  **Tieslietu ministrija**  Norādām, ja tiesiskais regulējums, ko noteic likumprojekts, stājas spēkā 2021. gada 3. jūlijā, tad pārejas noteikumā jāparedz pēdējā vecā regulējuma kārtības diena – 2021. gada 2. jūlijs, nevis likuma spēkā stāšanās diena – 2021. gada 3. jūlijs. Attiecīgi lūdzam to ņemt vērā un atbilstoši precizēt likumprojekta pārejas noteikumu 1. un 2. punktu, nepieciešamības gadījumā precizējot arī citas likumprojekta normas.  **Patērētāju tiesību aizsardzības centrs**  *Likumprojekta* Pārejas noteikumu 1.punktā noteikts: „*Šā likuma 4.pantā noteiktos plastmasu saturošos izstrādājumus, kas līdz 2021.gada 2.jūlijam saražoti un ievesti, lai laistu tirgū Latvijas Republikas teritorijā, ir atļauts laist tirgū līdz 2021.gada 31.decembrim*”. Vai normā noteiktais termiņš – 2021.gada 31.decembris nav pretrunā *Direktīvas (ES) 2019/904* 17.panta 1.punktā noteiktajam, proti: „*[..] dalībvalstis piemēro pasākumus, kas nepieciešami, lai izpildītu 5.pantu no 2021.gada 3.jūlija [..]*”?  **Latvijas Darba devēju konfederācija**  LDDK iebilst pret Likumprojekta pārejas noteikumu 1.punktu.  Pamatojums:  Likumprojekta pārejas noteikumu 1.punkts paredz, ka šā likuma 4.pantā noteiktos plastmasu saturošos izstrādājumus, kas līdz 2021.gada 3. jūlijam saražoti un ievesti, lai laistu tirgū Latvijas Republikas teritorijā, ir atļauts laist tirgū līdz 2021.gada 31.decembrim, ja šo izstrādājumu saražošanas vai ievešanas faktu un datumu var dokumentāri pamatot.  LDDK ieskatā nepieciešams precizēt pārejas noteikumu 1.punktu. Nepieciešama noteiktība sekojošā jautājumā: vai regulējumā ietvertais nozīmē, ka minētos plastmasas izstrādājumus var pirmo reizi darīt pieejamus Latvijas Republikas tirgū līdz 2021.gada 31.decembrim, un pēc tam tirgū laistie izstrādājumi paliek tirdzniecībā.  Priekšlikums:  Nenoteikt konkrētu datumu, līdz kuram atļauts iztirgot šā likumā 4.pantā noteiktos plastmasu saturošos izstrādājumus, kas saražoti Latvijas tirgum līdz 2021.gada 3.jūlijam, ņemot vērā, ka direktīva šādu prasību neparedz.  **Latvijas Tirgotāju asociācija (priekšlikums)**  Vadoties no reālās iepirkumu veikšanas prakses, aicinām grozīt pārejas noteikumu 1.punktu (un atbilstoši pārējos) sekojoši:  “1. Šā likumā 4. pantā noteiktos plastmasu saturošos izstrādājumus, kas līdz 2021. gada 31.decembrim saražoti un ievesti, lai laistu tirgū Latvijas Republikas teritorijā, ir atļauts laist tirgū līdz 2022. gada 31. decembrim, ja šo izstrādājumu saražošanas vai ievešanas faktu un datumu var dokumentāri pamatot.”  **Tieslietu ministrija**  Lūdzam pārskatīt un likumprojektā nodrošināt, ka likumprojektā netiek ietvertas atsauces uz likumprojekta vienībām, kas arī satur atsauces (t.i., atsauces iekš atsaucēm) (sk. likumprojekta pārejas noteikumu 2. punktu).  **Patērētāju tiesību aizsardzības centrs**  *PTAC* ieskatā *Likumprojekta* Pārejas noteikumu 2.punkta redakcija ir neveiksmīga un neatbilst valodas lietojuma prasībām. Vienlaikus *PTAC* vērš uzmanību, ka citos normatīvajos aktos noteiktais preču piegādes dokumentu glabāšanas laiks ir 10 gadi, piemēram, likumā „Par grāmatvedību”.  **Patērētāju tiesību aizsardzības centrs**  *Likumprojekta* Pārejas noteikumu 3.punktā noteikts: „*Šā likuma 6.panta otrā daļa stājas spēkā 2024.gada 3.jūlijā*”, savukārt *Likumprojekta* 6.panta otrajā daļā noteikts: „*Šā panta pirmās daļas prasības neattiecas uz metāla korķīšiem un vāciņiem ar plastmasas blīvēm*”. Tādējādi *Likumprojekta* Pārejas noteikumu 3.punkts paredz, ka *Likumprojekta* 6.panta pirmās daļas prasības metāla korķīšiem un vāciņiem ar plastmasas blīvēm līdz 2024.gada 2.jūlijam ir piemērojamas.  *PTAC* vērš uzmanību, ka *Direktīvas (ES) 2019/904* 17.panta 1.punkts paredz: „*[..] dalībvalstis piemēro pasākumus, kas nepieciešami, lai izpildītu 6.panta 1.punktu no 2024.gada 3.jūlija [..]*”, kas *Likumprojektā* pārņemts 6.panta trešajā daļā.  **Tabakas izstrādājumu ražotāju Nacionālā asociācija**  **Tabakas izstrādājumu ar filtriem marķēšanas prasības**  Saskaņā ar Direktīvā noteikto, jaunajām marķēšanas prasībām jāstājas spēkā 2021.gada 3.jūlijā. EK īstenošanas aktam par marķējumu bija jābūt pieņemtam līdz 2020.gada jūlijam. Šādi plānotais laika grafiks nodrošināja nozarei saprātīgu 12 mēnešu pārejas laiku jauno prasību ieviešanai. Pēc mūsu rīcībā esošās informācijas, EK īstenošanas akta pieņemšanas laiks pagarināts līdz 2020. gada decembrim, saglabājot iepriekšējo marķēšanas prasību ieviešanas termiņu, t.i. 2021. gada 3. jūlijs.  TIRNA vēlas atkārtoti uzsvērt, ka kavēšanās ar jauno marķēšanas prasību izstrādi negatīvi ietekmēs ražotāju spēju veikt nepieciešamās izmaiņas Direktīvā noteiktajā termiņā. Tas radīs būtiskus gatavo preču un saražotā iepakojuma materiālu zudumus, tādejādi veidojot arī iepakojuma materiālu atkritumus, kas ir pretrunā Direktīvas garam. Kavēšanās ar EK īstenošanas akta pieņemšanu ir īpaši problemātiska arī tāpēc, ka tabakas produktu ražotājiem jau šobrīd jāņem vērā normatīvajos aktos noteiktās prasības par obligāto ikgadējo kombinēto veselības brīdinājumu maiņu uz visiem tabakas izstrādājumiem. Tā kā jaunās marķēšanas prasības un kombinēto veselības brīdinājumu nomaiņa laika ziņā nav saskaņoti procesi, ražotājiem visdrīzāk varētu nākties mainīt iepakojumu divas reizes gadā.  Lai pēc iespējas minimizētu negatīvo ietekmi, ko radīs EK īstenošanas akta pieņemšanas aizkavēšanās, **TIRNA lūdz**  **izvērtēt iespēju pagarināt pārejas periodu marķēšanas prasību ieviešanai līdz 2022.gada 1.janvārim,** jo īpaši ņemot vērā neskaidro situāciju ar COVID - 19 pandēmiju, kas ietekmē ražošanas un loģistikas procesus nozarē.  **Tabakas izstrādājumu ražotāju Nacionālā asociācija**  **Pārejas noteikumi un produktu laišana tirgū**  Direktīvā un attiecīgi arī likumprojektā ir definēti divi jēdzieni:  "darīt pieejamu tirgū - komercdarbības gaitā par maksu vai bez maksas piegādāt izstrādājumu izplatīšanai, patēriņam vai izmantošanai Latvijas Republikas tirgū" un "laist tirgū - izstrādājumu pirmo reizi darīt pieejamu Latvijas Republikas tirgū". Ražotājiem ir svarīgi saprast, vai tiek runāts par tabakas izstrādājumu ražošanu (tas notiek citās ES valstīs) vai par tabakas izstrādājumu deklarēšanu no akcīzes preču noliktavas Latvijā laišanai brīvā apgrozījumā (ietverot saistības maksāt akcīzes nodokli). Vienota izpratne par šīm definīcijām ir svarīga visām iesaistītajām pusēm, jo īpaši saistībā ar pārejas noteikumiem.  Likumprojekta pārejas noteikumu 3.punktā paredzēts, ka “līdz 2022. gada 31. decembrim tirdzniecības vietās vienlaikus var laist tirgū šā likumā 7. pantā noteiktos plastmasu saturošos izstrādājumus gan ar grafisko simbolu (marķējumu), gan bez tā.” Mūsu vērtējumā tas nozīmē, ka 7. pantā noteiktie plastmasu saturošie izstrādājumi bez grafiskā simbola, piemēram, tabakas izstrādājumi ar filtriem pirmo reizi jādara pieejami Latvijas tirdzniecības vietās līdz decembrim, vienlaikus ne Direktīva, ne likumprojekts neparedz noteiktu termiņu, no kura nemarķētos tabakas izstrādājumus mazumtirdzniecības vietās vairs nedrīkst pārdot patērētājam. Tabakas izstrādājumi ar filtriem ir ātras aprites patēriņa preces, kas, atkarībā no konkrētās preču vienības un tirdzniecības vietas, kopumā nomainās 3 - 6 mēnešu laikā, vienlaikus atsevišķos mazos veikalos atsevišķas tabakas izstrādājumu paciņas var palikt ilgāku laiku. Lai gan šādu veco paciņu skaits nav liels, krājumu pārbaudei visās tirdzniecības vietās, atsevišķu nemarķēto paciņu identificēšanai un atgriešanai no tirdzniecības vietām ir nepieciešams ievērojams laiks un resursi. Īpaši tas ietekmētu mazos mazumtirgotājus lauku apvidos. Tādēļ lūdzam nenoteikt termiņus, kas ierobežotu nemarķēto produktu iztirgošanu patērētājam mazumtirdzniecībā, jo īpaši ņemot vērā, ka Direktīva šādas prasības nenosaka.  **Ņemot vērā iepriekš izklāstīto, TIRNA vēlas saprast, vai mūsu izpratne par 2022.gada 31.decembri kā termiņu, kurā tabakas izstrādājumi ar filtriem pirmo reizi jādara pieejami Latvijas tirgū ir pareiza, un vienlaikus aicina VARAM** **nenoteikt konkrētu termiņu veco preču iztirgošanai mazumtirdzniecībā.**  Visbeidzot, vēlamies jautāt, vai pārejas noteikumu 6.punkta 2. daļa “2023. gada 1. janvārī – attiecībā uz tabakas izstrādājumiem ar filtriem un filtriem, kas paredzēti lietošanai kopā ar tabakas izstrādājumiem, un pārstrādātas plastmasas saturu dzērienu iepakojumā”- nozīmē to, ka pirmais 14. panta otrajā daļā noteiktais ziņojums saistībā ar tabakas izstrādājumiem ar filtriem un filtriem būs jāsniedz par 2023.gadu?  **Latvijas Darba devēju konfederācija**  LDDK iebilst pret Likumprojekta pārejas noteikumu 3.punktu.  Pamatojums:  Likumprojekta pārejas noteikumu 3.punkts paredz, ka līdz 2022.gada 31.decembrim tirdzniecības vietās vienlaikus var laist tirgū šā likumā 7.pantā noteiktos plastmasu saturošos izstrādājumus gan ar grafisko simbolu (marķējumu), gan bez tā.  No Likumprojekta redakcijas nav skaidrs, vai 2022.gada 31.decembris noteikts kā termiņš, līdz kuram izstrādājumu pirmo reizi var darīt pieejamu Latvijas Republikas tirgū (likumprojektā definētā “laišana tirgū” - vai tas plānots kā termiņš, pēc kura šā likuma 7.pantā noteiktos plastmasu saturošos izstrādājumus bez grafiskā simbola vairs nevar tirgot)  Direktīvā nav paredzēts termiņš, no kura aizliegts patērētājiem mazumtirdzniecībā pārdot bez marķējuma esošus tabakas izstrādājumus ar filtriem.  LDDK vēlas norādīt, ka tabakas izstrādājumi ar filtriem ietilpst ātrās aprites preču kategorijā un, atkarībā no preču vienības nosaukuma un tirdzniecības vietas, norotē vidēji 3 - 6 mēnešu laikā. Tikai neliels daudzums no tabakas izstrādājumu vienībām veikalu plauktos var palikt ilgāku laiku. Lai visās tirdzniecības vietās veiktu krājumu pārbaudi, apzinātu neatbilstošās paciņas, atgrieztu no tirdzniecības vietām un pēc tam iznīcinātu, nepieciešams ievērojams laiks un resursi. Šāds regulējums - kas turklāt nav ietverts Direktīvā - būtu būtisks administratīvs slogs gan mazumtirgotājiem, gan ražotājiem.  Priekšlikums:  Nenoteikt konkrētu datumu bez marķējuma esošo tabakas izstrādājumu ar filtriem iztirgošanai.  **Tieslietu ministrija (priekšlikums)**  Aicinām precizēt likumprojekta pārejas noteikumu 5. un 6. punkta tālāko apakšpunktu numerāciju, ievērojot juridiskās tehnikas prasības. Proti, norādām, ka pārejas noteikumus dala punktos. Punktus numurē ar arābu cipariem, sākot ar skaitli viens. Pārejas noteikumu punktus, ja nepieciešams, iedala apakšpunktos. Pārejas noteikumu apakšpunktus numurē ar arābu cipariem un iekavu aiz cipara. Ja apakšpunktiem veido apakšpunktus, tos apzīmē ar latīņu alfabēta burtiem (alfabēta secībā) un iekavu aiz burta.  **Latvijas Darba devēju konfederācija**  LDDK iebilst pret Likumprojekta pārejas noteikumu 6.punktu.  Pamatojums:  Likumprojekta pārejas noteikumu 6.punktā paredzēts, ka šā likuma 14.panta otrajā daļā noteiktās prasības (par ziņojuma iesniegšanu) attiecībā uz tabakas izstrādājumiem ar filtriem un filtriem, kas paredzēti lietošanai kopā ar tabakas izstrādājumiem, un pārstrādātas plastmasas saturu dzērienu iepakojumā stājas spēkā 2023. gada 1. janvārī.  Priekšlikums:  Precizēt Likumprojekta pārejas noteikumu 6.punktu norādot, par kuru pārskata gadu ražotājam jāsniedz pirmais ziņojums. Saskaņā ar Direktīvu tabakas izstrādājumiem ar filtriem pirmais ziņošanas periods ir 2023.gads, un datus un informāciju dalībvalstis paziņo elektroniski 18 mēnešos no tā pārskata gada beigām, par kuru tie tika savākti.  **Tieslietu ministrija (pēc 2021. gada 8. janvāra elektroniskās saskaņošanas)**  Lūdzam pārskatīt un precizēt likumprojektā ietvertās neprecīzās (neskaidrās) atsauces. Norādām, ka pretēji likumprojekta anotācijas V sadaļā minētajam un direktīvas Nr. 2019/904 17. pantam, nav skaidrs pamatojums pārejas noteikumu 1. punktā ietvert atsauci uz likumprojekta 6. panta trešo, nevis otro daļu.  **Latvijas Pārtikas uzņēmumu federācija un Latvijas Alus Darītāju savienība (pēc 2021. gada 8. janvāra elektroniskās saskaņošanas)**  Likumprojekta 6.panta 2.daļā - saskaņā ar 2019. gada 5. jūnija direktīvu (ES) 2019/904 par konkrētu plastmasas izstrādājumu ietekmes uz vidi samazināšanu (turpmāk tekstā saukta “Direktīva”) pārejas periods Likumprojekta 6.panta 2.daļai ir nosakāms līdz 2024. gada 3.jūlijam. Attiecīgi ir precizējams Likumprojekta Pārejas noteikumu 1.punkts sekojošā redakcijā: “Šā likuma 6. panta otrā daļa stājas spēkā 2024. gada 3. jūlijā.”.  **Patērētāju tiesību aizsardzības centrs**  **(pēc 2021. gada 8. janvāra elektroniskās saskaņošanas)**  *Likumprojekta* pārejas noteikumu 1.punktā noteikts: „*Šā likuma 6.panta trešā daļa stājas spēkā 2024.gada 3.jūlijā*”.  Tā kā *Direktīvas (ES) 2019/904* 17.panta 1.punktā noteikts: „*[..] dalībvalstis piemēro pasākumus, kas nepieciešami, lai izpildītu 6.panta 1.punktu no 2024.gada 3.jūlija [..]*” un *Direktīvas (ES) 2019/904* 6.panta 1.punkts ir pārņemts *Likumprojekta* 6.panta otrajā daļā, tad *Likumprojekta* pārejas noteikumu 1.punkts attiecīgi jāprecizē vārdu „trešā”, aizstājot ar vārdu „otrā”.  **Tieslietu ministrija (pēc 2021. gada 29. janvāra elektroniskās saskaņošanas)**  Lūdzam sniegt skaidrojumu, vai atbilstoši likumprojekta pārejas noteikumu 2. punkta 1. apakšpunktam paredzot likumprojekta 10. panta spēkā stāšanos 2022.gada 5. novembrī, var tikt pienācīgi nodrošināta minētā panta prasību izpilde, ņemot vērā, ka Ministru kabinets līdz 2023. gada 1. janvārim ir deleģēts izdot šā likuma 10. pantā minētos noteikumus. Norādām, ka principā likums var pilnvērtīgi darboties tikai vienlaikus ar tiesību aktiem, kuri likumā paredzēti. Nepieciešamības gadījumā lūdzam atbilstoši precizēt likumprojektu.  **Latvijas Darba devēju konfederācija (pēc 2021. gada 29. janvāra elektroniskās saskaņošanas)**  LDDK iebilst pret Likumprojekta Pārejas noteikumu 2.punktu.  Pamatojums:  Pārejas noteikumu 2.punktā, kas nosaka likuma 10. pantā noteikto prasību stāšanos spēkā uz ražotāja paplašinātās atbildības sistēmu ieviešanu tabakas izstrādājumiem ar filtriem un filtriem, kas paredzēti lietošanai kopā ar tabakas izstrādājumiem, ir ietverts spēkā stāšanās laiks - 2022. gada 5. novembrī. LDDK ieskatā Likumprojektā ietvertais pārejas periods ir pārāk īss. Turklāt Anotācijas “IV. Tiesību akta projekta ietekme uz spēkā esošo tiesību normu sistēmu” sadaļas 1.puntā ir noteikts, ka “Nepieciešams izstrādāt un līdz 2023. gada 1. janvārim pieņemt Ministru kabineta noteikumus par kārtību un kritērijiem” attiecībā uz ražotāja paplašinātās atbildības sistēmas darbību.  Priekšlikums:  Noteikt spēkā stāšanās laiku – 2023.gada 1.novembris. | **Panākta vienošanās 16.12.2019. starpinstitūciju sanāksmē.**  Pārejas noteikumu 1. un 3. punktos noteiktais tirgū laišanas pagarinājums ieviests, jo:  1. ES līmenī vēl nav pieņemti atbilstošie akti par marķējumu, un attiecīgo nozaru pārstāvjiem ražošanas pārstrukturizēšana atbilstoši jaunajām prasībām mazāk kā pusgada ietvarā nav reāli sasniedzams mērķis;  2. Ražotājiem un tirgotājiem tirgū laišanai sagatavoti produktu apjomi Direktīvā noteiktajā stāšanās datumā 2021. gada 3. jūlijā pašlaik ir lielāki par paredzamo pārdošanas jaudu, it īpaši COVID-19 pandēmijas ietekmē. Termiņa pagarinājuma nenoteikšanas gadījumā ir risks, ka nepārdotā produkcija kļūs par atkritumiem.  Likumprojektā deleģēto Ministru kabineta noteikumu izdošanas termiņi ir vēlāki, jo šo Ministru kabineta noteikumu sagatavošanai nepieciešamie Eiropas Komisijas akti vēl nav izstrādāti, un tiks pieņemti vēlākos termiņos kā tajā, kurā stāsies spēkā likumprojektā noteiktas prasības.  **Ņemts vērā.**  **Ņemts vērā.**  **Ņemts vērā.**  **Panākta vienošanās 16.12.2019. starpinstitūciju sanāksmē.**  **Panākta vienošanās 16.12.2019. starpinstitūciju sanāksmē.**  **Ņemts vērā.**  **Ņemts vērā.**  **Ņemts vērā.**  **Panākta vienošanās 16.12.2019. starpinstitūciju sanāksmē.**  **Ņemts vērā.**  **Panākta vienošanās 16.12.2019. starpinstitūciju sanāksmē.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  Pārejas noteikumu 2. punkta 1. apakšpunkta spēkā stāšanās datums precizēts atbilstoši Direktīvā 2019/904 noteiktajam datumam.  **Ņemts vērā.** | | Pārejas noteikumi:  1. Šā likuma 6. panta otrā daļa stājas spēkā 2024. gada 3. jūlijā.  2. Šā likuma 10. pantā noteiktās prasības stājas spēkā:  1) **2023**. gada 5. **janvārī** – attiecībā uz tabakas izstrādājumiem ar filtriem un filtriem, kas paredzēti lietošanai kopā ar tabakas izstrādājumiem un no akcīzes preču noliktavas tiek nodoti patēriņam;  2) 2024. gada **31. decembrī**, izņemot prasības attiecībā uz tabakas izstrādājumiem ar filtriem un filtriem, kas paredzēti lietošanai kopā ar tabakas izstrādājumiem un no akcīzes preču noliktavas tiek nodoti patēriņam.  3. Ministru kabinets:  1) līdz 2022. gada 1. janvārim izdod šā likuma 14. panta sestās daļas 1. punktā un 2. punktā minētos noteikumus;  2) līdz 2023. gada 1. janvārim izdod šā likuma 6. panta sestajā daļā, [10. panta](https://likumi.lv/ta/id/221378#p6) otrajā daļā, ceturtās daļas 4. punktā **un septītajā daļā**, un 19. panta otrajā daļā minētos noteikumus. |
| 29. | Likumprojekta 1. pielikums | | **Tieslietu ministrija**  Lūdzam izvērtēt vairāku likumprojekta normu atbilstību direktīvas Nr. 2019/904 prasībām:  direktīvas Nr. 2019/904 pielikuma B daļas 1. un 4. punktā noteikti izņēmumi attiecībā uz vates kociņiem un salmiņiem, proti, ja tie ietilpst Padomes 1990. gada 20. jūlija Direktīvas 90/385/EEK par dalībvalstu tiesību aktu tuvināšanu attiecībā uz aktīvām implantējamām medicīnas ierīcēm vai Padomes 1993. gada 14. jūnija Direktīvas 93/42/EEK par medicīnas ierīcēm darbības jomā. Iepretim minētajam no likumprojekta 1. pielikuma attiecībā uz minētajiem izstrādājumiem nav paredzēti atbilstoši izņēmumi (norādām, ka, paredzot attiecīgus izņēmumus, būtu nepieciešams izdarīt atsauces uz nacionālajiem tiesību aktiem, kur abu minēto direktīvu prasības ir pārņemtas).  **Patērētāju tiesību aizsardzības centrs**  *Direktīvas (ES) 2019/904* pielikuma B daļas 1. un 4.punktā noteikts:„*[..] izņemot, ja tie ietilpst Direktīvas 90/385/EEK[[25]](#footnote-25) vai Direktīvas 93/42/EEK[[26]](#footnote-26) darbības jomā*”, bet *Likumprojekta* 1.pielikuma 1. un 4.punktā minētais izņēmums nav iekļauts, tādējādi ierobežojot šo izstrādājumu izmantošanu medicīniskiem nolūkiem, ko *Direktīva (ES) 2019/904* neparedz.  **Zemkopības ministrija (priekšlikums)**  Ierosinām priekšlikumu izteikt likumprojekta 1. pielikuma 7. punkta ievaddaļu atbilstoši Direktīvas (ES) 2019/904 redakcijai: “no putu polistirola izgatavots pārtikas iepakojums, piemēram, ēdiena trauki ar vāciņu vai bez tā, kur ievieto ēdienu, kas:”.  **Tieslietu ministrija**  Lūdzam izvērtēt vairāku likumprojekta normu atbilstību direktīvas Nr. 2019/904 prasībām:  direktīvas Nr. 2019/904 pielikuma B daļas 9. punktā minēti no putu polistirola izgatavotas dzērienu glāzes, tostarp to korķīši un vāciņi. Iepretim minētajam, likumprojekta 1. pielikuma 9. punktā minētas vienīgi no putu polistirola izgatavotas dzērienu glāzes un to vāciņi.  Nepieciešamības gadījumā lūdzam precizēt likumprojektu. | **Ņemts vērā.**  **Ņemts vērā.**  **Ņemts vērā.**  **Panākta vienošanās 16.12.2019. starpinstitūciju sanāksmē.**  VARAM iebilst pret vārda “korķīši” lietošanu attiecībā uz dzērienu glāzēm. Lai arī Direktīvas 2019/904 B daļas 9. punkts latviešu valodā izteikts kā “No putu polistirola izgatavotas dzērienu glāzes, tostarp to korķīši un vāciņi,” angļu valodā šis pats punkts izteikts kā “*Cups for beverages made of expanded polystyrene, including their covers and lids*.” Vārds “*covers*” attiecībā uz dzērienu glāzēm angļu valodā apzīmē priekšmetus, ko lieto dzērienu glāžu pārklāšanai, un kam latviešu valodā tuvākais termins ir “vāciņš”. Tādēļ VARAM ieskatā likumprojekta 1. pielikuma 9. punkta skaidrojumā jālieto frāze “dzērienu glāzes un to vāciņi”, nevis “dzērienu glāzes un to vāciņi un vāciņi”. | | Sk. izziņas 12. punktu. |
| 30. | Likumprojekta 2. pielikums | | **Finanšu ministrija (priekšlikums)**  Piedāvājam precizēt likumprojekta 2.pielikumu, nosakot, ka prasības par patēriņa samazināšanu, neattiecas uz precēm, kas minētas likumprojekta 1.pielikumā – aizliegtas laist tirgū, piemēram no putu polistirola izgatavots pārtikas iepakojums. | **Panākta vienošanās 16.12.2019. starpinstitūciju sanāksmē.** | | Sk. izziņas 12. punktu. |
| 31. | Likumprojekta 3. pielikuma nosaukums “Vienreizlietojami plastmasu saturošie izstrādājumi, uz kuriem attiecas prasības par izejvielām” | | **Patērētāju tiesību aizsardzības centrs**  *PTAC* ieskatā *Likumprojekta* 3.pielikuma nosaukums: „*Vienreizlietojami plastmasu saturošie izstrādājumi, uz kuriem attiecas prasības par izejvielām*” var radīt neskaidrības, jo nedz *Likumprojekta* 6.panta trešajā daļā, kurā ir atsauce uz 3.pielikumu, nedz *Direktīvas (ES) 2019/904* 6.panta 1.punktā nav noteiktas prasības izejvielām, bet gan prasības konkrētiem plastmasas izstrādājumiem.  Līdz ar to *PTAC* iesaka precizēt *Likumprojekta* 6.panta pirmo un trešo daļu atbilstoši *Direktīvas (ES) 2019/904* 6.pantam, *Likumprojekta* 6.panta pirmajā daļā atsaucoties uz *Likumprojekta* 6.pielikumu un *Likumprojekta* 6.panta trešajā daļā atsaucoties uz *Likumprojekta* 3.pielikumu, vienlaikus atbilstoši *Likumprojekta* 6.panta pirmajā un trešajā daļā noteiktajām prasībām un *Direktīvas (ES) 2019/904* pielikuma C un F daļaiprecizējot *Likumprojekta* 3. un 6.pielikuma nosaukumu. | **Ņemts vērā.** | | Sk. izziņas 14. punktu. |
| 32. | Likumprojekta 3. pielikuma “b” apakšpunkts un 6. pielikuma “b” apakšpunkts:  b) dzērienu iepakojumu, kas paredzēts un izmantots īpašiem medicīniskiem nolūkiem paredzētai pārtikai jeb pārtikai, kas ir īpaši apstrādāta vai izgatavota un ārsta uzraudzībā lietojama pārtika pacientu, tostarp zīdaiņu, uztura režīmam; tā ir paredzēta kā vienīgā vai papildu pārtika ne tikai pacientiem ar ierobežotu, vājinātu vai traucētu organisma vielmaiņu, spēju uzņemt, sagremot, uzsūkt vai izdalīt parasto pārtiku vai to sastāvā esošas noteiktas uzturvielas vai metabolītus, bet arī pacientiem ar citām medicīniski noteiktām uztura, kuru uztura režīmu nevar izstrādāt, tikai pārveidojot parasto uzturu, kas ir šķidrā veidā. | | **Tieslietu ministrija**  Lūdzam precizēt likumprojekta 3. un 6. pielikuma "b" apakšpunktu, skaidrojumā ietverot atsauci uz Eiropas Parlamenta un Padomes 2013. gada 12. jūnija Regulu (ES) Nr. 609/2013 par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par pilnīgiem uztura aizstājējiem svara kontrolei, un ar ko atceļ Padomes Direktīvu 92/52/EEK, Komisijas Direktīvas 96/8/EK, 1999/21/EK, 2006/125/EK un 2006/141/EK, Eiropas Parlamenta un Padomes Direktīvu 2009/39/EK un Komisijas Regulas (EK) Nr. 41/2009 un (EK) Nr. 953/2009, tādējādi nepārprotami nodrošinot atbilstību direktīvas Nr. 2019/904 pielikuma C un F daļas "b" apakšpunktam. | **Ņemts vērā.** | | Sk. izziņas 14. punktu. |
| 33. | Likumprojekta 6. pielikuma b) apakšpunkts | | **Veselības ministrija (priekšlikums)**  Izsakām priekšlikumu redakcionāli precizēt Likumprojekta 6. pielikuma b) apakšpunktu, izsakot to šādā redakcijā:  „b) dzērienu iepakojums, kas paredzēts un izmantots īpašiem medicīniskiem nolūkiem paredzētai pārtikai jeb pārtikai, kas ir īpaši apstrādāta vai izgatavota un ārsta uzraudzībā lietojama pārtika pacientu, tostarp zīdaiņu, uztura režīmam; tā ir paredzēta kā vienīgā vai papildu pārtika ne tikai pacientiem ar ierobežotu, vājinātu vai traucētu organisma vielmaiņu, spēju uzņemt, sagremot, uzsūkt vai izdalīt parasto pārtiku vai to sastāvā esošas noteiktas uzturvielas vai metabolītus, bet arī pacientiem ar citiem medicīniski noteiktiem pārtikas uzņemšanas traucējumiem, kuru uztura režīmu nevar izstrādāt, tikai pārveidojot parasto uzturu, kas ir šķidrā veidā.” | **Ņemts vērā.** | | Sk. izziņas 14. punktu. |
| 34. | Likumprojekta 4. pielikuma 2. punkts, 5. pielikuma 2.1. apakšpunkts un 7. pielikuma 6. punkts | | **Tieslietu ministrija**  Lūdzam likumprojekta 4. pielikuma 2. punktā, 5. pielikuma 2.1. apakšpunktā un 7. pielikuma 6. punktā pieturzīmi iekavas aizstāt ar pieturzīmi domuzīme, jo iekavās ietvertais teksts ir būtisks tiesību normas piemērošanā. Norādām, ka iekavās ietvertie skaidrojumi un precizējumi var padarīt tiesību aktu neskaidru un var sašaurināt vai paplašināt tiesību normas tvērumu. | **Ņemts vērā.** | | Sk. precizēto likumprojektu. |
| 35. | Likumprojekta anotācija | | **Tieslietu ministrija**  Lūdzam precizēt likumprojekta anotāciju, jo Tieslietu ministrijai nav iespējams precīzi izvērtēt, kuras likumprojekta normas ir pārņemtas atbilstoši likumprojektā un tā anotācijas I sadaļas 2. punktā minētajai direktīvai Nr. 2019/904. Ņemot vērā minēto, Tieslietu ministrija varēs sniegt precīzu izvērtējumu par likumprojekta atbilstību minētajiem tiesību aktiem pēc likumprojekta anotācijas papildināšanas, precizējot (papildinot) anotācijas V sadaļu, jo īpaši tās 1. tabulu atbilstoši instrukcijas Nr. 19 VI nodaļai. Tai skaitā vēršam uzmanību, ka:  pirmkārt, šobrīd likumprojekta anotācijas V sadaļas 1. tabula vairākos gadījumos ir aizpildīta:  1) acīmredzami nekorekti, piemēram, tabulā ietvertas norādes uz likumprojekta vienībām, kuras likumprojektā nav atrodamas (piemēram, uz 1. panta 7. punkta "a" un "b" apakšpunktu, 8. panta trešās daļas 1., 2. un 3. punktu, 11. panta pirmo un otro daļu, 5. panta pirmo un otro daļu);  2) nekorekti vai neprecīzi (piemēram, norādīts, ka direktīvas Nr. 2019/904 3. panta 1. punkts pārņemts Dabas resursu nodokļa 1. panta 11. punktā, tomēr minētajā direktīvas vienībā skaidrotais termins "plastmasa" skaidrots likumprojekta 1. panta 5. punktā un attiecīgais skaidrojums ir atšķirīgs no Dabas resursu nodokļa likumā sniegtā; tāpat, piemēram, norādīts, ka direktīvas 3. panta 2. punkts (skaidrots termins "vienreizlietojams plastmasas izstrādājums") pārņemts likumprojekta 1. panta 9. punktā, tomēr minētajā likumprojekta vienībā skaidrots atšķirīgs termins ("zvejas rīks") u.tml.);  3) nepietiekami detalizēti (piemēram, vairākos gadījumos vienā rindā (A ailē) ietvertas direktīvas Nr. 2019/904 vienības, kas paredz atšķirīgu tiesisko regulējumu un tādējādi par katru no šīm vienībām nav skaidri norādīta detalizēta informācija (B vai C ailē) par minētām vienībām korespondējošām direktīvas Nr. 2019/904 vienību prasību pārņemošām likumprojekta vienībām (sk. tai skaitā sk. informāciju par direktīvas 4. panta 1. punkta pārņemšanu); tāpat, piemēram, vairākos gadījumos pārāk vispārīgi norādīts likumprojekta regulējums, ar kuru pārņemtas direktīvas Nr. 2019/904 prasības (tai skaitā sk. informāciju attiecībā uz direktīvas Nr. 2019/904 8. panta 1. punkta pārņemšanu, kur paredzēts, ka attiecīgās prasības pārņemtas likumprojekta III nodaļā). Saistībā ar minēto norādām, ka katram direktīvas pantam vai panta daļai un apakšpunktam anotācijas V sadaļas 1. tabulā būtu jākorespondē attiecīgam likumprojekta panta daļai vai punktam vai punkta apakšpunktam, kas konkrētajā gadījumā vairākos gadījumos neizpildās;  4) nepilnīgi vai neskaidri norādītas tās likumprojekta normas, ar kurām tiek pārņemtas direktīvas Nr. 2019/904 prasības (piemēram, attiecībā uz direktīvas Nr. 2019/904 8. panta 4. punkta pārņemšanu norādīts, ka attiecīga prasība tiek pārņemta pilnībā ar likumprojekta 10. panta ceturto daļu, tomēr vienlaikus uz likumprojekta 10. panta ceturtās daļas pamata paredzēts izstrādāt līdz 2023. gada 1. janvārim Ministru kabineta noteikumus; tāpat, piemēram, attiecībā uz direktīvas Nr. 2019/904 14. panta un 17. panta 1. punkta pārņemšanu acīmredzami nav izsmeļoši norādītas attiecīgo direktīvas vienību pārņemošās likumprojekta normas).  Ievērojot minēto, lūdzam pārstrādāt likumprojekta anotācijas V sadaļas 1. tabulu, aizpildot to korekti un pienācīgā detalizācijas pakāpē, tādējādi nodrošināt to, ka kāda no direktīvas Nr. 2019/904 prasībām nejaušības pēc paliek nepārņemta vai veids vai termiņš, kādā to plāno pārņemt, ir neatbilstošs;  otrkārt, gadījumā, ja ar likumprojektu konkrētas direktīvas Nr. 2019/904 prasības netiek pārņemtas pilnībā, lūdzam likumprojekta anotācijas V sadaļā skaidri, detalizētāk un nepārprotami norādīt instrukcijas Nr. 19 56.3. apakšpunktā minēto informāciju, tai skaitā skaidri norādot, kuros Ministru kabineta noteikumos (kas šajos noteikumos tiks regulēts) attiecīgo direktīvas prasību pārņemošo tiesisko regulējumu paredzēts ietvert un kura institūcija ir atbildīga par šo saistību izpildi pilnībā.  **Tieslietu ministrija**  Vienlaikus vēršam uzmanību, ka projekta anotācijā nav ietverts pamatojums projekta 17. panta otrajā daļā paredzētajam naudas soda apmēram. Lūdzam papildināt projekta anotāciju ar pamatojumu šādai naudas soda izvēlei. | **Ņemts vērā.**  **Ņemts vērā.** | | Sk. precizēto likumprojekta anotācijas V sadaļas 1. tabulu.  Sk. anotācijas I sadaļas 2. punkta 2.3. apakšpunktu. |
| 36. | Likumprojekta anotācija | | **Tieslietu ministrija (pēc 2021. gada 8. janvāra elektroniskās saskaņošanas)**  Likumprojekta anotācijā nepieciešams sniegt skaidrojumu par deleģējuma saturu attiecībā uz likumprojekta vienībām, kas paredz deleģējumu izdot Ministru kabineta noteikumus, ciktāl likumdevēja noteiktajā deleģējumā tiek lietots vārds "kārtība" – gadījumos, kad līdztekus attiecīgajam deleģējumam nav skaidri norādīts par citu deleģējumu, kas paredz Ministru kabinetam tiesības pieņemt arī materiāla rakstura normas (gadījumā, ja attiecīga norāde par citu deleģējumu ir ietverta, pašiem jāsaprot, ka ar terminu "kārtība" būs saprotams vienīgi deleģējums, kas paredz Ministru kabinetam izdot vienīgi procesuāla rakstura tiesību normas, bet ne materiālās normas). Ņemot vērā, ka izziņā norādīts uz to, ka ar "kārtību" saprotams, ka deleģējums paredz vienīgi izdot procesuālās tiesību normas, lūdzam to atbilstoši atspoguļot arī likumprojekta anotācijā, kur norādīts par izdodamo attiecīgo noteikumu saturu. Pamatojoties uz Valsts iestāžu juridisko dienestu vadītāju 2020. gada 22. oktobra sanāksmē nolemto (sk. protokolu Nr. 2, 1.§), likumprojekta anotācijā ir jāizskaidro likumdevēja dotā pilnvarojuma apjoms, lai novērstu iespējamās šaubas par to, un anotācija varētu kalpot kā palīglīdzeklis pilnvarojuma interpretācijā (savlaicīgi jāplāno regulējuma saturs). Pilnvarojošā norma –"noteikt kārtību" – neizslēdz Ministru kabinetam tiesības pieņemt materiāla rakstura normas, ja tās atbilst likuma mērķim un citiem Satversmes un demokrātiskas valsts pamatprincipiem un neveido jaunas, pilnvarojumā neparedzētas tiesiskās attiecības. Vienlaicīgi nepieciešams gūt pārliecību (no tiesību akta anotācijas, Saeimas sēžu stenogrammas, Saeimas komisiju protokoliem, priekšlikumu vēstulēm vai citiem materiāliem), ka likumdevējs, pilnvarojot Ministru kabinetu "noteikt kārtību", ir vēlējies uzdot izstrādāt ne tikai procesuāla rakstura normas. Gadījumā, ja uz pilnvarojuma pamata būs jāizdod arī materiāla rakstura tiesību normas, nepieciešams izvairīties pilnvarojumā lietot vārdu "kārtība" vai papildināt pilnvarojumu ar vārdiem atbilstoši pilnvarojuma mērķim (piemēram, "Ministru kabinets nosaka kārtību un kritērijus [..]"), lai neradītu šaubas par pilnvarojuma apjomu.  **Zemkopības ministrija (priekšlikums)**  Aicinām arī izvērtēt nepieciešamību grozīt Ministru kabineta 2011. gada 6. decembra noteikumus Nr. 931 “Noteikumi par zvejas tīklu tirdzniecību un apriti”. Ja grozījumi ir nepieciešami, lūgums to norādīt likumprojekta anotācijā. | **Ņemts vērā.**  **Panākta vienošanās 16.12.2019. starpinstitūciju sanāksmē.** | | Sk. precizēto likumprojekta anotācijas IV sadaļas 1. daļu. |
| 37. | Likumprojekta anotācijas I sadaļa | | **Tieslietu ministrija**  Lūdzam izvērtēt un salāgot likumprojekta 2. pantā un likumprojekta anotācijā sniegtos atšķirīgos likumprojekta mērķa formulējumus.  **Ekonomikas ministrija**  Vēršam uzmanību, ka anotācijā ir norādīts, ka Direktīvas 2019/904 6.panta 4.punkts netiks pārņemts, jo attiecas uz Eiropas Komisijas kompetenci. Norādām, ka Direktīvas (ES) 2019/904 6.panta 4.punkts paredz noteikt atbilstības prezumpciju, proti, konkrētu plastmasas izstrādājumu atbilstība saskaņotajam (piemērojamam) standartam nodrošina pieņēmumu par atbilstību Direktīvas 2019/904 6.panta 1.punktā noteiktajām prasībām. Vēršam uzmanību, ka šī prasība sasaucās Konceptuālajā ziņojumā paredzēto risinājumu par netiešajām atsaucēm uz standartiem, līdz ar to šī prasība būtu jāpārņem Latvijas nacionālajos tiesību aktos (likumā vai saistošajos Ministru kabineta noteikumos). Lūdzu izvērtēt šādas prasības noteikšanu šajā likumprojekta un vienlaikus precizēt anotāciju, norādot, kā un kur šāda prasība tiks pārņemta.  **Patērētāju tiesību aizsardzības centrs**  *Likumprojektā* nav pārņemts *Direktīvas (ES) 2019/904* 6.panta 4.punkts.  *Anotācijas* V sadaļas 1.tabulā norādīts, ka *Direktīvas (ES) 2019/904* 6.panta 4.punkts netiks pārņemts, jo attiecas uz Eiropas Komisijas kompetenci.  *PTAC* vērš uzmanību, ka *Direktīvas (ES) 2019/904* 6.panta 4.punkts neattiecas uz Eiropas Komisijas kompetenci, bet gan nosaka pieņēmumu par atbilstību, proti, konkrētu plastmasas izstrādājumu atbilstība saskaņotajam standartam nodrošina pieņēmumu par atbilstību *Direktīvas (ES) 2019/904* 6.panta 1.punktā noteiktajai prasībai.  **Latvijas Pašvaldību savienība**  Latvijas Pašvaldību savienība saskaņo likumprojektu "Par plastmasu saturošiem izstrādājumiem", bet lūdz anotācijā paskaidrot, kādēļ īpaša uzmanība veltīta plastmasu saturošiem zvejas rīkiem tikai jūrā (ne citiem plastmasu saturošiem izstrādājumiem un ne pat zvejas rīkiem, ko lieto iekšējos ūdeņos).  **Tieslietu ministrija (pēc 2021. gada 8. janvāra elektroniskās saskaņošanas)**  Vēršam uzmanību, ka izstrādājot likumprojektu un paredzot tajā administratīvo atbildību par pārkāpumiem konkrētajā nozarē, projekta sākotnējās ietekmes novērtējuma ziņojumā (anotācija) ir nepieciešams izvērtēt projektā paredzēto administratīvo pārkāpumu atbilstību Ministru kabineta 2013. gada 4. februāra rīkojuma Nr. 38 "Par Administratīvo sodu sistēmas attīstības koncepciju" 3. punktā noteiktajiem kritērijiem, tas ir, nodarījuma bīstamība, sabiedriskais kaitīgums, nodarījuma sekas, nodarījuma aktualitāte, nodarījuma attiecināmība uz publiski tiesiskajām attiecībām. Līdz ar to, lūdzam papildināt likumprojekta anotācijas I sadaļas 2. punktu ar katra likumprojektā noteiktā administratīvā pārkāpuma izvērtējumu atbilstoši Ministru kabineta 2013. gada 4. februāra rīkojuma Nr. 38 "Par Administratīvo sodu sistēmas attīstības koncepciju" 3. punktā noteiktajiem kritērijiem.  **Patērētāju tiesību aizsardzības centrs (pēc 2021. gada 29. janvāra elektroniskās saskaņošanas)**  Atbilstoši *Likumprojekta* 18.panta piedāvātajai redakcijai, *PTAC* iesaka precizēt *Anotācijas* I sadaļas 3.punkta 2.apakšpunkta otro teikumu, papildinot to aiz abreviatūras „PTAC” ar vārdiem „atbilstoši kompetencei”. | **Ņemts vērā.**  **Panākta vienošanās 16.12.2019. starpinstitūciju sanāksmē.**  Direktīvas 2019/904 6. panta 3. punktā noteiktās prasības:  “3. *Komisija līdz 2019. gada 3. oktobrim prasa Eiropas standartizācijas organizācijām izstrādāt saskaņotus standartus saistībā ar 1. punktā minēto prasību*. Minētajos standartos jo īpaši ņem vērā nepieciešamību nodrošināt nepieciešamo dzērienu taras noslēgšanas izturību, uzticamību un drošumu, tostarp attiecībā uz dzērienu taru, kas paredzēta gāzētiem dzērieniem.”  VARAM lūdz ņemt vērā, ka minētie saskaņotie standarti pagaidām nav publicēti, un, pēc *Cetie* prognozēm būs pieejami ne ātrāk, kā 2022. gada beigās.  **Ņemts vērā.**  **Ņemts vērā.**  Direktīvas 2019/904 prasības ir attiecinātas uz jūras ūdeņos lietotiem plastmasu saturošiem zvejas rīkiem preambulas 5. apsvēruma dēļ:  “Savienībā 80–85 % no jūras piegružojuma (ko mēra, skaitot piegružojuma vienības pludmalēs) ir plastmasa, no kā 50 % ir vienreizlietojami plastmasas priekšmeti, bet 27 % – ar zveju saistīti priekšmeti. Starp vienreizlietojamiem plastmasas izstrādājumiem ir visdažādākās ātras aprites dienišķās preces, ko pēc tam, kad tās vienreiz izmantotas paredzētajai vajadzībai, izmet, bet pārstrādā ļoti reti, un kas bieži vien kļūst par piegružojumu. Ievērojamu daļu no tirgū laistajiem zvejas rīkiem nesavāc apstrādei. Tāpēc vienreizlietojami plastmasas izstrādājumi un plastmasu saturoši zvejas rīki ir sevišķi nopietna problēma no jūras piegružojuma viedokļa, tie smagi apdraud jūras ekosistēmas, bioloģisko daudzveidību un cilvēka veselību un kaitē tādām nodarbēm kā tūrisms, zivsaimniecība un kuģniecība”.  **Ņemts vērā.**  **Ņemts vērā.** | | Sk. precizēto anotācijas I sadaļu. |
| 38. | Likumprojekta anotācijas I sadaļas 2.punkta 2.1.punkts | | **Patērētāju tiesību aizsardzības centrs**  Kā norādīts iepriekš (skat. 4.punktu), *PTAC* ieskatā *Anotācijas* I sadaļas 2.punkta 2.1.punktā norādītais: „*Direktīvas 2019/904 objektu „vienreizlietojami plastmasas izstrādājumi” likumprojektā lieto kā „plastmasu saturoši izstrādājumi”*” var radīt neskaidrības, tieši uz kuriem plastmasas izstrādājumiem/iepakojumu normatīvais akts attiecas.  **Patērētāju tiesību aizsardzības centrs**  **(pēc 2021. gada 8. janvāra elektroniskās saskaņošanas)**  Kā norādīts iepriekš (skat. 9.punktu) *Direktīvas (ES) 2019/904* 6.panta 4.punkts nenosaka, ka minētajiem izstrādājumiem ir jāatbilst saskaņotajiem standartiem, bet gan nosaka pieņēmumu par atbilstību, proti, konkrētu plastmasas izstrādājumu atbilstība saskaņotajiem standartiem vai to daļām nodrošina pieņēmumu par atbilstību *Direktīvas (ES) 2019/904* 6.panta 1.punktā noteiktajai prasībai. Līdz ar to *Anotācijas* I sadaļas 2.punkta 2.1.apakšpunkta trešā rindkopa būtu jāprecizē, piemēram, vārdus „būs jāpiemēro dzērienu iepakojuma ar vāciņiem un korķīšiem dizainam” aizstājot ar vārdiem „varēs izmantot, lai panāktu dzērienu iepakojuma ar vāciņiem un korķīšiem atbilstību 6.panta otrajā daļā noteiktajai prasībai”.  **Patērētāju tiesību aizsardzības centrs (pēc 2021. gada 29. janvāra elektroniskās saskaņošanas)**  *PTAC* iebilst pret *Anotācijas* I sadaļas 2.punkta 2.1.apakšpunkta trešās rindkopas 2.punktā norādīto: „*Dokumentāram pamatojumam ir derīga arī klientam sagatavota pavadzīme par preču pasūtījumu, ja pavadzīme apstiprināta līdz 2021. gada 2. jūlijam (ieskaitot)*.”, jo pasūtījuma apstrāde (pavadzīmes sagatavošana) un laišana tirgū nav vienādas nozīmes darbības, un pavadzīmes sagatavošana var notikt ilgu laiku pirms preces faktiskās laišanas tirgū.  **Tieslietu ministrija (pēc 2021. gada 11. februāra elektroniskās saskaņošanas)**  Vēršam uzmanību, ka atbilstoši Iepakojuma likuma 1. panta 13. punktam kompozīta iepakojums ir iepakojums, kas izgatavots no diviem vai vairākiem dažādu materiālu slāņiem, kurus nevar atdalīt manuāli un kuri veido vienu nedalāmu vienību, kura sastāv no iekšējās kameras un ārējā korpusa, un ko šādā veidā piepilda, uzglabā, pārvadā un lieto. Attiecīgi, ņemot vērā, ka kompozīta iepakojums ir iepakojuma veids (nevis materiāls), nav skaidri saprotama likumprojektā ietvertā norāde uz dzērienu iepakojumu no kompozīta iepakojuma. Attiecīgi lūdzam sniegt atbilstošu skaidrojumu par minēto norādi likumprojekta anotācijā (I sadaļas 2. punktā) vai nepieciešamības gadījumā atbilstoši precizēt likumprojektu. | **Panākta vienošanās 16.12.2019. starpinstitūciju sanāksmē.**    **Ņemts vērā.**  **Ņemts vērā.**  **Ņemts vērā.** | | Sk. anotācijas I sadaļas 2.punkta 2.1.punktu. |
| 39. | Likumprojekta anotācijas I sadaļas 2.punkta 2.2.punkts | | **Patērētāju tiesību aizsardzības centrs**  *Anotācijas* I sadaļas 2.punkta 2.2.punkta 1.apakšpunktā norādītais: „*[..] prasības dzērienu iepakojuma dizainam ar vāciņiem un korķīšiem (likumprojekta 3.pielikums)[..]*” ir pretrunā ar *Likumprojekta* 3.pielikuma nosaukumu: „*Vienreizlietojami plastmasu saturošie izstrādājumi, uz kuriem attiecas prasības par izejvielām*”, uz ko norādīts iepriekš (skat. 19.punktu).  **Patērētāju tiesību aizsardzības centrs**  **(pēc 2021. gada 8. janvāra elektroniskās saskaņošanas)**  *PTAC* ieskatā *Anotācijas* I sadaļas 2.punkta 2.2.apakšpunkta otrās rindkopas otrā teikuma redakcija ir neveiksmīga un neatbilst valodas lietojuma prasībām. | **Ņemts vērā.**  **Ņemts vērā.** | | Sk. anotācijas I sadaļas 2.punkta 2.2.punktu. |
| 40. | Likumprojekta anotācijas I sadaļas 2.punkta 2.3.punkts | | **Patērētāju tiesību aizsardzības centrs**  *Anotācijas* I sadaļas 2.punkta 3.punkta 3.apakšpunktā norādīts: „*Likumprojekts paredz, ka administratīvā pārkāpuma procesu par 17.pantā noteiktajiem pārkāpumiem veic Patērētāju tiesību aizsardzības centrs un Valsts vides dienests*”. Kā norādīts iepriekš (skat. 14.punktu) *Likumprojektā*, ņemot vērā tā tvērumu, nav iekļautas visas kompetentās iestādes.  **Patērētāju tiesību aizsardzības centrs**  **(pēc 2021. gada 8. janvāra elektroniskās saskaņošanas)**  Kā norādīts iepriekš (skat. 12.punktu) *PTAC* iesaka samazināt *Likumprojekta* 16.panta sestajā daļā paredzēto maksimālo soda naudu uz pusi, nosakot juridiskajām personām maksimālo sodu līdz tūkstoš četrsimt naudas soda vienībām. Attiecīgi, ja minētais ieteikums tiks ņemts vērā, būtu jāprecizē *Anotācijas* I sadaļas 2.punkta 2.3.apakšpunkta 1.punkts.  **Patērētāju tiesību aizsardzības centrs**  **(pēc 2021. gada 8. janvāra elektroniskās saskaņošanas)**  *Anotācijas* I sadaļas 2.punkta 2.3.apakšpunkta 2., 3. un 4.punktā norādīts, ka attiecīgi par noteikto plastmasu saturošu izstrādājumu alternatīvu nepiedāvāšanu vai atkārtoti lietojamu plastmasas izstrādājumu vai izstrādājumu, kas nesatur plastmasu, nepārdošanu patērētājam, par patērētāja neinformēšanu par likumprojekta 5.panta otrajā daļā noteikto plastmasu saturošu izstrādājumu alternatīvām vai patērētāja neinformēšanu par patērētāja iespējām izmantot līdzpaņemtas dzērienu glāzes vai pārtikas iepakojumu un par noteikto plastmasu saturošo izstrādājumu bezmaksas izsniegšanu patērētajam paredzētais soda naudas apmērs ir analogs ar *Patērētāju tiesību aizsardzības likuma* 37.panta septītajā daļā noteikto soda apmēru. *PTAC* vērš uzmanību, ka *Patērētāju tiesību aizsardzības likuma* 37.panta septītajā daļā paredzēta administratīvā atbildība par preces vai pakalpojuma cenas nenorādīšanu normatīvajos aktos noteiktajā kārtībā, kas *PTAC* ieskatā nav piemērots analogs, jo minētie pārkāpumi nav salīdzināmi.  **Patērētāju tiesību aizsardzības centrs**  **(pēc 2021. gada 8. janvāra elektroniskās saskaņošanas)**  Atbilstoši *Patērētāju tiesību aizsardzības likuma* 37.panta piektajai daļai *Anotācijas* I sadaļas 2.punkta 2.3.apakšpunkta 6.punktu būtu jāprecizē, vārdus „Patērētāju tiesību aizsardzības likumā” aizstājot ar vārdiem „normatīvajos aktos”.  **Valsts vides dienests (pēc 2021. gada 8. janvāra elektroniskās saskaņošanas)**  Valsts vides dienests lūdz papildināt likumprojekta anotāciju ar to, ka ražotājam par pārskatu par ražotāja paplašinātās atbildības sistēmas īstenošanu nesniegšanu vai nesavlaicīgu iesniegšanu Valsts vides dienests var piemērot administratīvo sodu saskaņā ar Administratīvo sodu likuma par pārkāpumiem pārvaldes, sabiedriskās kārtības un valsts valodas lietošanas jomā 3.panta pirmo daļu[[27]](#footnote-27). Tā kā atbilstoši administratīvo sodu sistēmai administratīvā atbildība par pārskata nesniegšanu nevar tikt iekļauta Plastmasu saturošu izstrādājumu likumā, tad anotācijas papildināšana veicinās ražotāju informētību un neradīs maldīgu priekšstatu, ka par pārskatu neiesniegšanu nevar piemērot administratīvo atbildību.  **Patērētāju tiesību aizsardzības centrs (pēc 2021. gada 29. janvāra elektroniskās saskaņošanas)**  Kā norādīts iepriekš (skat. 5.punktu) *PTAC* iesaka veikt grozījumus *Likumprojekta* 16.panta astotajā daļā. Attiecīgi, ja minētais ieteikums tiks ņemts vērā, būtu jāprecizē *Anotācijas* I sadaļas 2.punkta 2.3.apakšpunkta 1.punkts, tai skaitā izslēdzot vārdus „ja ražotājs nav ievērojis normatīvajos aktos noteiktās prasības” un papildinot pirms vārdiem „tādu preču laišanu tirgū” ar vārdu „par”.  **Patērētāju tiesību aizsardzības centrs (pēc 2021. gada 29. janvāra elektroniskās saskaņošanas)**  *Anotācijas* I sadaļas 2.punkta 2.3.apakšpunkta 2., 3. un 4.punktā norādīts, ka par minētajos punktos noteiktajiem pārkāpumiem paredzētais soda apmērs ir analogs ar pusi no *Patērētāju tiesību aizsardzības likuma* 37.panta piektajā daļā noteiktā soda apmēra. *PTAC* ieskatā piemērotāki būtu analogi no attiecīgās kompetentās iestādes attiecīgo nozari regulējošajiem likumiem.  **Patērētāju tiesību aizsardzības centrs (pēc 2021. gada 29. janvāra elektroniskās saskaņošanas)**  Kā norādīts iepriekš (skat. 4.punktu) *PTAC* iesaka apvienot *Likumprojekta* 16.panta sesto un septīto daļu. Attiecīgi, ja minētais ieteikums tiks ņemts vērā, būtu jāprecizē un jāapvieno arī *Anotācijas* I sadaļas 2.punkta 2.3.apakšpunkta 7. un 8.punkts.  **Tieslietu ministrija (pēc 2021. gada 11. februāra elektroniskās saskaņošanas)**  Lūdzam likumprojekta anotācijā skaidrot, vai deleģējums, kas ietverts likumprojekta 10. panta septītajā daļā, paredz Ministru kabinetam pienākumu vai tiesības izdot noteikumus, kā arī konkrētā deleģējuma nepieciešamību un mērķi (tai skaitā, kādēļ deleģējumā nav jāparedz pienākums Ministru kabinetam noteikumus izdot un apstākļus, kādos noteikumi var tikt izdoti). | **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.** | | Sk. anotācijas I sadaļas 2.punkta 2.3.punktu.  Sk. anotācijas I sadaļas 2.punkta 2.4.punktu. |
| 41. | Likumprojekta anotācijas I sadaļas 1. punkta 4. apakšpunkts:  Direktīva 2019/904 paredz tādus ierobežojumus un aizliegumu attiecībā uz plastmasu saturošiem izstrādājumiem un plastmasu saturošiem zvejas rīkiem, kuras nav noteiktas Latvijas Republikas normatīvajos aktos. | | **Ekonomikas ministrija**  Anotācijas I sadaļas 2. un 3. punktā norādīts: “Direktīva 2019/904 paredz tādus ierobežojumus un aizliegumu attiecībā uz plastmasu saturošiem izstrādājumiem un plastmasu saturošiem zvejas rīkiem, kuras nav noteiktas Latvijas Republikas normatīvajos aktos.[..] Likumprojektā ietvertais normatīvais regulējums ietekmēs Valsts vides dienesta un Patērētāju tiesību aizsardzības centra administratīvo slogu.” Lūdzam detalizēti norādīt, kāds tieši būs administratīvais slogs iestādēm, pamatojot ar administratīvā sloga aprēķinu.  **Patērētāju tiesību aizsardzības centrs**  **(pēc 2021. gada 8. janvāra elektroniskās saskaņošanas)**  *Anotācijas* I sadaļas 4.punkta otrās rindkopas 2.punktu jāprecizē, ņemot vērā iepriekš norādīto (skat. 7.punktu). | **Ņemts vērā.**  **Ņemts vērā.** | | Sk. precizēto Likumprojekta anotācijas II sadaļas 2.punkta 2. apakšpunktu.  Sk. precizēto Likumprojekta anotācijas I sadaļas 2.punkta 2.1.punktu. |
| 42. | Likumprojekta anotācijas II sadaļa | | **Patērētāju tiesību aizsardzības centrs**  *Anotācijas* II sadaļas 2.punktā norādīts: „*Sabiedrības mērķgrupām likumprojekts nepalielina administratīvo slogu, pēc būtības nemainās tiesības un pienākumi, kā arī veicamās darbības. [..]*”.  *PTAC* vērš uzmanību, ka ar *Likumprojektu* tiek noteiktas jaunas prasības, kas iesaistītajām pusēm nosaka jaunus pienākumus, veicamās darbības, tādējādi palielinot darba apjomu un administratīvo slogu, uz ko norāda arī *Anotācijas* I sadaļas 2.punkta 1.punktā norādītais: „*Vienlaikus Direktīva 2019/904 paredz tādas jaunas prasības plastmasu saturošiem izstrādājumiem, izstrādājumiem, kas izgatavoti no oksonoārdāmas plastmasas un putu polistirola, un plastmasu saturošiem zvejas rīkiem, kuras nav noteiktas Latvijas Republikas normatīvajos aktos*.”  **Valsts kanceleja**  Likumprojekta 14. pantā ietverti vairāki informācijas sniegšanas, kā arī ar tās apkopošanu un glabāšanu saistītie pienākumi kā, piemēram, ziņojuma par plastmasu saturošu izstrādājumu un zveja rīku apjomu, materiālu veidiem un to atkritumu apsaimniekošanu sniegšanas pienākumu Valsts vides dienestam (sniedz ražotājs vai ražotāja paplašinātās atbildības sistēmas komersants), pienākumu iepakojuma apsaimniekotājam un atkritumu apsaimniekotājam apkopot un trīs gadus glabāt datus par tirgu laisto plastmasu saturošu izstrādājumu, pienākumu Valsts vides dienestam sagatavot ikgadēju ziņojumu par plastmasu saturošiem izstrādājumiem, zvejas rīkiem un to apsaimniekošanu. Atbilstoši instrukcijas Nr. 19 24. un 25. punktā minētajam, aicinām papildināt likumprojekta anotācijas II sadaļas 3. punktu ar administratīvā sloga aprēķinu gan attiecībā uz komersantiem, gan valsts pārvaldes institūcijām.  **Patērētāju tiesību aizsardzības centrs**  **(pēc 2021. gada 8. janvāra elektroniskās saskaņošanas)**  Ražotājs saskaņā ar *Direktīvas (ES) 2019/904* 3.panta 11.punktu ir „*jebkura fiziska vai juridiska persona, kas veic uzņēmējdarbību dalībvalstī un kas profesionāli ražo, piepilda, pārdod vai importē, neatkarīgi no izmantotajiem tirdzniecības paņēmieniem – tostarp ar distances līgumiem, kas definēti Eiropas Parlamenta un Padomes Direktīvas 2011/83/ES*[[28]](#footnote-28) *2.panta 7.punktā, – un minētajā dalībvalstī laiž tirgū [..]*” vai „*jebkura fiziska vai juridiska persona, kas veic uzņēmējdarbību vienā dalībvalstī vai trešā valstī un kas ar distances līgumiem, kas definēti Direktīvas 2011/83/ES 2.panta 7.punktā, profesionāli tieši pārdod citā dalībvalstī privātām mājsaimniecībām vai lietotājiem, kas nav privātās mājsaimniecības [..]*”, proti, jebkura fiziska vai juridiska persona piegādes ķēdē, kura padara konkrētu plastmasas izstrādājumu pieejamu tirgū. Līdz ar to *PTAC* iesaka pārskatīt *Anotācijas* II sadaļas sesto rindkopu.  **Patērētāju tiesību aizsardzības centrs**  **(pēc 2021. gada 8. janvāra elektroniskās saskaņošanas)**  *Anotācijas* II sadaļas 3.punkta 2.apakšpunktu jāprecizē, ņemot vērā iepriekš norādīto (skat. 13.punktu). | **Ņemts vērā.**  **Ņemts vērā.**  **Ņemts vērā.**  **Ņemts vērā.** | | Sk. precizēto Likumprojekta anotācijas II sadaļu  Sk. precizēto Likumprojekta anotācijas II sadaļas 3.punkta 2.apakšpunktu. |
| 43. | Likumprojekta anotācijas III sadaļa | | **Finanšu ministrija**  Lūdzam papildināt anotācijas III sadaļā sniegto informāciju ar skaidrojumu, no kādiem līdzekļiem plānots nodrošināt likumprojekta ieviešanai nepieciešamo finansējumu jaunajām amata vietām. Ievērojot, ka likumprojekta “Par valsts budžetu 2021.gadam” un likumprojekta “Par vidēja termiņa budžeta ietvaru 2021., 2022 un 2023.gadam” sagatavošanas procesā šādam mērķim papildu finansējums nav piešķirts, norādām, ka iesniegšanai Ministru kabinetā nav atbalstāmi tādi likumprojekti, kuriem nav atrisināts jautājums par finansiālo segumu un uzskatām, ka likumprojekta tālākā virzība iespējama tikai tad, ja to īstenošanai nepieciešamais finansējums tiek nodrošināts esošo valsts budžeta līdzekļu ietvaros. Vienlaikus norādām, ka anotācijas III sadaļas 6.punktā tiek sniegta informācija par ietekmi uz valsts budžeta izdevumiem, savukārt anotācijas III sadaļas 1.-5.punktos sniegtā informācija norāda par ietekmi uz valsts budžeta ieņēmumiem.  **Finanšu ministrija**  Lūdzam aprēķinos ņemt vērā, ka no 2021.gada darba devēja VSAOI plānotas 23,59% apmērā (saskaņā ar budžeta likumprojekta paketē iesniegto likumprojektu “Grozījumi likumā “Par valsts sociālo apdrošināšanu””) atbilstoši precizējot aprēķinus.  **Finanšu ministrija**  Lūdzam anotācijas III sadaļā 1.-5.punktā un to apakšpunktos 2021.gadam norādīt vērtības veselos skaitļos.  Papildus vēršam uzmanību, ka par likumprojektā norādīto nepieciešamo jauno amata vietu izveidi būtisks ir Valsts kancelejas viedoklis.  **Valsts kanceleja**  Atbilstoši anotācijas III. sadaļā minētajam, lai nodrošinātu likumprojekta prasību izpildi, Valsts vides dienestam un Patērētāju tiesību aizsardzības centram no 2021. gada 3. jūlija, kad stāsies spēkā likums, ir nepieciešams papildus pa vienai amata vietai katrā iestādē, kopā divas amata vietas, kuru kopējās izmaksas gadā būs 47 387 euro (2021. gada pusgadam 23 693,5 euro).  Neatbalstām jaunu amata vietu izveidi likumprojektā minētās funkcijas nodrošināšanai. Vēršam uzmanību, ka saskaņā ar MK 28.08.2017 prot. Nr.41 1.§ Informatīvais ziņojums "Par valsts budžeta izdevumu pārskatīšanas 2018., 2019. un 2020. gadam rezultātiem un priekšlikumi par šo rezultātu izmantošanu likumprojekta "Par vidēja termiņa budžeta ietvaru 2018., 2019. un 2020. gadam" un likumprojekta "Par valsts budžetu 2018.gadam" izstrādes procesā" 42.punktu, ministrijām ir pienākums pārskatīt līdzšinējo praksi un turpmāk nepieprasīt jaunas amata vietas, nepieciešamos cilvēkresursus rodot iekšējo procesu efektivizēšanā vai ministrijas ietvaros (izņemot pilnā apmērā no ārvalstu finanšu palīdzības finansētās amata vietas). Turpmāk, virzot tiesību aktu projektus, politikas plānošanas dokumentus, kā arī sagatavojot līdzekļu pieprasījumu prioritārajiem pasākumiem, papildus finansējumu restrukturizētām amata vietām plānot kā starpību starp finansējumu esošajai amata vietai (tai skaitā arī vakancei) un amata vietai, kas būs nepieciešama konkrētā pasākuma īstenošanai.  Attiecīgi uzskatām, ka funkcija būtu nodrošināma Ekonomikas ministrijas un Vides aizsardzības un reģionālās ministrijas resoru ietvaros, pārskatot iekšējos procesus un veicot funkciju optimizāciju, vai nodrošināma attiecīgo resoru vakanto amata vietu ietvaros (uz 30.09.2020.- Ekonomikas ministrijas resorā 121 vakants amats; Vides aizsardzības un reģionālās ministrijas resorā - 69 vakanti amati), tādējādi nepalielinot kopējo amata vietu skaitu valsts pārvaldē.  Vienlaikus vēršam uzmanību, ka anotācijas III. sadaļas 6.punktā ietvertais papildu nepieciešamā finansējuma aprēķins divām amata vietām neatbilst Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” (turpmāk – instrukcija Nr. 19) 52.1. apakšpunktā noteiktajai kārtībai. Ņemot vēra iepriekš minēto, lūdzam atbilstoši precizēt likumprojektam pievienoto anotāciju. | **Panākta vienošanās 16.12.2019. starpinstitūciju sanāksmē.**  **Ņemts vērā.**  **Ņemts vērā.**  **Panākta vienošanās 16.12.2019. starpinstitūciju sanāksmē.** | | Sk. precizēto Likumprojekta anotācijas III sadaļu. |
| 44. | Likumprojekta anotācijas IV sadaļas 1. punkts:  Nepieciešams izstrādāt un pieņemt Ministru kabineta noteikumus, kuros tiks noteiktas prasības: (1) ražotāja paplašinātās atbildības sistēmai, (2) marķēšanai, (3) dzērienu iepakojuma dalītai vākšanai un (4) ziņojumam par plastmasu saturošiem izstrādājumiem un to atkritumu apsaimniekošanu (šīs anotācijas I sadaļas 2. punkta 2.4. apakšpunkts). | | **Tieslietu ministrija**  Lūdzam precizēt likumprojekta anotācijas IV sadaļas 1. punktu, papildinot to ar konkrētu un izsmeļošu uzskaitījumu par plānoto Ministru kabineta noteikumu, kurus paredzēts izstrādāt uz likumprojekta pamata, būtību un nepieciešamību. Norādām, ka saskaņā ar instrukcijas Nr. 19 54.1. apakšpunktu anotācijas IV sadaļas 1. punktā ("Nepieciešamie saistītie tiesību aktu projekti") norāda tiesību aktu projektus, kuru izstrādāšanai paredzēts pilnvarojums projektā, kā arī skaidro to nepieciešamību un būtību. Ja nepieciešamie tiesību aktu projekti jau ir izsludināti Valsts sekretāru sanāksmē, norāda attiecīgās Valsts sekretāru sanāksmes datumu, protokola numuru un paragrāfu.  **Latvijas Darba devēju konfederācija**  LDDK iebilst pret Likumprojekta anotāciju.  Priekšlikums:  LDDK aicina precizēt Likumprojekta anotācijā sadaļu "1.tabula Tiesību akta projekta atbilstība ES tiesību aktiem" atbilstoši Likumprojekta Pārejas noteikumiem, t.i. norādot anotācijā precīzus Ministru kabineta noteikumu izstrādes laikus.  **Tieslietu ministrija (priekšlikums)**  **(pēc 2021. gada 8. janvāra elektroniskās saskaņošanas)**  Lūdzam informāciju par likumprojektā paredzēto deleģējumu izstrādāt Ministru kabineta noteikumu - nepieciešamību un būtību - ietvert likumprojekta anotācijas IV sadaļā, kā arī lūdzam šo informāciju atbilstoši aktualizēt. | **Ņemts vērā.**  **Ņemts vērā.**  **Ņemts vērā.** | | Sk. precizēto Likumprojekta anotācijas IV sadaļas 1. punktu. |
| 45. | Likumprojekta anotācijas V sadaļas 1. tabula | | **Tieslietu ministrija**  Vēršam uzmanību, ka direktīvas Nr. 2019/904 4. panta 1. punkta trešajā daļā un 17. panta 3. punktā dalībvalstīm ir paredzēta rīcības brīvība. Attiecīgi lūdzam sniegt skaidrojumu par rīcības brīvības izmantošanu atbilstoši instrukcijas Nr. 19 56.5. apakšpunktam, norādot konkrētās direktīvas normas, kas paredz rīcības brīvību, kādā veidā minētā rīcības brīvība ir izmantota likumprojektā, un to, kādēļ ir vai nav izmantota direktīvā Nr. 2019/904 paredzētā rīcības brīvība.  **Patērētāju tiesību aizsardzības centrs**  *Anotācijas* V sadaļas 1.tabulā norādītais neatbilst faktiskajam. Piemēram,   1. *Direktīvas 2019/904* 3.panta 8.punkts – definīcija „saskaņotais standarts” ir pārņemts pilnībā *Likumprojekta* 1.panta 8.punktā, kurā faktiski ir noteikts termins „ražotājs”, un *Direktīvas 2019/904* 3.panta 8.punkts nav pārņemts, uz ko norādīts iepriekš (skat. 5.punktu); 2. *Direktīvas 2019/904* 3.panta 11.punkta a) apakšpunkts – definīcijas „ražotājs” daļa ir pārņemts pilnībā *Likumprojekta* 1.panta 7.punkta a) apakšpunktā, bet faktiski *Likumprojekta* 1.panta 7.punktam nav apakšpunktu un tajā ir noteikts termins „piegružošana”; 3. *Direktīvas 2019/904* 3.panta 11.punkta b) apakšpunkts – definīcijas „ražotājs” daļa ir pārņemts pilnībā *Likumprojekta* 1.panta 7.punkta b) apakšpunktā, bet faktiski *Likumprojekta* 1.panta 7.punktam nav apakšpunktu un *Direktīvas 2019/904* 3.panta 11.punkta b) apakšpunkts nav pārņemts, uz ko norādīts iepriekš (skat. 4.punktu) u.c.   Līdz ar to *Anotācijas* V sadaļas 1.tabula jāprecizē.  Vienlaikus *PTAC* vērš uzmanību, ka *Likumprojektā* un *Anotācijā* ir daudz stila un pārrakstīšanās kļūdu.  **Patērētāju tiesību aizsardzības centrs**  *Likumprojektā* nav iekļauta *Direktīvas (ES) 2019/904* 3.panta 8.punktā noteiktā definīcija „saskaņotais standarts”.  *Anotācijas* V sadaļas 1.tabulā norādīts, ka *Direktīvas (ES) 2019/904* 3.panta 8.punkts pārņemts pilnībā *Likumprojekta* 1.panta 8.punktā, kurā faktiski ir noteikts termins „ražotājs”.  **Tieslietu ministrija (pēc 2021. gada 8. janvāra elektroniskās saskaņošanas)**  Lūdzam detalizētāk aizpildīt likumprojekta anotācijas V sadaļas 1. tabulu, norādot informāciju (vai konkretizējot ) informāciju par direktīvas Nr. 2019/904 12. panta pirmās daļas (kas neattiecas vienīgi uz Komisiju), 15. panta (nav skaidrs, kā direktīvas attiecīgās prasības tiek pārņemtas ar 15. pantu) un 17. panta 1. punkta pārņemšanu.  Tāpat lūdzam gadījumā, ja ir nepieciešams direktīvas Nr. 2019/904 prasību pilnīgai pārņemšanai izstrādāt Ministru kabineta noteikumus, likumprojekta anotācijas V sadaļas 1. tabulā atspoguļot likumprojekta normas, kas paredz attiecīgu deleģējumu, kā arī lūdzam norādīt atbildīgo institūciju par attiecīgo tiesību aktu izstrādi.  **Tieslietu ministrija (priekšlikums)**  **(pēc 2021. gada 8. janvāra elektroniskās saskaņošanas)**  Lūdzam informāciju par direktīvā Nr. 2019/904 paredzēto rīcības brīvību norādīt likumprojekta anotācijas V sadaļā, nevis I sadaļas 2. punktā, ievērojot Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 56.5.apakšpunkta prasības.  **Tieslietu ministrija (priekšlikums)**  **(pēc 2021. gada 8. janvāra elektroniskās saskaņošanas)**  Lūdzam informāciju par direktīvā Nr. 2019/904 paredzēto rīcības brīvību norādīt likumprojekta anotācijas V sadaļā, nevis I sadaļas 2. punktā, ievērojot Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 56.5.apakšpunkta prasības.  **Tieslietu ministrija (pēc 2021. gada 29. janvāra elektroniskās saskaņošanas)**  Lūdzam papildināt likumprojekta anotācijas V sadaļas 1. tabulu ar informāciju par Komisijas 2020. gada 17. decembra Īstenošanas Regulas (ES) Nr. 2020/2151, ar ko paredz noteikumus par saskaņotām marķējuma specifikācijām, kuras attiecas uz vienreizlietojamiem plastmasas izstrādājumiem, kas norādīti Eiropas Parlamenta un Padomes Direktīvas (ES) 2019/904 par konkrētu plastmasas izstrādājumu ietekmes uz vidi samazināšanu pielikuma D daļā, vienību pārņemšanu ievērojot Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 56. punkta prasības. Kā arī, lai atvieglotu minētās regulas piemērošanu praksē, lūdzam likumprojektā izdarīt atsauci uz minētās regulas vienībām, kuras tiek ieviestas ar likumprojektu.  **Tieslietu ministrija (pēc 2021. gada 11. februāra elektroniskās saskaņošanas)**  Lūdzam papildināt likumprojekta anotācijas V sadaļas 1. tabulu ar informāciju par konkrētām Komisijas 2020. gada 17. decembra Īstenošanas regulas (ES) 2020/2151, ar ko paredz noteikumus par saskaņotām marķējuma specifikācijām, kuras attiecas uz vienreizlietojamiem plastmasas izstrādājumiem, kas norādīti Eiropas Parlamenta un Padomes Direktīvas (ES) 2019/904 par konkrētu plastmasas izstrādājumu ietekmes uz vidi samazināšanu pielikuma D daļā, prasībām, kuras tiek pārņemtas ar likumprojektu, ievērojot Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 56. punkta prasības. Kā arī lūdzam likumprojektā izdarīt atbilstošu atsauci uz minētās regulas prasībām, tādējādi atvieglojot likumprojekta piemērošanu praksē. | **Panākta vienošanās 16.12.2019. starpinstitūciju sanāksmē.**  Nolīgumu lietošanā likumā nav paredzēta, bet praksē līdzīgos gadījumos starp valsts pārvaldes institūcijām un attiecīgajām ekonomikas nozarēm un ir noslēgtas vienošanām, piemēram, sadarbības memorandi. Nolīgumus šajā gadījumā ir atļauts piemērot tikai Direktīvas 2019/904 4. panta 1. punktā (**likumprojekta 5. panta otrajā daļā noteiktajiem plastmasu saturošiem izstrādājumiem**) un 8. panta 1. un 8. punktā (**likumprojekta 8. pantā noteiktajiem plastmasu saturošiem izstrādājumiem un visiem plastmasu saturošiem zvejas rīkiem**) paredzētajiem noteikumiem, izņemot attiecībā uz tabakas izstrādājumiem ar filtriem un filtriem, ko tirgo lietošanai kopā ar tabakas izstrādājumiem.  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.**  **Ņemts vērā.** | | Sk. precizēto likumprojekta anotācijas V sadaļas 1. tabulu. |
| Atbildīgā amatpersona | |  | | |
|  | | (paraksts\*) | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Sanita Reinerte

Vides aizsardzības un reģionālās attīstības ministrijas

Vides aizsardzības departamenta

Vides kvalitātes un atkritumu apsaimniekošanas nodaļas vecākais eksperts

Tālr: 67026490

[Sanita.Reinerte@varam.gov.lv](mailto:Sanita.Reinerte@varam.gov.lv)

Tatjana Alekse

Vides aizsardzības un reģionālās attīstības ministrijas

Vides aizsardzības departamenta

Vides kvalitātes un atkritumu apsaimniekošanas nodaļas vecākais eksperts

Tālr: 67026479

[Tatjana.Alekse@varam.gov.lv](mailto:Tatjana.Alekse@varam.gov.lv)

1. *Eiropas Parlamenta un Padomes 2019.gada 5.jūnija Direktīva (ES) 2019/904 par konkrētu plastmasas izstrādājumu ietekmes uz vidi samazināšanu* [↑](#footnote-ref-1)
2. *Eiropas Parlamenta un Padomes 2006.gada 18.decembra Regula (EK) Nr.1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr.793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK* [↑](#footnote-ref-2)
3. *Eiropas Parlamenta un Padomes 2006.gada 18.decembra Regula (EK) Nr.1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr.793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK* [↑](#footnote-ref-3)
4. *Eiropas Parlamenta un Padomes 2019.gada 5.jūnija Direktīva (ES) 2019/904 par konkrētu plastmasas izstrādājumu ietekmes uz vidi samazināšanu* [↑](#footnote-ref-4)
5. Saskaņā ar *Regulas (EK) Nr.1907/2006* 3.panta 10.punktu imports ir fiziska preču ievešana Kopienas muitas teritorijā [↑](#footnote-ref-5)
6. Saskaņā ar *Regulas (EK) Nr.1907/2006* 3.panta 10.punktu imports ir fiziska preču ievešana Kopienas muitas teritorijā [↑](#footnote-ref-6)
7. Ministru kabineta 2009.gada 3.februāra noteikumi Nr.108 „*Normatīvo aktu projektu sagatavošanas noteikumi*” [↑](#footnote-ref-7)
8. *Komisijas 2013.gada 19.decembra Īstenošanas regula (ES) Nr.1378/2013 par mājputnu gaļas importa licenču izdošanu atbilstoši pieteikumiem, kas 2013.gada decembra pirmajās septiņās dienās iesniegti saskaņā ar tarifa kvotām, kuras atvērtas ar Regulu (EK) Nr.533/2007* [↑](#footnote-ref-8)
9. *Eiropas Parlamenta un Padomes 2019.gada 5.jūnija Direktīva (ES) 2019/904 par konkrētu plastmasas izstrādājumu ietekmes uz vidi samazināšanu* [↑](#footnote-ref-9)
10. Saskaņā ar *Regulas (EK) Nr.1907/2006* 3.panta 10.punktu imports ir fiziska preču ievešana Kopienas muitas teritorijā [↑](#footnote-ref-10)
11. *Eiropas Parlamenta un Padomes 2012.gada 25.oktobra Regula (ES) Nr.1025/2012 par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr.1673/2006/EK* [↑](#footnote-ref-11)
12. *Padomes 1990.gada 20.jūnija Direktīva 90/385/EEK par dalībvalstu tiesību aktu tuvināšanu attiecībā uz aktīvām implantējamām medicīnas ierīcēm* [↑](#footnote-ref-12)
13. *Padomes 1993.gada 14.jūnija Direktīva 93/42/EEK par medicīnas ierīcēm* [↑](#footnote-ref-13)
14. Ministru kabineta 2003.gada 21.oktobra noteikumi Nr.585 „*Noteikumi par grāmatvedības kārtošanu un organizāciju*” [↑](#footnote-ref-14)
15. Ziņojums “*Moving away from single use: guide for national decision makers to implement the single-use plastics directive*”, Rethink Plastic alliance (Publicēts 10.10.2019. Pieejams tiešsaistē: <https://rethinkplasticalliance.eu/wp-content/uploads/2019/10/2019_10_10_rpa_bffp_sup_guide.pdf>) [↑](#footnote-ref-15)
16. *Eiropas Parlamenta un Padomes 2013.gada 12.jūnija Regula (ES) Nr.609/2013 par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par pilnīgiem uztura aizstājējiem svara kontrolei, un ar ko atceļ Padomes Direktīvu 92/52/EEK, Komisijas Direktīvas 96/8/EK, 1999/21/EK, 2006/125/EK un 2006/141/EK, Eiropas Parlamenta un Padomes Direktīvu 2009/39/EK un Komisijas Regulas (EK) Nr.41/2009 un (EK) Nr.953/2009* [↑](#footnote-ref-16)
17. *Eiropas Parlamenta un Padomes 2008.gada 9.jūlija Regula (EK) Nr.765/2008, ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr.339/93* [↑](#footnote-ref-17)
18. *Eiropas Parlamenta un Padomes 2004.gada 27.oktobra Regula (EK) Nr.1935/2004 par materiāliem un izstrādājumiem, kas paredzēti saskarei ar pārtikas produktiem, un par Direktīvu 80/590/EEK un 89/109/EEK atcelšanu* [↑](#footnote-ref-18)
19. *Eiropas Parlamenta un Padomes 2014.gada 3.aprīļa Direktīva 2014/40/ES par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu un ar ko atceļ Direktīvu 2001/37/EK* [↑](#footnote-ref-19)
20. *Eiropas Parlamenta un Padomes 2011.gada 25.oktobra Direktīva 2011/83/ES par patērētāju tiesībām un ar ko groza Padomes Direktīvu 93/13/EEK un Eiropas Parlamenta un Padomes Direktīvu 1999/44/EK un atceļ Padomes Direktīvu 85/577/EEK un Eiropas Parlamenta un Padomes Direktīvu 97/7/EK* [↑](#footnote-ref-20)
21. Ja apstrādātiem izstrādājumiem galvenā ir biocīdā funkcija, tos uzskata par biocīdiem. Piemēram, antibakteriāla salvete, kuras vienīgais lietošanas mērķis ir baktēriju kontrole, ir biocīds [↑](#footnote-ref-21)
22. Ministru kabineta 2006.gada 1.augusta noteikumi Nr.632 „*Patērētāju tiesību aizsardzības centra nolikums*” [↑](#footnote-ref-22)
23. Ja apstrādātiem izstrādājumiem galvenā ir biocīdā funkcija, tos uzskata par biocīdiem. Piemēram, antibakteriāla salvete, kuras vienīgais lietošanas mērķis ir baktēriju kontrole, ir biocīds [↑](#footnote-ref-23)
24. Ministru kabineta 2006.gada 1.augusta noteikumi Nr.632 „*Patērētāju tiesību aizsardzības centra nolikums*” [↑](#footnote-ref-24)
25. *Padomes 1990.gada 20.jūnija Direktīva 90/385/EEK par dalībvalstu tiesību aktu tuvināšanu attiecībā uz aktīvām implantējamām medicīnas ierīcēm* [↑](#footnote-ref-25)
26. *Padomes 1993.gada 14.jūnija Direktīva 93/42/EEK par medicīnas ierīcēm* [↑](#footnote-ref-26)
27. Par informācijas nesniegšanu, informācijas nepienācīgu sniegšanu vai nepatiesas informācijas sniegšanu iestādei, piemēro brīdinājumu vai naudas sodu fiziskajai personai līdz simt četrdesmit naudas soda vienībām, bet juridiskajai personai — no četrpadsmit līdz divtūkstoš astoņsimt naudas soda vienībām. [↑](#footnote-ref-27)
28. *Eiropas Parlamenta un Padomes 2011.gada 25.oktobra Direktīva 2011/83/ES par patērētāju tiesībām un ar ko groza Padomes Direktīvu 93/13/EEK un Eiropas Parlamenta un Padomes Direktīvu 1999/44/EK un atceļ Padomes Direktīvu 85/577/EEK un Eiropas Parlamenta un Padomes Direktīvu 97/7/EK* [↑](#footnote-ref-28)